text:
হকশেল অমসুং য়াইফ-য়ুম্বাল মন্ত্রালয়
ফাস্ত ত্রেক মোদতা ই.সি.আর.পি.-II পেকেজ চৎনরগনি
কেন্দ্রনা ই.সি.আর.পি. –II পেকেজকী ৩৫% অতোপ্পা ইন্সতোলমেন্ত ওইনা রাজ্য পুম্নমক্তা রিলিজ তৌরগনি
কোবিদ-১৯ মাই পাক্না লান্থেংনবা ঙম্নবা লুপা কোতি ১৪৭৪৪.৯৯গী শেনফম রাজ্যশিংগীদমক কাইথখ্রে
Posted On:
13 AUG 2021 6:51PM by PIB Imphal
কোবিদ-১৯ লাইনা-লাইচৎ মাই পাক্না লান্থেংনবা ঙম্নবগীদমক রাজ্যশিংনা হোৎনরিবা অসিদা হকশেল অমসুং য়াইফ-য়ুম্বালগী কেন্দ্রগী মন্ত্রালয়না সপোর্ত তৌরি৷ লাইচৎ অসিগী অনিশুবা ৱেব, রুরেল, পেরি-আর্বান অমসুং ত্রাইবেল এরিয়াশিংদা শন্দোক্লিবা অমসুং হৌজিক লৈরিবা লাইনা-লাইচৎকী ফিভম অসি য়েংলগা, কেন্দ্রগী কেবিনেতনা লুপা কোতি ২৩,১২৩গী শেনফম ওইগদবা অনৌবা স্কিম অমা ‘ইন্দিয়া কোবিদ-১৯ ইমর্জেন্সী রেস্পোন্স অমসুং হেল্থ সিস্তেম প্রিপেয়র্দনেস পেকেজ: ফেস-II(ই.সি.আর.পি.- II পেকেজ’ ২০২১গী জুলাই ১দা এপ্রুব তৌখ্রে৷
ই.সি.আর.পি.- II অথুবা মতমদা চৎননবা, প্রিপরেতরী এক্তিবিতীশিং পাংথোক্নবা ১৫% এদভান্স ওইনা লুপা কোতি ১৮২৭.৮০গী শেনফম রাজ্যশিং/য়ু.তি.শিংদা ২০২১গী জুলাই ২২দা কাইথখ্রে৷ হৌজিক লৈরিবা লাইনা-লাইচৎকী ফিভম অসি লান্থেংননবগীদমক পব্লিক হেল্থ সিস্তেমশিং শেম-শাদুনা রাজ্য/জিলাগী থাকশিংদা মরু ওইবা থবক-থৌরমশিং পাংথোকপা য়াননবগীদমক মখাতাবা ফন্দ ৩৫% ঙসি রাজ্যশিং/য়ু.তি.শিংদা রিলিজ তৌরগনি, অমসুং থাদরিবা ফন্দশিং অসি পুন্না ৫০% শুরগনি৷
মসিগী স্কিম অসি সেত্রেল সেক্তর কম্পোনেন্তশিং য়াওরিবা সেন্ত্রেল্লী স্পোন্সর্দ স্কিম অমনি৷ মসিনা পেদিয়েত্রিক কেয়র অমসুং মিজরেবল আউতকমশিং য়াওনা হেল্থ ইনফ্রাস্ত্রকচর দিবলপমেন্তদা মীৎয়েং থমদুনা লাইচৎ অসি ঙন্না ঙাকথোক্নবা, দিতেক্ত তৌনবা অমসুং লাইয়েংনবগীদমক খুদক্কী ওইবা রেস্পোন্সকীদমক লৈরিবা হেল্থ সিস্তেম প্রিপেয়র্দনেসকী খোঙজেল য়াংখৎহন্নবা পান্দম থম্লি৷
ই.সি.আর.পি.- IIগী সেন্ত্রেল্লী স্পোন্সর্দ স্কিম(সি.এস.এস.)কম্পোনেন্তশিং অদুগী মখাদা, লুপা কোতি ১৪৭৪৪.৯৯গী শেনফম য়ৌনা ইমর্জেন্সী কোবিদ রেস্পোন্স প্লানশিং(ই.সি.আর.পি.) এপ্রুব তৌদুনা রাজ্যশিং/য়ু.তি.শিং সপোর্ত তৌরি৷ শেমগদৌরিবা ইনফ্রাস্ত্রকচরগী প্রপোজেলশিং অসি রাজ্যশিংদগী লাকখিবনি৷
মখাগী দেলিভরেবলশিং অসিদা ই.সি.আর.পি.- IIগী সি.এস.এস. কম্পোনেন্তনা রাজ্যশিং/য়ু.তি.শিং সপোর্ত তৌরগনি:
- জিলাশিংদা পেদিয়েত্রিক য়ুনিত ৮২৭ শাদুনা অহেনবা ওক্সিজেন সপোর্ত তৌবা ফমুং ১৯০৩০ অমসুং আই.সি.য়ু./ঐচ.দি.য়ু. ফমুং ১০৪৪০ শেমগৎপা৷
- পেদিয়েত্রিক সেন্তর ওফ এক্সিলেন্স(পেদিয়েত্রিক সি.ও.ই.) ৪২ শেমগৎনবা, দিস্ত্রিক পেদিয়েত্রিক য়ুনিতশিংদা তেলি-আই.সি.য়ু. সর্ভিসশিং, মেন্তরিং অমসুং তেক্নিকেল হেন্দ-হোল্দিং ফংহন্নবগীদমক রাজ্য/য়ু.তি অমমমদা(মেদিকেল কোলেজশিংদবু ওইরবসু, রাজ্য সরকারগী হোস্পিতালশিংদবু ওইরবসু নত্রগা কেন্দ্রগী হোস্পিতালশিং খুদম ওইনা এ.আই.আই.এম.এস., আই.এন.আই.শিংদবু ওইরবসু) য়ামদ্রবদা পেদিয়েত্রিক সেন্তর ওফ এক্সিলেন্স অমমম থম্বা৷
- পব্লিক হেল্থকেয়র সিস্তেমদা আই.সি.য়ু. ফমুং ২৩০৫৬ হেনগৎহনবা, মসিগী মনুংদা ২০%দি পেদিয়েত্রিক আই.সি.য়ু. ফমুংশিং ওইরগনি৷
- রুরেল, পেরি-আর্বান অমসুং ত্রাইবেল এরিয়াশিং অসিদা কোবিদ-১৯ শন্দোক্লিবা অসিনা মরম ওইদুনা কম্ম্যুনিতীদা হেন্না মীৎয়েং চংনবা, হৌজিক লৈরিবা সি.ঐচ.সি.শিং, পি.ঐচ.সি.শিং অমসুং এস.ঐচ.সি.শিং(৬-২০ বেদেদ য়ুনিতশিং) অসিদা অহেনবা ফমুংশিং হাপচিন্ননবগীদমক প্রি-ফেব্রিকেতেদ স্ত্রকচর ৮০১০ শেমদুনা ওক্সিজেন সপোর্ত তৌবা ফমুং ৭৫২১৮ শেমগৎপদা মতেং পাংলগনি৷
- রাজ্যশিং/য়ু.তি.শিংনা পুখৎলকখিবা অৱাৎপশিং অদুগী মতুং ইন্না তাইয়র- II নত্রগা তাইয়র- III শহরশিং অমসুং দিস্ত্রিক হেদক্বাতরশিংদা ফিল্দ হোস্পিতাল ২০৩(৫০-১০০ বেদেদ য়ুনিতশিং) শেমগৎকদৌরিবা অসিনা ওক্সিজেন সপোর্ত তৌবা ফমুং ১৩০৬৫ শেমগৎপদা মতেং পাংলগনি৷
- মেদিকেল গ্যাস পাইপলাইন সিস্তেম(এম.পি.জি.এস.)গী ফেসিলিতী ১৪৫০দা সপোর্ত তৌনবা লিক্বুইদ মেদিকেল ওক্সিজেন স্তোরেজ তেঙ্ক ৯৬১ ইন্সতোল তৌদুনা জিলা অমদা য়ামদ্রবদা অসিগুম্বা য়ুনিত অমমম সপোর্ত তৌনবা মীৎয়েং থম্বা৷
- বেসিক লাইফ সপোর্ত (বি.এল.এস.) এম্বুলেন্সশিং অমসুং এদভান্স লাইফ সপোর্ত(এ.এল.এস.) ৫৭৬৮গা লোইননা হৌজিক লৈরিবা এম্বুলেন্সকী ফ্লীত হেনগৎহনবা৷
- রাজ্যশিং/য়ু.তি.শিংদা ঐচ.আর. সপোর্ত পীবা হেনগৎনবা, কোবিদ-১৯ থেংননবা এন.এম.সি. গাইদলাইনশিংগী মতুং ইন্না ইফেক্তিব ওইবা কোবিদ মেনেজমেন্ত পাংথোক্ননবগীদমক অমসুং পোস্ত গ্রেজুয়েত রিসাইদেন্ত ৭২৮১, য়ু.জি. ইন্তর্ন ১৩১৯০, অরোইবা চহিদা তম্লিবা এম.বি.বি.এস. মহৈরোই ১২৯৪১, অরোইবা চহিদা তম্লিবা বি.এস.সি. নর্সিং মহৈরোই ৯২৭৩ অমসুং অরোইবা চহিদা তম্লিবা জি.এন.এম. নর্সিং মহৈরোই ১৫৬৮৭ লৌননবগীদমক ফাইনান্সিয়েল সপোর্ত পীরি৷
- দিস্ত্রিক হোস্পিতাল ৬২১ অমসুং মেদিকেল কোলেজশিং/এস.দি.ঐচ./সি.ঐচ.সি.শিংগুম্বা অতোপ্পা পব্লিক হেল্থ কেয়র ফেসিলিতী ৯৩৩দা হোস্পিতাল মেনেজমেন্ত ইমপ্লিমেন্তেসন সিস্তেম(ঐচ.এম.আই.এস.) চৎনহনবা (অপুনবা ফেসিলিতী ১৫৫৪)৷
- দিস্ত্রিক হব ৭৩৩দা তেলি-কন্সল্তেসন সর্ভিসশিং হেনগৎহনবা অমসুং লৈবাক অসিদা লৈরিবা স্পোক ১৫৬৩২দা সপোর্ত তৌবা৷
- হৌজিক ফাওবগী ওইনা অদুমক মনুং চন্দনা লৈরিবা আর.তি.-পি.সি.আর. লেব পুন্না ৪৩৩ জিলাশিংদা শেমগৎপা অমসুং মথৌ নিংথিনা তৌহনবা৷
- মতম পুম্নমক্তা কোবিদ এপ্রোপ্রিয়েত বিহেবিয়র ইনবা অমসুং “তেস্ত, আইসোলেত অমসুং ত্রিত” তৌবা অসি কোবিদ-১৯ ইফেক্তিব ওইনা মেনেজ তৌনবগী নেস্নেল স্ত্রাতিজী ওই৷ থা ৯দা য়ামদ্রবদা তেস্ত কোতি ৩৫.১৯ তৌননবা রেপিদ এন্তিজেন তেস্ত কিৎ কোতি ১৬.৫৫ অমসুং আর.তি.-পি.সি.আর. কোতি ১৮.৬৪ লৌশিন্ননবগীদমক সপোর্ত পীরি৷
- বফর স্তোক শেম্বা য়াওনা কোবিদ-১৯ মেনেজমেন্তগীদমক তঙাই ফদবা হিদাক-লাংথকশিংগী অৱাৎপা পীনবা হোৎনবা৷ জিলা অমদা লুপা কোতি ১গী মমল য়ৌনা বফর স্তোক থম্বা য়াওনা তঙাই ফদবা হিদাক-লাংথোকশিং ফংহন্নবগীদমক রাজ্যশিং/য়ু.তি.শিংদা লৈরিবা জিলা ৭৪০দা এপ্রুবেলশিং পীখ্রে৷
কোবিদ-১৯না মরম ওইরগা পিরিবা থ্রেত অসি ঙাকথোক্নবা, দিতেক্ত তৌনবা অমসুং রেস্পোন্স পীনবা ২০২১গী এপ্রীল থাদা ই.সি.আর.পি.-Iনা লুপা কোতি ১৫,০০০(য়ু.এস.দি. বিলিয়ন ২) রাজ্যশিং/য়ু.তি. পুম্নমক্তা রিলিজ তৌখ্রে৷
******
(Release ID: 1746783)
Visitor Counter : 106


c: text/html

text:
ইকাইখুম্নবদা মতিক চারবা, প্রধান মন্ত্রী, শ্রী নরেন্দ্র মোদি অমসুং অবু ধাবিগী ক্রাউন প্রিন্স, ঐচ.ঐচ. শৈখ মোআম্মদ বিন জায়েদ অল নাহয়ান্না ঙসি ভর্চুৱল সমিত অমা পাংথোকখি। লুচিংবা অনিমক্না সেক্তর খুদিংমক্তা বাইলেতরেল রিলেশন অসিদা লেপ্তনা চাউখৎলকপা অসিগী য়াম্না পেনবা ফোংদোকখি।
ইকাইখুম্নবদা মতিক চারবা প্রধান মন্ত্রী অমসুং হিস হাইনেস দ ক্রাউন প্রিন্সনা জোইন্ত ভিজন স্তেতমেন্ত অমা থোকখি “এদভান্সিং দ ইন্দিয়া এন্দ বু.এ.ই. কমপ্রেহেন্সিব স্ত্রেতেজিক পার্তনর্শিপ: ন্যু ফ্রন্তিয়র্স, ন্যু মাইলস্তোন”। স্তেতমেন্ত অসিনা ভারত অমসুং য়ু.এ.ই.গী মরক্তা তুং-কোইনগী ওইগদবা পার্তনর্শিপ অমগীদমক্তা লম্বি অমা শেম্লি অমসুং মীৎয়েং থমগদবা এরিয়াশিং অমসুং আউৎকমশিং অদুবু মশক খঙদোকই। মাইকৈ অনিমক্না পাম্লিবা পান্দম অসি ইকোনোমী, ইনর্জী, ক্লাইমেত এক্সন, থোরক্লিবা তেক্নোলোজীশিং, স্কিলশিং অমসুং এজুকেশন, ফুদ সেক্যুরিতী, হেল্থকিয়র অমসুং দিফেন্স অমসুং সেক্যুরিতী য়াওনা তোঙান-তোঙানবা সেক্তরশিংদা অনৌবা ত্রেদ, ইনভেস্তমেন্ত অমসুং ইন্নোভেশন দাইনামিক য়োকখৎপবুনি।
ভর্চুৱল সমিত অসিগী মরু ওইবা ৱাফমদি কমর্স অমসুং ইন্দস্ত্রীগী মন্ত্রী, স্রী পিয়ুশ গোয়ল অমসুং য়ু.এ.ই.গী ইকোনোমীগী মন্ত্রী, ঐচ. ই. অবদুল্লাহ বিন তৌক অল মারি, লুচিংবা অনি অসিনা ভর্চুৱল ওইনা উনদুনা ভারত-য়ু.এ.ই. কমপ্রেহেন্সিব ইকোনোমিক পার্তনর্শিপ এগ্রীমেন্ত (সি.এ.পি.এ.)গী খুৎয়েক পীনবা অমসুং এক্সচেঞ্জ তৌবনি। এগ্রীমেন্ত অসিনা মার্কেত এক্সেস হেনগৎহনবা অমসুং তারিফশিং হন্থহনবা য়াওনা, ভারত অমসুং য়ু.এ.ই.গী বিজনেসশিংদা য়াম্না কান্নবা পীগনি। সি.ই.পি.এ. অসিনা লাক্কদবা চহি ৫ অসিদা বাইলেতরেল ত্রেদ অদু হৌজিক ওইরিবা য়ু.এস. দোলার বিলিয়ন ৬০দগী য়ু.এস. দোলর বিলিয়ন ১০০দা হেনগৎহল্লগনি হায়না থাজবা থম্লি।
লুচিংবা অনি অসিনা ভারতকী নিংখা তমখিবগী ৭৫শুবা কুমওনগী থৌরমদা অমসুং য়ু.এ.ই.গী ফাউন্দেশনগী চই ৫০ শুবগী থৌরমদা জোইন্ত কমেমোরেতিব স্তাম্প রিলীজ তৌখি। সমিত অসিদা ভারত অমসুং য়ু.এ.ই. এন্তাইতীশিংগী মরক্তা খুৎয়েক পীনখিবা এম.ও.য়ু. অনি অদুসু লাউথোকখি। হায়রিবশিং অসি ফুদ সেক্যুরিতী কোরিদোর ইনিসিয়েতিবকী মতাংদা এ.পি.ই.দি.এ. অমসুং দি.পি. ৱার্ল্দ অমসুং অল দাহরাগী মরক্তা থমখিবা এম.ও.য়ু. অমসুং ফাইনান্সিয়েল প্রোজেক্তশিং অমসুং সার্বিসশিংগী মতাংদা তেংবাং পীনবগী মতাংদা ভারতকী গিফ সিতী অমসুং অবু ধাবি গ্লোবল মার্কেতকী মরক্তা থমখিবা এম.ও.য়ু.নি। অতোপ্পা এম.ও.য়ু. অনি- ক্লাইমেত এক্সনগী মতাংদা তেংবাং পীনবা অমসুং অতোপ্পা অমনা এজুকেশনগী মতাংদসু মাইকৈ অনিমক্কী মরক্তা অয়াবা পুরকখি।
প্রধান মন্ত্রীনা কোবিদ লাইচৎ মনুংদা ইন্দিয়ন কম্যুনিতীবু নিংথিনা ঙাক-শেন্দুনা থম্বীবগীদমক্তা হিস হাইনেস অবু ধাবিগী ক্রাউন প্রিন্সপু থাগৎপা ফোংদোকখি। মহাক্না মহাকপু ভারত্তা লাক্নবা হায়রদুনা চেবাউসু পীখি।
हमारे संबंधों को मजबूत करने में आपकी व्यक्तिगत भूमिका अत्यंत महत्वपूर्ण रही है।— PMO India (@PMOIndia) February 18, 2022
कोविड महामारी के दौरान भी आपने जिस तरह U.A.E. के भारतीय समुदाय का ध्यान रखा है, उस के लिए मैं आपका सदैव आभारी रहूँगा: PM @narendramodi
हम हाल में U.A.E. में हुए आतंकी हमलों की कड़ी निंदा करते हैं।— PMO India (@PMOIndia) February 18, 2022
भारत और U.A.E. आतंकवाद के विरुद्ध कंधे से कंधा मिलाकर खड़े रहेंगे: PM @narendramodi
मुझे बहुत प्रसन्नता है कि हमारे दोनों देश आज Comprehensive Economic Partnership Agreement पर हस्ताक्षर कर रहे हैं।— PMO India (@PMOIndia) February 18, 2022
यह उल्लेखनीय है कि इतने महत्वपूर्ण समझौते पर हम तीन महीने से भी कम समय में बातचीत संपन्न कर पाए।
सामान्य तौर पर इस प्रकार के समझौते के लिए वर्षों लग जाते हैं: PM
यह समझौता दोनों देशों की गहरी मित्रता, साझा दृष्टिकोण और विश्वास को दर्शाता है।— PMO India (@PMOIndia) February 18, 2022
मुझे विश्वास है कि इससे हमारे आर्थिक संबंधों में एक नया युग आरम्भ होगा।
और हमारा व्यापार अगले पांच वर्षों में 60 बिलियन डॉलर से बढ़कर 100 बिलियन डॉलर तक पहुँच जाएगा: PM
हम joint-incubation और joint-financing के माध्यम से दोनों देशों में स्टार्टअप्स को प्रोत्साहन दे सकते हैं।— PMO India (@PMOIndia) February 18, 2022
इसी प्रकार, हमारे लोगों कौशल विकास के लिए हम आधुनिक Institutions of Excellence पर भी सहयोग कर सकते हैं: PM @narendramodi
पिछले महीने जम्मू-कश्मीर के उप-राज्यपाल की सफल U.A.E. यात्रा के बाद, कई अमिराती कंपनियों ने जम्मू-कश्मीर में निवेश करने में रूचि दिखाई है।— PMO India (@PMOIndia) February 18, 2022
हम U.A.E. द्वारा जम्मू-कश्मीर में Logistics, healthcare, hospitality समेत सभी sectors में निवेश का स्वागत करते हैं: PM @narendramodi

robotstxt: allowed

filter: keep


text:
প্রধানমন্ত্রীগী লোইশঙ
পি.এম. মোদীনা ভেক্সিনেসন নেম্না কবরেজ তৌবা দিস্ত্রীক্তশিংগা রিভ্যু মিতিং ফমখ্রে
প্রধান মন্ত্রীনা ঝর্খন্দ, মনিপুর, নাগালেন্দ, অরুনাচল প্রদেশ, মহারাস্ত্র, মঘালয়দা দিস্ত্রীক্ত ৪০গী মথক্তা অমসুং ভেক্সিনেসন নেম্না কবরেজ তৌবা দিস্ত্রীক্তশিংগী রাজ্যশিংগা উনখ্রে
চহি অসিগী লোইরকপদা লৈবাক অসিদা ভেক্সিনেসন কবরেজ হেন্না কাপথোক্নবা ওফিসিএলশিংদা তকশিনখ্রে অমসুং অনৌবা চহিনা লাকপদা ইসানা থাজবা অমা লাক্নবা হায়খ্রে
“হৌজিক্তি ঐখোয়না ভেক্সিনেসনগী কেম্পেন অসি য়ুমথোং খুদিং য়ৌনবা শেম শারে। ‘হর ঘর দস্তক’, থোঙ খুদিং থিল্লো, হায়বা মন্ত্রগা লোয়ননা, ভেক্সিনগী দোজ অনিমক কাপথোক্ত্রিবা য়ুম্থোং খুদিংমক চংশিল্লগনি”
“মাইক্রো স্ত্রাতেজীগী শেমগৎপা অসি ৱাখলদা থমদুনা লোকেলগী থাক্তা অৱাৎপা লৈরিবশিং অসি কোকহনদুনা ভেক্সিনেসন হেন্না কাপথোক্নবা হোৎনগদবনি”
“অদোম্না অদোমগী দিস্ত্রীক্তশিং জাতিগী চাংচৎতা পুখৎনবা অঙম্বা মখৈ হোৎনগদবনি”
“অদোম্না লোকেলগী ওইবা ধর্ম্মগী লুচিংবশিংদগী হেন্না মতেং লৌবা য়াই। মতম লৈবা খিবিক্তা ভেক্সিনেসনগী মতেং পাংনবা ধর্ম্ম খুদিংগী লুচিংবশিং লৈরি”
“অদোম্না অনিশুবা দোজ ফংখিদ্রিবা মীওইশিং উনদুনা লোইশিন্নবা থম্লিবা মতমগী মথক্তা অহানবা ওইনা লৌগদবনি”
Posted On:
03 NOV 2021 2:26PM by PIB Imphal
প্রধান মন্ত্রী শ্রী নরেন্দ্র মোদীনা মহাক্কী ইতলী অমসুং গ্লাসগোগী খোঙচৎতগী হেক হল্লকপগা ভেক্সিনেসন নেম্না কবরেজ তৌবা দিস্ত্রীক্তশিংগা রিভ্যু মিতিং অমা ফমখ্রে। মীফম অসি অহানবা দোজ ৫০%গী মখাদা কবরেজ তৌবা অমসুং কোবিদ ভেক্সিন অনিশুবা দোজ নেম্না লৈবা দিস্ত্রীক্তশিং য়াওখি। প্রধান মন্ত্রীনা ঝর্খন্দ, মনিপুর, নাগালেন্দ, অরুনাচল প্রদেশ, মহারাস্ত্র, মঘালয়দা দিস্ত্রীক্ত ৪০গী মথক্তা অমসুং ভেক্সিনেসন নেম্না কবরেজ তৌবা দিস্ত্রীক্তশিংগী রাজ্যশিংগা উনখ্রে।
দিস্ত্রীক্ত মাইজিস্ত্রেৎশিংনা মখোয়-মখোয়গী দিস্ত্রীক্তশিংদা মায়োক্নরিবা ইসু অমসুং থেংনরিবা অৱাবশিং হায়রিবা অসিনা ভেক্সিনেসন নেম্না লৈরিবগী মরম ওইরিবগী পাউদম অমা পীখি। মখোয়না তোংঙাগুম্বা ইসুশিং মসিনা ভেক্সিন্দা চিংনহনবা, অরুবী তেরেন, হৌখিবা থা খরদা হৌজিক ওইরিবা অইং-অশানা মরম ওইদুনা থেংনরিবা অৱাবশিং পুথোকখি। মখোয়না থেংনরিবা অৱাবশিং অসি মায়োক্নবা হোৎনবদা হৌজিক ফাওবা লৌখৎলিবা খোঙথাংশিং উৎখি। দি.এম.শিংনা কবরেজ অসি হেনগৎনবা মখোয়না পায়খৎলিবা নিংথিনা তৌরিবা থবকশিং ফোংদোকখি।
মীফম অসিগী মনুংদা, প্রধান মন্ত্রীনা ভেক্সিন অসিদা চিংনবা ফাওরিবগী ইশুশিং অমসুং মসিদা লোকেলগী ওইবা মচাকশিং মরীক চুম্না খন্নখি। মহাক্না হায়রিবা দিস্ত্রীক্তশিং অসিদা ১০০% ভেক্সিনেসন কবরেজ শোইদনা তৌনবা ৱাখল কয়া অমা হাপ্পা য়াই হায়না খন্নখি। মহাক্না ধর্ম্ম অমসুং কম্ম্যুনিতী লুচিংবশিংগী খুৎথাংদা কম্ম্যুনিতীগী ওইবা থবকশিং হেনগৎনবা ৱা ঙাংখি। চহি অসিনা লোয়রকপদা লৈবাক অসিদা ভেক্সিনেসন কবরেজ অসি চাউথোক্নবা মহাক্না ওফিসিএলশিংদা কন্না হায়খি।
কেন্দ্রগী হকশেল সেক্রেতরীনা লৈবাক অসিগী ভেক্সিনেসন কবরেজকী মিয়েং অমা থমখি। মহাক্না রাজ্যশিংদা লৈরিবা ভেক্সিন দোজকী মতাংদা পাউদমখি অমসুং মখা তানা ভেক্সিনেসন কবরেজ হেন্না ফগৎনবা রাজ্যশিংদা চৎথরিবা অখন্নবা ভেক্সিনেসন কেম্পেনগী মতাংদসু ৱা ঙাংখি।
মীতিন অসিদা ৱা ঙাংলদুনা, প্রধান মন্ত্রীনা শরুক য়াখিবা মুখ্য মন্ত্রীশিংবু থাগৎপা ফোংদোকখি অমসুং হায়খি মদুদি মখোয়না থৱায় য়াওবা অসিদা দিস্ত্রীক্তশিং অসিদা থবক তৌবদা হেন্না পুক্নিং থৌগৎলগনি। শ্রী মোদীনা হায়খি চহিচা অসিগী খ্বায়দগী চাউবা লায়চৎ অসিদা, লৈবাক অসিনা খুদোংথিবা কয়া অমা থেংনরি। মহাক্না হায়খি, “লৈবাক অসিনা কোরোনা লান্থেংনবদা খ্বায়দগী মরুওইবা পোৎশক অমা ওইরিবা অসি ঐখোয়না অনৌবা পাম্বৈ অমা থিবা অমসুং অনৌবা মেথোদশিং থেংনবা অসিনি”। মহাক্না এদমিনিস্ত্রেতরশিংদা মখোয়গী দিস্ত্রীক্তা ভেক্সিনেসন হেনগৎনবা অনৌবা লম্বী কয়া অমা পুথোক্তুনা হেন্না কন্না থবক তৌনবা তকশিনখি। মহাক্না হায়খি মদুদি হেন্না ফজনা থবক তৌবা দিস্ত্রীক্তশিংসু চপ মান্নবা অৱাবা অসি থেংনরি অদুবু মখোয়না অখাঙ কনবা অমসুং অনৌবা অমা পুথোক্তুনা হোৎনরি। মহাক্না ওফিসিএলশিংদা মাইক্রো স্ত্রাতেজী শেমগৎ্পা অসি ৱাখলদা থম্দুনা লোকেলগী থাক্তা অৱাৎপা লৈরুবশিং কোকহন্দুনা ভেক্সিনেসনশিং অসি কাপথোক্নবা হোৎননবা হায়খি। প্রধান মন্ত্রীনা দিস্ত্রীক্তকী ওফিসিএলশিংদা তঙাইফদবা লৈরবদি খুঙ্গং খুদিং অমসুং সহর খুদিংগী ওইনা অতোপ্পা লালোংশিং পায়খৎকদবনি হায়খি। মহাক্না অনিং অপাম্বা ফোংদোকখি মদুদি হায়রিবা অসি মীওই ২০-২৫রোম মফম অদু য়েংলগা তী শেমদুনা পাংথোকপা য়াই হায়খি। মহাক্না অনিং অপাম্বা অসিসু ফোংদোকখি মদুদি অদোম্না শেম্লিবা তীমগী মরক্তা হকশেলগী চাংদম্নবসু য়াই। লোকেলগী পান্দমগী রিজন খায়না তাইম-তেবল শেম্নবা ওফিসিএলশিংদা তকশিল্লদুনা প্রধান মন্ত্রীনা হায়খি “অদোম্না জাতিগী থাক্তা চাংচৎ ওইনা অদোমগী দিস্ত্রীক্তশিংবু থম্বা ঙম্নবা অদোম্না কন্না হোৎনগদবনি”।
প্রধান মন্ত্রীনা ভেক্সিনেসনগী মতাংদা তোকঙা অমসুং ৱাখল তাদবা অসিগী ইসুবু পনখি। মহাক্না অনিং অপাম্বা ফোংদোকখি মদুদি এৱারনেস অসিনা মসিগীদমক অমত্তা ঙাইরবা পাম্বৈনি অমসুং রাজ্যগী ওফিসিএলশিংদা ধর্ম্মগী লুচিংবশিংগী মতেং লৌনবা হায়খি। প্রধান মন্ত্রীনা পনখি মদুদি ধর্ম্মগী লুচিংবশিংনা ভেক্সিনেসনগী কেম্পেনগী মতাংদা থৱায় য়াম্না য়াওই। শ্রী মোদীনা নুমিৎ খরনিগী মমাংদা ভতিকান্দা পোপ ফ্রান্সিসকা উনখিবা নিংশিংখি। মহাক্না ধর্ম্মগী লুচিংবশিংদগী মীয়ামদা ভেক্সিন অসিগী পাউজেল শন্দোক্নবা অখন্নবা মরুওইবা পীনবা কন্না তকশিনখি।
প্রধান মন্ত্রীনা ওফিসিএলশিংদা মীয়াম্বু ভেক্সিনেসন সেন্তরদা পুরক্তুনা শিল লাংলিবা অসি হোংদোক্তুনা য়ুম্থোং খুদিংদা চৎতুনা ভেক্সিনেসন কাপথোক্নবা হায়খি। মহাক্না হকশেলগী থবক তৌরিবশিংদা য়ুমথোং খুদিংদা “হর ঘর তিকা, ঘর ঘর তিকা’ – য়ুম্থোং খুদিং ভেক্সিন হায়বা অসিদা চংশিন্নবা কন্না তকশিনখি। মহাক্না ‘হর ঘর দস্তক’ হায়বা ইথিল অসিদা য়ুম্থোং খুদিং থোঙ থিন্দুনা মপুং ফানা ভেক্সিন কাপথোক্নবসু হায়খি। “হৌজিক্তি ঐখোয়না ভেক্সিনেসনগী কেম্পেন অসি য়ুমথোং খুদিং য়ৌনবা শেম শারে। ‘হর ঘর দস্তক’, থোঙ খুদিং থিল্লো, হায়বা মন্ত্রগা লোয়ননা, ভেক্সিনগী দোজ অনিমক কাপথোক্ত্রিবা য়ুম্থোং খুদিংমক চংশিল্লগনি”
প্রধান মন্ত্রীনা খঙহনখি মদুদি য়ুম্থোং খুদিং থিনবদা, অনিশুবা দোজতা পুক্নিং চংবগুম চপ মান্ননা অহানবা দোজতসু পীবা মথৌ তাই। মরমদি লায়না অসি হন্থরক্লবা, করিগুম্বা মতমদা অথু-অকাইগী ৱাখল হন্থরকই। ভেক্সিন কাপথোকপদা অথু-অকাই অসি মী মরক্তা থোকই। “অদোম্না পীরিবা মতম খক্তা য়েংদনা অনিশুবা দোজ কাপথোক্ত্রিবা মীওইশিং অহানবা ওইনা থেংনগদবনি .. মসি থওইদবনা মালেম অসিগী লৈবাক কয়া অমা অৱাবা থেংনরি” হায়না মহাক্না খঙহল্লি।
প্রধান মন্ত্রীনা মরুওইবা পীখি মদুদি মীপুম খুদিংগী লেম্না ভেক্সিন কেম্পেন তৌরিবা অসিগী মখাদা, ভারতনা নোংমগী নুমিৎতা ভেক্সিন দোজ কোতি ২.৫ হেন্না কাপথোকখিবগী রেকোর্দ লৈরি, মসিগী মায় পাকপা অসিনা ভারতকী তৌবা ঙম্বা অদুবু উৎলি, হায়না মহাক্না হায়খি। মহাক্না দিস্ত্রীক্ত ওফিসিএলশিংদা থবক নিংথিনা পাংথোক্লিবা মখোয়গী কোলিকশিংদা তমজনবা হায়খি অমসুং লোকেলগী তঙাইফদবা অমসুং অকোইবশিংগা চান্নবা লৈগদবনি।
***
(Release ID: 1769373)
Visitor Counter : 93
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
লেবর অমসুং ইম্প্লোইমেন্ত মন্ত্রালয়
ই.পি.এফ. অমসুং এম.পি. এক্ত, ১৯৫২গী মখাদা ক্বাসি-জুদিসিএল কেসশিংদা ভর্চ্যুএল হীয়রিং হৌদোকপনা য়াম্না থুনা অমসুং শেল চংদনা ৱায়েল চত্থবগী মতম অমা ওইহনখ্রে
Posted On:
14 SEP 2020 4:30PM by PIB Imphal
ই.পি.এফ. অমসুং এম.পি. এক্ত, ১০৫২গী মখাদা ক্বাসি-জুদিসিএল কেসশিংদা ভর্চ্যুএল হীয়রিং হৌদোকপনা হৌজিক য়াম্না থুনা অমসুং শেল চংদনা ৱায়েল চত্থবগী মতম অমা ওইহনখ্রে।
সেপ্তেম্বর ৯দা ভর্চ্যুএল ওইনা পাঙথোকখিবা সেন্ত্রেল বোর্দ ওফ ত্রস্তী, ইমপ্লোইয়ীস’ প্রোবিদেন্ত ফন্দগী ২২৭শুবা মীফমদা লেবর অমসুং ইম্পোইমেন্তগী মিনিস্তর ওফ স্তেৎ (আই/সি) শ্রী সন্তোশ কুমার গঙ্গৱরনা হৌদোকখিবা সেক্যুর আই.তি. এপ্লিকেসনশিং শীজিন্নদুনা ক্বাসি-জুদিসিএল কেসশিংদা ভর্চ্যুএল হীয়রিং পাংথোক্নবা অনৌবা ফেসিলিতী অমা ওইরিবা ইজ ওফ দুইং বিজিনেস হেগৎহন্নবা মসি ই.পি.এফ.ও.না মথং মথং লৌখৎপা থৌরাংশিংগী শরুক অমনি।
কোবিদ-১৯গী লায়চৎ শন্দোরকপ অমদি সোসিএল দিস্তেন্সিংগী অথিংবশিং ঙাক্না চৎপা মথৌ তাবগা লোয়ননা দিস্ত্রিক্ত অমসুং সেসন কোর্ত অয়াম্বা ভর্চ্যুএল হীয়রিংশিং পাঙথোক্লি। মসি লায়চৎ মনুংদা কেসশিং মতম চানা লোয়শিন্নবা ভারতকী ইকাইখুম্নরবা সুপ্রিম কোর্ত অমসুং মরী লৈনবা হায় কোর্তশিংগী কাঙলোনশিংগী মতুং ইন্না তৌবনি। মসিগী ৱাখল্লোন অসিগা লোয়ননা ইম্পোইয়ীস’ প্রোবিদেন্ত ফন্দস এন্দ মিসলেনিয়স প্রোবিজন্স এক্ত, ১৯৫২গী সেক্সন ৭এ অমসুং ১৪বিগী মখাদা ইস্তাব্লিশমেন্তশিং অমসুং সবস্ক্রাইবরশিংদা হীয়রিংশিং অথুবদা পাঙথোক্নবা অমসুং লায়না এদজুদিকেসন ফংহন্নবা ভর্চ্যুএল মোদতা পাঙথোক্কনি।
ভর্চ্যুএল কোর্ত অসি ওনলাইন মোদকী খুত্থাংদা এদজুদিকেসন ফংহন্দুনা ইশা চৎতুনা লিতিগেন্ত অমসুং উকিলশিং য়াওবগী মথৌ তাবা অদু লৈহন্নদনবা পান্দম থম্লিবা ৱাখল্লোন অমনি।
মসি ফংহন্নবা কমপ্লাইন্স ই-প্রোসীদিংশিংগী পোর্তেল (https://eproceedings.epfindia.gov.in)দা ই.পি.এফ.ও.গী ই-কোর্ত প্রোসেসকা লোয়ননা ভর্চ্যুএল হীয়রিংগী উতিলিতীশিং ইন্তিগ্রেদ তৌখ্রে। মসিনা ই-নোতিসশিংগী, প্রোসীদিংশিংগী রিএল তাইম রেকোর্দিং অমসুং ওর্দরশিংগী কম্ম্যুনিকেসনগী ওইবা খুদোংচাদবশিং কোকহনগনি। হৌজিক্তি পোর্তেল অসিদা পার্তী পুম্নমক্তা নুমিৎ খুদিংগী অমসুং অরোইবা ওর্দরশিং য়াওনা কেস স্তেতস ফংহল্লগনি।
পার্তীশিংনা হীয়রিংগীদমক মশা য়াওনবা লাপনা চৎপা মথৌ তাদবা মসিগা লোয়ননা ইমপ্লোইয়রশিংগী শেল অমসুং মতম মাংহল্লোইদবা ওইবা য়াওনা ভিদিও কনফরেন্সিংগী খুত্থাংদা হীয়রিং পাঙথোকপগী কান্নবা কয়া লৈরি।মরু ওইনা মসিনা কার্বোন ফুৎপ্রিন্ত হন্থহনগনি। দিজিতাইজেসন তৌবনা কেসশিংগী পেদেন্সীগী মশিং হন্থহনগনি অমদি ৱায়েল থেংনা পীবগী অসি কোকহন্নবা অফবা খোঙথাং অমনি।
মসিগী মথক্তা পার্তীশিং লাক্তবগী তঙাই ফদবা এদজোর্ন তৌবশিং হৌজিক্তা তৌররোই অমদি মসিনা মরম ওইদুনা য়েৎনবশিংগী থুনা-য়াংনা ৱারোইশিন পুরকপা ঙম্লগনি অমসুং ক্বাইসি-জুদিসিএলগী মেকানিজম অসিদা হেন্না থাজবা লৈহন্নবা শিন্মীশিংগী পীথোক্তনা লৈরিবা শেলশিংগী এসেসমেন্ত তৌবা ঙমহল্লগনি। ওনলাইন মোদতা হীয়রিং পাঙথোকপা অসিনা ফেসলেস এসেসমেন্ত তৌনবা মায়কৈদা চংশিনবা খোঙথাং অমনি।
২০২০গী জুলাই অমসুং ওগস্ত থাদা ই.পি.এফ.ও.গী রিজনেল ওফিস অনি মতম অমত্তদা পাইলোৎ মাই পাক্না পাংথোক্লবা মতুংদা লোঞ্চ তৌখি। পাইলোৎ পাংথোক্লিঙৈ মনুংদা ক্বাসি-জুদিসিএল কেস ৯০ ওনলাইন মীতিং য়ুতিলিতীশিংগী খুত্থাংদা ভর্চ্যুএল হীয়রিংশিং পাংথোক্তুনা অমসুং থুনা ৱারোইশিন পুরক্তুবা, কন্সেন্ত ওরদরশিং থোক্তুনা অমসুং খুদক্তা কম্পাইন্সশিং থোক্তুনা ইস্তাব্লিশমেন্তশিংগী অৱাংবা মেনেজমেন্ত শরুক য়াখি। অখন্ননা লায়চৎ অসিগী মনুংদা ভর্চ্যুএল হীয়রিংশিং শরুক য়াবদা কোম্বা অমসুং খুদোংচাবগী এমপ্লোয়রশিংনা থাগৎপা ফোঙদোকখি।
ই.পি.এফ.ও.না নির্বন্ধ শিজিন্নবা ইন-হাউসকী তৌবা ঙম্বশিং মপুংফানা খোমজিন্দুনা হায়বদি কোবিদ-১৯গী লায়চৎ মতমদা স্তেকহোল্দরশিংদা লেপ্পা লৈতবা সর্ভিস পীদুনা লেপ্পা লৈতনা অনৌবা চৎনবীশিং অমসুং তেক্নোলোজীশিং শিজিন্নরি।
*****
(Release ID: 1654227)
Visitor Counter : 19


text:
সিবিল এবিয়েসন মন্ত্রালয়
সিবিল এভিএসন মন্ত্রালয়গী পার্লিয়ামেন্তরী কন্সল্তেতিব কম্মিতিগী মীফম পাঙথোকখ্রে
Posted On:
19 FEB 2021 4:16PM by PIB Imphal
ঙরাং সিবিল এভিএসন মন্ত্রালয়গী মেম্বর্স ওফ পার্লিয়ামেন্তগী কন্সল্তেতিব কম্মিতিগী মীফম পাঙথোকখ্রে। মীফম অদুদা সিবিল এভিএসগী এম.ও.এস., আই/সি, শ্রী হর্দীপ এস. পুরিনা ময়াই তাংবল লৌখ্রে। শ্রী রাম নাথ থাকুর, শ্রী নীরজ দাঙ্গি, শ্রী প্রফুল পতেল, শ্রী রাজিব প্রতাপ রুদী, শ্রী শ্বেৎ মালিক, শ্রী সুব্রমনিয়ম স্বামী, শ্রী বিশমভর প্রসাদ নিশাদ অমসুং শ্রী বিনায়ক ভৌরাই রাৱৎ ইকাই খুম্নরবা এম.পি.শিংনা মীফম অসিদা শরুক য়াখ্রে।
ইকাই খুম্নরবা এম.পি.শিংগী ৱাহংশিংগী পাউখুম পীরদুনা শ্রী পুরিনা ইকাই খুম্নরবা এম.পি.শিংদা কোবিদ-১৯ লাইচৎ মনুংদা মন্ত্রালয় অসিনা মীয়ামগী লোইননা এয়রলাইন্স অমসুং এভিএসন সেক্তরগী কান্নবা লৌখৎখিবা তোঙান তোঙানবা খোঙথাংশিং অদু পাউদমখ্রে। মহাক্না ফ্লোর প্রাইস অমসুং সিলিং প্রাইসকা লোইননা ফেয়র বেন্দশিং চৎনহনখি হায়না পাউদমখ্রে। শ্রী পুরিনা হায় নোংমা-নোংমগী দোমেস্তিক এয়র ত্রাফিক অসি হেনগৎলক্লি অমসুং হৌজিক নোংমদা পেসেঞ্জর লাখ ৩রোম য়ৌবা ঙম্লে। মহাক্না মখা তারদুনা হায় সম্মর সেদ্যুলদা দোমেস্তিক ত্রাফিক হেন্না হেনগৎলক্কদবনা ফেয়র বেন্দশিং অমসুং অতোপ্পা অথিংবশিং থম্লবা য়াই। শ্রী পুরিনা আর.সি.এস.-উরান স্কীমগী বিদ্দিং প্রপসেস অমসুং রুৎশিংগী অকুপ্পা মরোলশিং খঙহনখ্রে। মহাক্না মখা তারদুনা হায় বিদ্দিংগী রাউন্দ ৪সু হাপচিনখি অমসুং রুৎ ৭০০ হেন্না সেঙ্কসন তৌখ্রে অমরোমদা স্কীম অসিগী মখাদা রুৎ ৩০০গী মথক্তা হৌজিক মথৌ তৌহনখ্রে। মহাক্না হায় দরভঙ্গা এয়রপোর্ত অসি স্কীম অসিগী মখাদা মাই পাকখিবগী খুদমশিংগী মনুংদা অমনি। শ্রী পুরিনা ইকাই খুম্নরবা এম.পি.শিংনা হংলকপগী মতুং ইন্না বিহার, পঞ্জাব, উত্তর প্রদেশ অসিনচিংবা রাজ্যশিংদা লৈরিবা এয়রপোর্তশিং অমসুং ফ্লাইৎশিংগী মতাংদা ই-পাউশিং ফংহনখ্রে।
ইকাই খুম্নরবা এম.পি.শিংনা এয়রপোর্ত প্রাইবেতাইজেসন তৌবা, অনৌবা এয়রপোর্তশিং হাংদোকপা, এয়রপোর্তশিং চাউথোকপা, ফ্লাইয়িং ত্রেনিং ওর্গনাইজেসনশিং অসিনচিংবগী মতাংদা ৱাখল্লোনশিং থমখ্রে।
****
(Release ID: 1699447)
Visitor Counter : 26


text:
প্রধান মন্ত্রী শ্রী নরেন্দ্র মোদী হয়েং জনুৱারি ১৫, ২০১৯দা কেরলাগী কোল্লাম অমসুং থিরুবনন্থাপুরমদা চৎকনি।
কোল্লামদা প্রধান মন্ত্রীনা নেস্নেল হাইৱে-৬৬তা কোল্লাম বাইপাস শঙ্গাগনি। প্রোজেক্ত অসি লুপা কোতি ৩৫২ চংখিবা কিলোমীতর ১৩ শাংবা লেন ২গী বাইপাসনি। মসিদা অপুনবা কিলোমীতর ১৫৪০ শাংবা অশ্থামুদী পাৎ মথক্তা শাবা অচৌবা থোং অহুম য়াওরি। প্রোজেক্ত অসিনা অলাপ্পুঝা অমসুং থিরুবনন্থাপুরমগী মরক্তা চত্থোক চৎশিনগী মতম হন্থহল্লগনি অমদি কোল্লম তাউন্দা ত্রাফিক চিনবা হন্থহল্লগনি।
থিরুবনন্থাপুরমদা প্রধান মন্ত্রী শ্রী নরেন্দ্র মোদীনা পদ্মানভাস্বামী লাইশংদা চৎকনি। মফমদুদা মহাক্না ভিজিতর ফেসিলিতী খরা হৌদোকপগী প্লেক অমা মায়খুম হাংদোক্লবা য়াই।
মসিনা কোল্লামদা প্রধান মন্ত্রীগী অহুমশুবা ওফিসিয়েল খোংচৎ ওইরগনি। সহর অসিদা মহাক্কী অহানবা খোংচৎ ২০১৫গী দিসেম্বর থাদা চৎখি, মদুদা মহাক্না আর. সঙ্করগী মীতম মায়খুম হাংদোকখি। মতুং তারকপদা প্রধান মন্ত্রীনা ২০১৬গী এপ্রিল থাদা মৈহৌ লাংপোক্কী থৌদোক থোকখ্রবা পুংজা খরগী মতুংদা কোল্লামদা চৎখি।


text:
কান্নদবা পোৎশকশীংদগী শেম্বা পত্থ-পুমথরবা ওর্গানিক মেটরগী মাস অমবু কম্পোষ্ট কৌই। চুহিং লৌথোকখ্রবা অরেম্বশীং, চরুশীং, নাপীশীং অমসুং অতোপ্পা পাম্বী-শীংবীশীংগুম্বা ফার্মগী কান্নদবা অরেম্বশীংনা অমসুং অতোপ্পা কান্নদবা পোৎশকশীংনা শেম্বা কম্পোষ্ট অদুবু ফার্ম কম্পোষ্ট কৌই। ফার্ম কম্পোষ্টকী চাংচত্তা ওইবা ন্যুত্রিএন্ট কন্টেন্টশীং অদুদি নাইত্রোজেনগী চাদা 0.5, ফোসফোরসকী চাদা 0.15 অমসুং পোটাসিয়মগী চাদা 0.5নি। ফার্ম কম্পোষ্টকী ন্যুত্রিএণ্ট ভেল্যু অসি কম্পোষ্টকী কোম অদুদা থাদবা হৌবা মতমদা রো মেটরিএল অদুগী 10 দগী 15 kg/t ফাউবদা সুপর ফোসফেট নত্ত্রগা রোক ফোসফেট হাপচিন্দুনা হেনগৎহনবা য়াই। টাউনগী অমোৎপশীং, ৱাই শিত্তোকপদা লেমহৌবশীং অমসুং দষ্টবিনগী অরেম্বশীংদগী শেম্বা কম্পোষ্ট অসিবু টাউন কম্পোষ্ট কৌই। মসিদা নাইত্রোজেন চাদা 1.4, ফোসফোরস চাদা 1.00 অমসুং পোটাসিয়ম চাদা 1.4গী চাং য়াউই।
ফার্ম কম্পোষ্ট অসি ফার্মগী কান্নদবশীং অদু 4.5 m দগী 5.0 m শাংবা, 1.5 m দগী 2.0 m পাকপা অমসুং 1.0 m দগী 2.0 m লুবা কোমশীংদা থাদদুনা শেম্মী। ফার্মগী কান্নদবশীং অদু কোম অদুদা মরোল মরোল থম্মী। মরোল খুদিংমক শন্থি নত্ত্রগা ঈশীং থাদদুনা চোৎহল্লি। কোমশীং অদু লৈমায়দগী মিটর 0.5 ফাউবা থোনগৎকনি। কম্পোষ্ট অদু থা মঙাদগী তরুক ফাউবগী মনুংদা শীজিন্নবা য়াগনি। কম্পোষ্টিং অসি মরুওইনা রুরেল এরিয়া (রুরেল কম্পোষ্ট) নত্ত্রগা অর্বান এরিয়া (অর্বান কম্পোষ্ট)দগী খোমজিল্লকপা ওর্গানিক রেসিদ্যুশীংগী মাইক্রোবাইওলোজিকেল দিকম্পোজিসন অমনি।
ওর্গানিক্কী কান্নদবশীং অসি ষনগোনশীংদা শা-ষনগী তুম্ফম ওইনা লৈ। ষনয়ুংনা চোৎলবা শন্থি অসি নুমিৎ খুদিংগী লৌথোকই অমসুং মফম চাবদা সেন্টিমিটর 15রোম থাবা লৈরোল অমা শেমদুনা লৈ। শনগোন্দগী কোৎথোক্লবা ষনয়ুংনা চোৎলবা লৈবাক অসি ঈশীংগা য়ান্সিন্নৈ অমসুং কান্নদবশীং অদুগী মথক্তা নোংমদা অনিরক নত্ত্রগা অহুমলক চাইথোকই। মরোল শেম্বগী প্রোসেস অসি থাখায় অমরোম চত্থৈ। ফজনা পুমথরবা কম্পোষ্টগী অপাবা লৈরোল অমা চরু মপৈ অদুগী মথক্তা চাইথোকই। অরিবা কম্পোষ্টনা পত্থ-পুমথহন্নবগী মেটরিএলগুম্না মথৌ তৌই। চরু মপৈ অদু থা অমরোম লেংদনা থম্মী। মদুদগী মদু পুল্লপ ঈশীং চোৎহল্লি অমসুং ওন্থোকই। থা অমগা অমুক লৈরগদি কম্পোষ্ট অদু শিজিন্নবা য়ারে।
অকংবা কান্নদবা পোৎশকশীং সেন্টিমিটর 25 থানা কোম অমদা শন্দোক্লে অমসুং মদু চোৎহন্নবগীদমক ঈশীংদা কুংনা থীৎলবা শন্থী অদু মথক্তা চাইশিল্লে। চোৎলবা লৈরোল অদুগী মথক্তা অকংবা কান্নদবশীংদুগী অপাবা মরোল অমা শেম্লে। কোম অদু অকংবা মেটরিএলগী লৈরোল অমসুং শন্থীনা চোৎহল্লবা লৈরোল অসি থংন-থংননা শেমদুনা লৈমায়দগী মিটর 0.5মুক ৱাংনা পৈশিল্লে। মসি খুমজিন্দনা নুমিৎ 15রোম থম্লে। মসি ওত্তুনা, লৈখোম্না কুপশিন্দুনা অমসুং থা 5 নত্ত্রগা মথৌ তাদ্রিবফাউবা লেংদনা থমগনি।
কম্পোষ্টিং অসি তোঙান-তোঙানবা সাইজগী কোমশীংদা ফংলিবা কান্নদবা মেটরিএলশীংগী মখা পোন্না তৌই। কান্নদবা মেটরিএলশীংগী মরোল অমা হান্না কোম অদুদা থাই। মদু ষন্থি কেগি 5দগী 10 ফাউবগা লিটর 2.5 দগী 5.0 ফাউবগী ঈশীংগা অমসুং কেজি 0.5 দগী 1.0গী অশায়বা শজিকশীংগা পুন্না থীত্তুনা মথক্তা চাং মান্ননা চাইশিল্লি। চপ মান্নবা লৈরোলশীং লৈমায়দগী মিটর 0.75 কাখৎলক্ত্রিবফাউবা হাপচিল্লি। অরোয়বদা মসি অচোৎপা লৈখোম্না তৈশিল্লি অমসুং চয়োল 8 দগী 10 ফাউবা লেংদনা থম্মী। অদুদগী তৈশিল্লিবদু লৌথোকই, ঈশিঙনা চোৎহল্লি অমসুং অমুক্তং ওন্থোকই অমসুং রেক্টেংগল মওংদা উরুমদা থম্মী। মসি শিজিন্নদ্রিবফাউবা লেংদনা থম্মী।
কোইম্বাটোর মেথদতা, অহৌবদা এনারোবিক দিকম্পোজিসন লৈ অদুগা মদুগী মতুংদা এরোবিক ফর্মেন্টেসন পাংথোকই। মসি বেঙ্গলোর মেথদগী ওন্ন-তৈনবনি। বেংগলোর কম্পোষ্ট অসি ইন্দোর কম্পোষ্ট নত্ত্রগা কোইম্বাটোর কম্পোষ্টকুম্না মপুংফানা পুমথদে অদুবু মসিনা য়াম্বদি হেল্লি।
য়ুবিগী খ্বাইদগী চাউবা প্রদক্ট অসি য়ুবী মকুনি অমসুং মসিদগী কোইর ফাইবর অসি শুংই। মসি লৌথোকপগী প্রোসেস অসিদা কোইর দষ্ট নত্ত্রগা কোইর পিথ কৌবা উফুলগুম্বা মেটরিএল য়াম্না চাউনা থোকহল্লি। ভারত্তা লৈবা কোইর ইন্দষ্ট্রিশীংদগী চহিদা টন মিলিয়ন 7.5রোমগী অচৌবা কোইরগী কান্নদবশীং পুথোকই। টামিল নাদু ষ্টেট মথন্তদা কোইর দষ্ট টন লাখ 5 ফংই।
কোইর পিথ অসি হোর্টিকলচরদা গ্রোথ মেদিয়ম অমগুম্না শিজিন্নবা য়াবগী মগুন য়াউবদগী মসিগি মরুওইবা হেনগৎলকখ্রে। কার্বোন অমসুং নাইত্রোজেনগী অচৌবা রেসিও অমসুং লিগনিন য়াম্না য়াউবনা বাইওদিগ্রেদ তৌবা ঙম্বগী চাং নেম্বা মরমনা কোইর পিথ অসি লৌউ-শিংউদা শিজিন্ননবা অফবা কার্বোন সোর্স অমা ওইনা হৌজিক ফাউবা লৌনদ্রি। কোইর পিথ অসি অচৌবা C:N রেসিও হন্থহন্নবা, লিগনিন অমসুং সেলুলোজ কন্টেন্ট হন্থহন্নবা অমসুং পিথকী মেনোরিএল ভেল্যু হেনগৎহন্নবা কম্পোষ্টিং তৌই। কোইর পিথ কম্পোষ্টিং তৌবনা মসি বল্ক ওইবা হন্থহল্লি অমসুং প্লান্ট ন্যুট্রিএন্টশীং অসি অফংবা মওং অদুদা ওন্থোকই।
কোইর পিথ অসি কোইর ইন্দষ্ট্রিদগী ফাইবর অমত্তা য়াউদনা লৌশিল্লি। করিগুম্বা ফাইবরগী মেটরিএল য়াউরবদি সোর্স অদুমক্তদা তোখায়না চুমথোক্তুনা লৌথোকই। মদু নত্ত্রগনা, মসি কম্পোষ্ট তৌরিবা লম্পাক্তুদা কম্পোষ্টিংগী অরোয়বদা লৌথোকই। অসিগুম্বা ফাইবর ওইবা মেটরিএলশীং অসি কম্পোষ্ট ওইরোই অমসুং মসিনা কম্পোষ্টিং প্রোসেস অদুদা খুরৌ থাংহনগনি। ফাইবর য়াউদবা কোইর পিথ অসি কম্পোষ্টিংদা শিজিন্ননবনা হেন্না খুদোং চাই।
কম্পোষ্টিংগীদমক্তা তোখায়বা এরিয়া অমা লেপ্পী। কম্পোষ্টিংগীদমক্তা ৱাংখৎপা মফম অমা শীজিন্নবনা হেন্না ফৈ। য়ুবী পাম্বীশীংগী মরক্তা, পাম্বী অমগী উরুম অসি কম্পোষ্টিংগীদমক্তা ফৈ। উরুম অদুনা কম্পোষ্টিং মেতরিএল অদুদা য়াউরিবা ঈশীং মনিল অদু য়োক্তুনা থম্মী। কম্পোষ্ট শেমগদবা এরিয়া অদুগী লৈমায় অদু মান্নহনগদবনি। করিগুম্বা লৈবাক্কী লৈমায় ফংলগদি মদু লৈয়ৈ থাদুনা অমসুং শন্থীনা তৈশীন্দুনা কলহনবা য়াই। কম্পোষ্টিং মেটরিএল অদুগী মথক্তা য়ুমথক লৈবনা হেন্না খুদোংচাই মরমদি মদুনা মেটরিএল অদু নোং অমসুং অয়াকপা নুংশাদগী ঙাকথোকই।
কোইর পিথ অসি এরোবিক কম্পোষ্টিং অমনি। মরম অদুনা মসি লৈহাউগী মথক্তা পৈশিনগদবনি। কম্পোষ্ট অসি শেম্নবা কোম নত্ত্রগা বিলাটিমাটি চনশিল্লবা টব মথৌ তাদে। কোইর পিথ অসি ফুট 4শাংগদবনি অমসুং ফুট 3 পাক্কদবনি। অহৌবদদি কোইর পিথ অসি ইঞ্চি 3 ৱাংনা থমগদবনি অমসুং মপুংফানা ঈনিল কাহনগদবনি। নাইত্রোজেনস সোর্স অদু য়ুরিয়া নত্ত্রগা অনৌবা য়েন্থিশীংদগী ওইগদবনি। করিগুম্বা য়ুরিয়া শীজিন্নরবদি, মদু কোর পিথ টন অমদা য়ুরিয়া কেজি 5 শীজিন্ননবা রেকমেন্দ তৌরি। কেজি 5 অসি শরুক মঙা থোক্না খায়দোক্কনি অমসুং য়ুরিয়া কেজি অমগী কোইর পিথকী অল্টরনেটিভ মরোল অমা হাপকদবনি। করিগুম্বা অনৌবা য়েন্থী শিজিন্নরবা ওইরবদি কোর পিথ টন অমগী কেজি 200গী চাংদা শীজিন্ননবা রেকমেন্দ তৌরি।
য়েন্থি অদু চাং মান্ননা খায়দোক্তুনা অমসুং মথৌ তাবা চাং অদু কোইর পিথ অদুদা হাপকদবনি। খুদম ওইনা, করিগুম্বা কোইর পিথ টন অমা শরুক 10 থোক্না খায়দোক্লবদি, অহানবা মরোল অদুদা কেজি 100গী য়েন্থি হাপচিল্লি। হাপচিল্লবা মতুংদা নাইট্রোজেন সোর্স, মাইক্রোবাইএল ইনোক্যুলমশিং প্লেউরোটস (Pleurotus) অমসুং TNAU বাইওমিনরেলাইজর (2%) অসি মেটরিএল অদুগী মথক্তা হাপচিল্লি। মসিগী মথক্তা কোইর পিথকী শরুক অমা হাপসিল্লি অমসুং মথক্তা পনখ্রিবা মান্নবা ইনপুট অদু হাপচিনগদবনি। য়ামদ্রবদা ফুট 4 ৱাংবা মপৈ অমা শেম্বনা হেন্না ফৈ। ফুট 5গী মথক্তদি, মেটরিএলশীং অদু হেন্দল তৌনবা মেছিনরি মথৌ তাই। অৱাংবা হেনগৎলকপনা কোইর পিথ কম্পোষ্ট প্রোশেস অদুদা থোক্লকপা টেম্পরেচর অদু লেংদনা লৈ। করিগুম্বা অৱাংবা অদু হন্থরগদি, পুথোক্লক্লিবা মৈশা পুম্নমক কোম্না চৎখিগনি।
কম্পোষ্ট মপৈ অদু নুমিৎ 10গী মনুংদা অমুক্তি ওনগদবনি মরমদি মসিনা কম্পোষ্ট মনুংদা লৈরম্বা অপুম্বা নুংশিৎ অদু থোকহনখিদুনা অনৌবা নুংশিৎ পুশিল্লক্কনি। কম্পোষ্টিং প্রোসেস অসি এরোবিকনি, কম্পোষ্টিং পাংথোক্লিবা ওর্গানিজম অদুনা মসিগী মেটাবোলিক এক্টিভিটিগিদকক ওক্সিজেন মথৌ তাই। মেটরিএল অসি ওনবননা সবষ্ট্রেট অদু নাকোইননা এরিএট তৌহল্লি। এরিএসন পীনবগী অতোপ্পা মওং অমদি শিজিন্নদবা PVC নত্ত্রগা য়োৎকী পাইপ অদু কম্পোষ্টিং মেটরিএল অদুদা ভর্টিকেল অমসুং হোরাইজোন্টেল ওইনা থীংজিনবসিনি।
ওপ্টিমম ওইবা ঈনিল থম্বা অসি য়ুনিফোর্ম ওইবা কম্পোষ্টিং নত্ত্রগা কান্নদবা মেটরিএলগী মাংজৌননা চংবা অমনি। ঈনিলগী চাং চাদা হুম্ফুদি লৈহনগদবনি। 60 % গি ঈনিলনা কম্পোষ্ট মেটরিএল অদু মতম পুম্নমক্তা চোৎলি-চোৎলি লাউহনগনি। অদুবু কান্নদবা মেটরিএল অদুদগী অহেনবা ঈশিং অদুদি লৌথোক্লোইদবনি। কম্পোষ্টিং মেটরিএল অদুগী খুবাম অমা লৌদুনা খুবাক অনিদা নৈয়ু। করিগুম্বা ঈশিং অমত্তা মেটরিএল অদুদগী থোরক্ত্রবদি, ঈনিলগী ষ্টেটস অদু কম্পোষ্টিংগীদমক্তা চপ চারবনি।
কম্পোষ্টিংগী মতম অসি সবষ্ট্রেট অমগা সবষ্ট্রেট অমগা মান্নদে। করিগুম্বা মথক্তা পনখ্রিবা কম্পোষ্টিংগী ফিভমশীং অসি ঙাক্লবদি, কম্পোষ্ট অদুদা ফিজিকেল পেরামিটর খরা উবা ফংবদা নুমিৎ হুম্ফুনিগী (নুমিৎ 60) মতম চংগনি। অহানবদা উগদবসি কান্নদবা মেটরিএল অদুগী ভোল্যুম হন্থরকপনি। কান্নদবা মেটরিএল অদু কম্পোষ্ট ওল্লকপা মতমদা, কম্পোষ্ট মপৈগী অৱাংবা অদু চাদা 30 % দি হন্থরক্কনি। অনিশুবা ওইনা উগদবদি কান্নদবা মেটরিএল অদুগী মচু অদু মুরক্কনি অমসুং কান্নদবা পোৎসিং অদুগী সাইজ অদু হন্থরক্কনি। অহুমশুবা ওইনা উগদবদি কম্পোষ্ট তৌরবা মেটরিএল অদুনা লৈনিল মনম থাদোরক্কনি। কম্পোষ্টকী মেচ্যুরিটি অসিগী কেমিকেল ওবজার্ভেসন অসি লেবোরেটরি অমদা এনালাইস তৌগদবনি। কেমিকেল ওবজার্ভেসনশীং অদুদি অখুবা C:N রেসিও (20:1), ওক্সিজেন হন্থনা লৌশিনবা, মাইক্রোওর্গানিজমগী মশিং হন্থবা, অফংবা ন্যুট্রিএন্টশীংগী চাং হেনবা অমসুং কেসন হেন্না এক্সচেঞ্জ তৌবা ঙম্বসিনি।
তোখায়হল্লবা কম্পোষ্ট তৌরবা মেটরিএল অদু শীজিন্নবা য়ারে। করিগুম্বা কম্পোজিসন অদু খুদক্তা শিজিন্নহৌদ্রবদি, মদু হাংদোক্লবা, অঈংবা মফম অমদা ঈনিল অদু লেংদনা লৈনবগীদমক থমগদবনি। মসিনা কম্পোষ্ট অদুদা লৈবা কান্নরবা মাইক্রোওর্গানিজম অদু শিহল্লোই। থা অমগী মনুংদা অমুক্তি ঈনিল অদু লেংদনা লৈহন্নবা কম্পোষ্ট মেটরিএল অদুগী মথক্তা ঈশিং চাইগদবনি।
সোর্স :টামিল নাদু এগ্রিকলচরেল য়ুনিভর্সিটি, কোইম্বাটোর


text:
দোমেষ্টিক ভাইওলেন্স এক্ট-2005
দোমেষ্টিক ভাইওলেন্স হায়বগী অর্থ
দোমেষ্টিক ভাইওলেন্স হায়বসিনা মখাদা পীরিবশীংসি খংহল্লি:
- অৱা-অনা, অশোক-অপন পীবা নত্ত্রগা পুন্সি, খোং-খুৎ, হকশেল, পুক্নিং নত্ত্রগা হকচাংগী সেফটিদা খুদোংথীহনবা।
- নুপী অদুদা, মহাকপু নত্ত্রগা মহাক্কা মরি লৈনবা মীওই অমবু নম্ফুদা অউনপোৎকী দিমান্দ ফংনবগীদমক অশোক-অপন, য়ৈখায়-থিনগাইবা, নত্ত্রগা খুদোংথীবা থোকহনবা।
- “ফিজিকেল এব্যুজ" হায়রিবসিগী মনুংদা মখল খুদিংমক্কী অৱা-অনা থোকহনবশিংসু মনুং চল্লি। এসোল্ট, ক্রিমিনেল ইন্টিমিদেসন অমসুং ক্রিমিনেল ফোর্স।
- “সেক্সুএল এব্যুজ" হায়রিবসিগী মনুংদা নমদুনা পাদোংবা (sexual intercourse), অৱাবা তারিবা মীওই অদুবু প্রোনোগ্রাফি নত্ত্রগা অতৈ নত্তবা পোৎ-চৈ নমদুনা য়েংহনবনচিংবা সেক্সকী ওইবা থৌওং (sexual nature) অমা চত্থবসি য়াউরি। নুপীবু অতোপ্পা মীওইশীং নুংঙাইহনবদা শীজিন্নবা, সেক্সকী ওইবা থৌওং অমা, ওৎ-নৈবা, ইকাইবা পীবা, মীওই অমগী ইকাই খুম্নবা হন্থহনবা অসিনচিংবা।
- “ভর্বেল এন্ড ইমোসনেল এব্যুজ" হায়রিবসিগী মনুংদা কেরেক্টর নত্ত্রগা কন্দক্টকী মতাংদা মরাল শিবা/ মীংচৎ থীহনবা অসিনচিংবসি চল্লি। অউনপোৎ পুরক্তবগী ইকাইবা পীবা, অঙাং নুপা য়াউদবগী ইকাইবা পীবা অসিনচিংবা। স্কুল, কোলেজ নত্ত্রগা অতৈ এজুকেসনেল ইনষ্টিট্যুসনশীং কাবা নমদুনা থীংবা, নুপি অদুনা খোয়দাজবা মীওই অমবু থবক-ইনখাং পায়বা থীংবা অমসুং অশোক-অপন নংহনবা। নুপী অদুনা পাম্বা মীওই অমগা লুহোংবা থীংবা।
- "ইকোনোমিক এব্যুজ" হায়বসিদা নুপী নত্ত্রগা মহাক্কী মচাশীং য়োক-থাক্নবগী শেল পীদবা, চিঞ্জাক, ফি-রোল, হিদাক-লাংথক পীদবা, নুপীবু য়ুমদগী নমদুনা তান্থোকপা অসিনচিংবা য়াউই। য়ুমগী শরুক অমত্তা শিজিন্নবা থীংবা, থবক-ইনখাং তৌবা থীংবা, ভারাদা লৈবা ওইরগনা ভারা পীদবা, নুপীগী মরল-মথুমশীং মশা তাক্তনা অমসুং অয়াবা লৌদনা য়োন্থোকপা নত্ত্রগা জ্বারদা থাদোকপা। তলব, ইনকম নত্ত্রগা খুৎশুমন অসিনচিংবা নমদুনা লৌবা। ইলেক্ট্রিসিটিনচিংবা অতৈ বিলশীংগী শেল পীদবা।
এক্ট অসিগী মখাদা কনাবু কোনশিনবগে?
- এক্ট অসিনা মমা, মচল-মচে, নুপী, লুখ্রাবী নত্ত্রগা য়ুম অমগী মনুংদা লৈমীন্নরিবা পার্টনর ওইবা নুপী পুম্নমকপু কোনশিল্লি। মরি অসি লুহোংলগা নত্ত্রগা এদোপসনগী মওংদা ওইবা য়াই। মসিগী মথক্তা, পুন্না লৈমিন্নবা ইমুং-মনুংগী (joint family) মেম্বরশীংগী মরিসু মনুং চল্লি। অদুম ওইনমক, মপুরোইবা নত্ত্রগা মেল পার্টনর অদুগী মরি থোক্নবা নুপী অমত্তনা লোয়নবী নুপী নত্ত্রগা নুপী পার্টনর অদুগী মায়োক্তা কমপ্লেন্ট তৌবা য়াদে, খুদম ওইনা হায়রবদা, মনেম্বোক অদুনা মমৌনুপী অদুগী মায়োক্তা এপ্লিকেসন অমা ফাইল তৌবা য়াদে, অদুবু মহাক্না মহাক্কী মমৌনুপী অদুগী মায়োক্তা, মমৌনুপী অদুনা মহাক্কী মচানুপাবু মহাক্কী (mother-in-law) মায়োক্তা হিংসা (violence) তৌনবা ইনশিনবগীদমক এপ্লিকেসন অমা ফাইল তৌবদি য়াই।
কনানা কমপ্লেন্ট অমা ফাইল তৌবা য়াবগে?
- দোমেষ্টিক ভাইওলেন্স অমা নংলবা নুপী অমহেক্তনা নত্ত্রগা মহাক্কী মহুৎশিন্দুনা মীওই অমনা কমপ্লেন্ট অমা ফাইল তৌবা য়াই।
- দোমেষ্টিক ভাইওলেন্স এক্টকী মখাদা অঙাং অমসু রিলিফ ফংনবগী অধিকার পী। অসিগুম্বা অঙাং অমগী মমা অদুনা মহাক্কী মাইনর ওইবা মচা (নুপামচা নত্ত্রগা নুপীমচা ওইবা য়াই) অদুগী মহুৎ শিন্দুনা এপ্লিকেসন অমা পীবা য়াই। মমা অদুনা মশাগীদমক্তা কোর্টতা এপ্লিকেসন থাবগী কেসশীংদা, অঙাংশীংবু কো-এপ্লিকেন্ট ওইনা হাপচিনবসু য়াই।
কনাগী মায়োক্তা কমপ্লেন্ট অমা ফাইল তৌবা য়াবগে?
- নুপী অদুগা দোমেষ্টিক রিলেসনশিপ অমা লৈনরিবা মপুং-মরৈ ফারবা নুপা অমা।
- মপুরোইবা নত্ত্রগা মেল পার্টনর অদুগী মরি-মতাশীং।
- মেল পার্টনর অদুগী নুপা অমসুং নুপী মরি-মতাশীংসু মনুং চল্লি।
কনাদা ইনফোর্মেসন পীবা নত্ত্রগা কমপ্লেন্ট অসি পীশিনবা য়াবগে?
- ইনফোর্মেসন অমসুং কমপ্লেন্ট অসি পুলিস ওফিসর/ প্রোটেক্সন ওফিসর/ সর্ভিস প্রোভাইদর (NGO অমা) নত্ত্রগা মেজিষ্ট্রেট অমদা পীবা য়াই।
দোমেষ্টিক রিলেসনশিপ হায়বসি করিনো?
- য়ুম অমদা পুন্না লৈমিন্নরিবা নত্ত্রগা মতম অমদা লৈমিন্নরম্বা মীওই অনিগী মরক্তা লৈনবা মরি।
- ঈ মরি (consanguinity)গী মরি, লুহোংবা, লুহোংবগী মওংদা লৈনবা মরি অসিসু মনুং চল্লি।
- লৈমিন্নবা য়ুম (Shared household) হায়বসি নুপী অদুনা নুপা অদুগা দোমেষ্টিক রিলেসনশিপ অমদা লৈমিন্নরিবা নত্ত্রগা লৈমিন্নরম্বা য়ুম অমবুনি। রিলিফকীদমক্তা এপ্লিকেসন থাবা মতমদদি নুপী অদু লৈমিন্নবা য়ুম অদুদা লৈতবসু য়াই অদুবু অসিগুম্বা নুপীশীং অসি, দোমেষ্টিক রিলেসনশিপ অদুনা লৈরিবমখৈদি দোমেষ্টিক ভাইওলেন্স এক্টকী মখাদা রিলিফ ফংনবগী অধিকার লৈ।
- দোমেষ্টিক রিলেসনশিপ অমা লৈরিবা নুপী খুদিংমক্না, করিগুম্বা মহাক্না লৈমিন্নবা য়ুম (shared household) অদুদা রাইট, তাইটল নত্ত্রগা ইন্টরেষ্ট অমত্তা লৈত্রবসু, মফমদুদা লৈনবগী অধিকার অসি লৈ।
সেলটর হোম অমসুং মেদিকেল এইদকী প্রোভিজন (Provision for shelter home and Medical Aid)
অৱাবা নংলবা মীওই অমনা নত্ত্রগা মহাক্কী মহুৎ শিন্দুনা প্রোটেক্সন ওফিসর নত্ত্রগা সর্ভিস প্রোভাইদর অমনা সেলটর হোম নত্ত্রগা মেদিকেল ফেসিলিটি অমগী ইন-চার্জ অদুদা নুপী অদুদা চংজফমগী নত্ত্রগা হিদাক-লাংথক্কী মতেং পীবীনবা হায়জবা য়াই।
কনানা মেজিষ্ট্রেটতা এপ্লিকেসন অমা ফাইল তৌবা য়াবগে?
- অৱাবা নংলবা মীওই নত্ত্রগা
- প্রোটেক্সন ওফিসর অমা নত্ত্রগা
- অৱাবা নংলবা মীওই অদুগী মহুৎ শিন্দুনা অতোপ্পা মীওই অমনা মেজিষ্ট্রেটতা এপ্লিকেসন অমা পীশিনবা য়াই।
- দোমেষ্টিক ভাইওলেন্সকী ভিক্টিম ওইরিবী নুপী অদুদা মতেং পুম্নমক পীবা হায়বসি প্রোটেক্সন ওফিসর অমসুং সর্ভিস প্রোভাইদর অদুগী তৌফম থোকপা মথৌনি।
এক্ট অসিগী মখাদা মেজিষ্ট্রেট অমনা পাস তৌবা য়াবা ওর্দরশীং
মেজিষ্ট্রেট অদুনা –
- রেস্পোন্দেন্ট নত্ত্রগা অৱাবা নংলিবা মীওই অদুদা, সিঙ্গল নত্ত্রগা জোইন্ট ওইনা কাউন্সেলিং তৌনবা খংহনবা য়াই।
- নুপী অদুবূ ময়ুমদগী নত্ত্রগা মদুগী শরুক অমহেক্তদগী তান্থোক্তনবা নত্ত্রগা তোঙান তাহন্দনবা খংহনবা য়াই।
- করিগুম্বা মথৌ তাই হায়না খল্লবদি প্রোসিদিংস অদু ইন কেমেরা (in camera)দা পাংথোক্নবা খংহনবা য়াই।
- নুপী অদুদা প্রোটেক্সন পীদুনা প্রোটেক্সন ওর্দর ইসু তৌবা য়াই।
- দোমেষ্টিক ভাইওলেন্সকী ফল অমা ওইনা অৱাবা তারিবা মীওই অমসুং মহাক্কী মচা অমহেক্তনা তৌখিবা চাদিং অমসুং মাংখিবা খরচশীং অদু মেনশিন্নবা মোনিটরি রিলিফ পীবা য়াই।
- কষ্টদি ওর্দর পীবা য়াই, হায়বদি অৱাবা তারিবা মীওই অদুদা অঙাং নত্ত্রগা অঙাংশীং অদুগী টেম্পরেরি কষ্টদি পীবা য়াই।
- অশোক-অপনশীংগী কম্পেন্সেসন পীবা য়াই। মসিগী মনুংদা, রেস্পোন্দেন্ট অদুনা তৌখিবা দোমেষ্টিক ভাইওলেন্সকী থৌওংশীংনা থোকহনবা মেন্টেল তোর্চর অমসুং ইমোসনেল দিসত্রেস অসিসু য়াউই।
- মেজিষ্ট্রেটকী ওর্দর অমা ইন্দবা হায়বসি ওফেন্স অমনি অমসুং মসি আইন অসিগী মখাদা চৈরাক ফংনিঙাই ওই।
- এক্ট অসি হৌজিক লৈরিবা আইনশীংগী মথক্তা হাপচিনবা (in addition) অহেনবনি।
- অৱাবা তারিবা মীওই অদুনা সেক্সন 498A JPCগী মখাদা মতম অমত্তদা কমপ্লেন্ট অমা ফাইল তৌনবগী অধিকার লৈ।
- দোমেষ্টিক ভাইওলেন্স এক্টকী মখাদা রিলিফশীং অসি অতোপ্পা লিগেল প্রোসিদিংসতসু থাবা য়াই, খুদম ওইনা, দিভোর্স, মেন্টেইনেন্স, সেক্সন 498A IPC, অসিনচিংবা।
দোমেষ্টিক ইন্সিদেন্ট রিপোর্ট (DIR)
- দোমেষ্টিক ভাইওলেন্সকী কমপ্লেন্ট অমা ফংবগা, প্রোটেক্সন ওফিসর নত্ত্রগা সর্ভিস প্রোভাইদর অদুনা DIRঅমা ফোর্ম 1দা (দোমেষ্টিক ভাইওলেন্স এক্টতা পীরিবা অদুগুম্না) শেম্বা মথৌ তাই অমসুং মদু মেজিষ্ট্রেটতা সবমিট তৌবা তাই অমসুং মদুগী কোপিশীং মরি লৈনবা পুলিস ষ্টেসন অদুগী ইন-চার্জ ওইরিবা পুলিস ওফিসর অদুদা পীগদবনি।
- করিগুম্বা নুপী অদুনা পাম্লগদি, প্রোটেক্সন ওফিসর নত্ত্রগা সর্ভিস প্রোভাইদর অদুনা নুপী অদুবু রিলিফকী এপ্লিকেসন ফাইল তৌবদা মতেং পাংবা য়াই অমসুং অসিগুম্বা এপ্লিকেসন অমদা DIRগী কোপি অমা হাপচিনবা তাই।
মীরা দিদিনা (Meera Didi)না মঙোন্দা মতেং নিরকপা দোমেষ্টিক ভাইওলেন্সকী ভিক্টিমশীংদা শন্দোক্না খংহল্লি মদুদি, হৌজিক্তি মখোয়না ইন্দিয়ান পেনেল কোদকী সেক্সন 498-A গী মখাদা রিলিফ অমা ফংবতা নত্তনা দোমেষ্টিক ভাইওলেন্স এক্ট হায়রিবা সিভিল লোগী মওং অসিনসু মতেং পাংগনি। লেজিস্লেসজন অসি নুপীশীংদা চত্থরিবা, পব্লিক দোমেইনদদি মরুওইনা উবা ফংদবা অদুবু সমাজ অসিদা তোইনা থোক্লিবা দোমেষ্টিক ভাইওলেন্সকী থৌওং খুদিংবু থেংননবা মপাঙ্গল কল্লবা খুৎলাই অমনি।
মরুওইবা জুদিসিএল প্রোনাউন্সমেন্টশীং (Judicial Pronouncements)
দি কোর্ট ওফ জগদিশ কুমার: MM নিয়ু দিল্লি – Ms S (মমীং হোংদোক্লে) ভর্সস Mr. A
- Ms S হায়রিবী ইন্টরনেসনেল ওর্গানাইজেসন অমদা থবক তৌবী অসিনা রেস্পোন্দেন্ট ওইরিবা ইন্টরনেসনেল ওর্গানাইজেসন অমগী কন্ত্রি দাইরেক্টর Mr. A অসিবু মশক খংই। A না এপ্লিকান্ট অসিগা ই-মেইলদা পাউ ফাউনবা হৌই। পাউ ফাউনরিঙৈ মতমদা মহাক্না হায়খিবসি মহাক অসি কেন্সরগী লাইয়েং চত্থরিবা মীওই অমনি অমসুং লুহোংদুনা মহাক্কী মচানুপা অমসু লৈরে। A না Ms S পু মহাক্কা থবক শুমিন্ননবা হৌই। ওফর তৌরক্লিবা থবক অদুদা এপ্লিকান্ট অদুনা ইন্টরেষ্ট লৈবদগী মহাক্কী হান্নগী থবক থাদোক্তুনা প্রোজেক্ট অদুদা A গা থবক শুমিন্নবা হৌখি। এপ্লিকান্ট অসিগা থবক শুমিন্নরিঙৈ মতম মনুংদা রেস্পোন্দেন্ট অদুনা মহাক্কী অনাবগী মতাংদা, মহাক্কী হান্নগী থবক্তগী লৌথোক্লকপা, ফেমিলি অসিনচিংবগী মরমদা শেয়র তৌবা হৌরকখি অমসুং মখোয় অনি মরুপ-মপাং ওইরকখি। মহাক্না S তা মহাক্কা লুহোংনবা হায়রম্মী অমসুং সিন্দুর অমসুং বিন্দি নম্বীদুনা হায়খি “নহাক ঐগী নুপী ওইরে”। A না S তা মহাক্কা লৈমিন্ননবা হৌদোক্লম্মী অমসুং মখোয় অনি য়ুম অমদা লৈমিন্নবা হৌরকখি। S না মহাক্কী নুপীগা তোঙান্না লৈনরে অমসুং দিভোর্স ফাইল তৌনবগী প্রোসেসতা লৈনরে হায়না ক্লেম তৌখি। A না য়ুমগী খরচ পুবা হৌখি অমসুং মখোয়না লৈরিবা য়ুম অদুগী ভারা পী। S না A গা লোয়ননা অপুনবা য়ুম অমদা লুহোংবগী মরি অমা থমদুনা লৈমীন্নৈ হায়না লৌই। মরম অদুনা S না চিঞ্জাক্কী, ফি-রোলগী, হিদাক-লাংথক্কী অমসুং অতৈ চংগদবা মচাকশীং অমসুং অতৈ-অতৈ খরচশীংগী মেন্টেইনেন্স ফংবগী অধিকার লৈ।
সুরেখা মোটে ভর্সস ষ্টেট ওফ মহারাষ্ট্র হায় কোর্ট ওফ বোম্বে
- “ঐখোয়না PWDV এক্টকী সেক্সন 12 অমসুং সেক্সন 12কী প্রোভিজনশীং খন্নরে। করিগুম্বা প্রোটেক্সন ওফিসর অমত্তা খন্দ্রবদি মেজিষ্ট্রেট অদুনা জুরিসদিক্সন লৈত্রে হায়না লৌবা য়ারোই। মসিনা এক্ট অসিগী পান্দম অসি ফংহনবা ওইথোক্লোই”। মসিগী অর্থদি করিগুম্বা প্রোটেক্সন ওফিসর অমত্তা লৈত্রবসু কমপ্লেন্ট অদু মেজিষ্ট্রেটনা হকথেংননা লৌবা য়াই হায়বসিনি।
শালু বনসাল কেস, দিল্লি
- রেস্পোন্দেন্টশীংনা তোঙান-তোঙানবা য়ুমগী ভারা অদু অৱাবা তারিবা মীওই অদুগী মেন্টেইনেন্স ওইনা পীনবা কোর্টনা খংহনখি।
সোর্স: নেসনেল কমিসন ফোর ৱুমেন
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী ভেক্সিনেসন কবরেজ হেনগৎহন্নবা অমসুং দোর-তু-দোর কেম্পেনগী খুত্থাংদা ইলিজিবল বেনিফিসরী পুম্নমক কবর তৌবা ঙম্নবা থা অনি চুপ্না পাঙথোক্কদবা “হর ঘর দস্তক ২.০” কেম্পেন ঙসিদগী হৌখ্রে
ওল এজ হোমশিং, স্কুল/কোলেজশিং, কৈশুমশঙশিং, চেক-কোলশিংদা মীৎয়েং চংবা কেম্পেন অসি রাজ্য/য়ু.তি.শিংনা পাইখৎকনি
Posted On:
01 JUN 2022 1:16PM by PIB Imphal
রাজ্যশিং অমসুং য়ু.তি.শিংদা কোবিদ১৯ ভেক্সিনেসনগী খোঙজেল অমসুং কবরেজ হেনগৎহন্নবা লৈবাক শিনবা থুংবদা “হরঘরদস্তক কেম্পেন ২.০” হৌখ্রে। ‘মিসন মোদ’ অমদা ইমপ্লিমেন্ত তৌরিবা অসি রাজ্য অমসুং য়ু.তি.শিংদা ইলিজিবল ওইবা বেনিফিসরী পুম্নমক ভেক্সিন কাপথোক্তুনা মপুং ফাবা কোবিদ১৯ ভেক্সিনেসন কবরেজ ফংনবগী মাইকৈদা কন্না হোৎন্নবা পাউতাক পীখি। ৱাফম অসি কেন্দ্রগী হকশেল সেক্রেতরী, শ্রী রাজেশ ভুশন্না রাজ্যশিং অমসুং য়ু.তি.শিংগী হেল্থ সেক্রেতরীশিং অমসুং এন.ঐচ.এম.গী এম.দি.শিংগা লোয়ননা হৌখিবা চয়োলদা কোবিদ ভেক্সিনেসনগী ফীভম য়েংশিনবদা রাজ্য অমদি য়ু.তি. পুম্নমক্তা ফোঙদোকখিবনি।
২০২১গী নবেম্বরদা হৌদোকখিবা “হরঘরদস্তক কেম্পেন”দগী ফংখিবা লৌশিং অদু শীজিন্নদুনা জুন ১, ২০২২দগী জুলাই ৩১, ২০২২ ফাওবা “হকঘরদস্তক ২.০” ইমপ্লিমেন্ত তৌরগনি। ‘হর ঘর দস্তক ২.০’ অভিয়ানগী পান্দম অসি দোর-উ-দোর কেম্পেনগী খুত্থাংদা অহানবা, অনিশুবা অমসুং প্রিকোসন দোজকীদমক ইলিজিবল পোপুলেসন ভেক্সিন কাপ্পা অমসুং কবর তৌবা অসিনি। মরু ওইবা মীৎয়েং অসি আউত-ওফ-স্কুল অঙাংশিং (চহি কাংলুপ ১২-১৮গী অঙাংশিং কবর তৌবা ঙম্নবা), কৈশুমশঙশিং, চেক-কোল অসিনচিংবা য়াওনা ওল এজ হোমশিং, স্কুল/কোলেজশিংগী ফোকস কেম্পেন চত্থদুনা চহি ১২-১৪গী কাংলুপ অসিদা কবরেকজ তৌবদা তপ্লিবা অসি খোঙজেল য়াংখৎহনবগা লোয়ননা চহি ≥৬০গী মীওইশিংদা প্রিকোসন দোজকী সব-ওপতিমেল কবরেজ হেনগৎহনবা অসিনা ওইরি। রাজ্য/য়ু.তি.শিংদা ইলিজিবল বেনিফিসরী পুম্নমক্কী দ্যু-লিস্তশিংদা য়ুম্ফম ওইরগা মশা-মশাগী ওইবা মাইক্রো-প্লানশিংগা লোয়ননা নীংথিনা য়েংশিনবগী থবক পাইখৎনবা হায়খ্রে। মখোয়দা চাং নাইনা লনাই হোস্পিতালশিংদা চহি ১৮-৫৯গী প্রিকোসন দোজ কাপ্লিবা অসি য়েংশিন্নবসু হায়খি।
ভারত সরকারনা নীংথিনা পোরম য়াৎথোকপা অমসুং চাউনা হোৎনবা অসিনা মরম ওইরগা জাতিগী ওইবা কবিদ-১৯ ভেক্সিনেসন দ্রাইব অসিদা শীংথানীংঙাই ওইনা মাইপাকপা উবা ফংখি। হৌজিক ফাওবদা লৈবাক শিনবা থুংবদা দোজ করোর ১৯৩.৫৭ কাপখ্রে। চহি ১৫গী মথক্কী মীওই পুম্নমক্কী ৯৬.৩%না য়ামদ্রবদা দোজ অমা কাপখ্রে অমসুং ৮৬.৩%না কোবিদ-১৯ ভেক্সিনগী দোজ অনিমক কাপখ্রে। ২০২১গী নবেম্বর ৩দগী হৌদুনা য়ুম য়ুমদা চৎতুনা অহানবা অমসুং অনিশুবা দোজ কাপহৌদবা ইলিজিবল বেনিফিসরীশিংদা য়ৌশিন্নবা মোবিলাইজেসন, এৱের্নেস অমসুং ভেক্সিনেসন এক্তিবিতীশিং য়াওবা মিসন ইন্দ্রধনুশকী মাইপাক্লবা লালোং অসিনা ‘হরঘরদস্তক’ ঈকাকারন অভিয়ানদা ইনোৎ পীখি। থৌরাং অসিনা অহল ওইরবশিং, মীমান্নদ্রবশিং অমসুং ভেক্সিন কাপ্পদা চীংনবা পোক্লিবা মীওইশিং ফাওবা য়াওনা লাস্ত মাইল বেনিফিসরীশিং য়ৌশিন্নবা ঙম্নবা প্রোগ্রাম অসিবু মাইপাকহনবা ঙম্নবা মাইকৈদা চাউনা শরুক তম্লি।
****
(Release ID: 1830064)
Visitor Counter : 62


text:
কমর্স অমসুং ইন্দস্ত্রী মন্ত্রালয়
ইং কুমজা ২০২০গী ওইনা বিজিনেস রিফোর্মস এক্সন প্লান ইমপ্লিমেন্ত তৌবদা য়ুম্ফম ওইবা রাজ্য/য়ু.তি.শিংগী এসেসমেন্ত লাউথোকখ্রে
আন্ধ্র প্রদেশ, গুজরাত, হরিয়ানা, কর্নাতকা, পঞ্জাব, তামিল নাদু অমসুং তেলঙ্গানানা তোপ এচিভর্স ওইরি
হিমাচল প্রদেশ, মধ্য প্রদেশ, মহারাস্ত্র, ওরিশা, উত্তরাখন্দ অমসুং উত্তর প্রদেশকী মশিংনা এচিভর্স কেতগোরীগী মখাদা লৈরি
রাজ্য অমসুং য়ু.তি.শিং নদজিং তৌদুনা ঐখোয়না রেস্পোন্সিব রিফোর্মশিং ইমপ্লিমেন্ত তৌরি: শ্রীমতি নির্মলা সিতারামন
কম্পিতিতিব অমসুং কোল্লাবোরেতিব ফেদরেলিজম লৈজরবসু লৈবাক শিনবা থুংবদা ইজ ওফ দুইং বিজিনেস হৌজিক্তি উবা ফংলে: শ্রী পিয়ুশ গোয়ল
Posted On:
30 JUN 2022 1:27PM by PIB Imphal
বিজিনেস রিফোর্মস এক্সন প্লান ইমপ্লিমেন্ত তৌবদা য়ুম্ফম ওইরগা আন্ধ্র প্রদেশ, গুজরাত, হরিয়ানা, কর্নাতকা, পঞ্জাব, তামিল নাদু অমসুং তেলঙ্গানানা তোপ এচিভর্স ওইরে। হিমাচল প্রদেশ, মধ্য প্রদেশ, মহারাস্ত্র, ওরিশা, উত্তরাখন্দ অমসুং উত্তর প্রদেশকী মশিংনা এচিভর্স কেতগোরীগী মখাদা লৈরি। অমরোমদা অসাম, ছত্তিসগর, গোৱা, ঝার্খন্দ, কেরালা, রাজস্থান অমসুং ৱেস্ত বেঙ্গোলনা এস্পায়র্স কেতগোরীদা লৈরি। অন্দমান অমসুং নিকোবর, বিহার, চান্দিগর, দামন এন্দ দিয়ু, দদ্রা অমসুং নগর হবেলি, দিল্লী, জম্মু অমসুং কাশ্মির, মনিপুর, মেঘালয়, নাগালেন্দ, পুদুচেরী অমসুং ত্রিপুরানা ইমর্জিং বিজিনেস ইকোসিস্তেমস কেতগোরীগী মখাদা লৈবা ঙমখ্রে।
শেল-থুম অমসুং কোর্পোরেৎ এফিয়র্সকী ইকাই খুম্নরবা মন্ত্রী, শ্রীমতি নির্মলা সিতারামন্না ঙসি নই দিল্লীদা বি.আর.এ.পি. এক্সর্সাইজকী ৫শুবা ইদিসন, বিজিনেস রিফোর্মস এক্সন প্লান (বি.আর.এ.পি.) ২০২০গী মখাদা রাজ্য/য়ু.তি.শিংগী এসেসমেন্ত লাউথোকখ্রে। কম্মর্স অমসুং ইন্দস্ত্রী, কঞ্জুমর এফিয়র্স, ফুদ এন্দ পব্লিক দিস্ত্রিব্যুসন অমসুং তেক্সতাইল্সকী ইকাই খুম্নরবা মন্ত্রী শ্রী পিয়ুশ গোয়ল, দি.পি.আই.আই.তি,গী সেক্রেতরী শ্রী অনুরাগ জেন অমসুং রাজ্য অমদি য়ু.তি. এদমিনিস্ত্রেসনগী মকোক থোংবা সরকারগী ওফিসিএলশিং য়াওবা থৌরম অমদা মসি লাউথোকখি।
এসেসমেন্ত রিপোর্ত ফোঙলবা মতুংদা ৱা ঙাংবদা শ্রীমতি সিতারামন্না হায়খি মদুদি ইং কুমজা ১৯৯১দগী হৌদুনা রিফোর্মশিংগী মওং-মতৌদা অহোংবা পুরকপা হৌখি। “হৌজিক পাইখৎলিবা রিফোর্মশিং অসি রেস্পোন্সিব রিফোর্মশিংনি। ঐখোয়দা ইমপ্লিমেন্ত তৌনবা খঙহনখিবা ইং কুমজা ১৯৯১গী রিফোর্মশিংগা খেন্নরদুনা হৌজিক্তি কমপলসন লৈতে। মসিগী পান্দমদি সিস্তেমশিংদা করি ফগৎহনবা ঙম্বা অমসুং ঐখোয়গীদমক হেন্না ফবা পুন্সি পীবা ঙম্বগে য়েংবনি। সরকারগী থাক খুদিংদা নদজকী ইলিমেন্ত অমা হাপখি। নদজিং হায়বা অসি সরকার খক্তনা তৌগনি হায়বা লৈতে মসিদা ইন্দস্ত্রীনা অচৌবা থৌদাং লৌবা য়াই” হায়না শেল-থুম মন্ত্রীনা ফোঙদোকখি। শেল-থুম মন্ত্রীনা চহি খরা অসিদা বিজিনেস রিফোর্মস এক্সন প্লানগী মখাদা ইমপ্লিমেন্তেসনগী এসেসমেন্ত ফ্রেমৱার্ক্তা অহোংবশিং পুরকখিবগীদমক থাগৎপা ফোঙদোকখি।
থৌরম অসিদা ৱা ঙাংলদুনা কম্মর্স এন্দ ইন্দস্ত্রীগী ইকাই খুম্নরবা মন্ত্রীনা হায়খি মদুদি এসেসমেন্ত অসি মলতিলিঙ্গুএল ফোর্মেৎতা লাকপা ফীদবেক্কী ১০০%গী ইভিদেন্স-বেজতগী শেমখি। মহাক্না হায়খি বি.আর.এ.পি. এক্সর্সাইজকী মথৌ অসি অমনা অমগী অফবা থৌওংশিংদগূ তমশিনবগী চৎনবী লৈহনবা অমসুং ভারতপু মালেম শিনবা থুংবদা খ্বাইদগী পাম্নরবা ইনভেস্তমেন্ত দেস্তিনেসন অমা ওইবা ঙমহন্নবা অপুনবা পান্দমগা লোয়ননা রাজ্য/য়ু.তি.শিংদা লৈরিবা বিজিনেস ক্লাইমেৎ ফগৎহনবনি।
“ইকাই খুম্নরবা প্রধান মন্ত্রীনা ইং কুমজা ২০১৪দা ইজ ওফ দুইং বিজিনেস হেনগৎহন্নবা শাহৌ পীখিবা মতমদা মহাক্ন মরু ওই হায়না লৌদুনা শাহৌ পীখিবা লমশিং অদুদা ঐখোয়না মালেমগী থাক্তা ঐখোয়গী রেঙ্কিং হেনগৎহন্নবা থবক পাইখৎপবদা ঐখোয়না রাজ্যশিং অমসুং য়ু.তি.শিং য়াওনা স্তেকহোল্দর পুম্নমক ঐখোয়গী খোঙথাংদা য়াওহন্দুনা মখোয়বু ওনবোর্দ তৌদুনা মীয়ামদা মখোয়গী ইকোসিস্তেমদা লৈরিবা খেন্নবা অমসুং অহোংবা অদু খঙহন্দুনা ইজ ওফ লিবিং ফংহনবা হায়বা অসি অমা ওইখি,” হায়না শ্রী গোয়লনা ফোঙদোকখি।
“২০১৪দগী হৌখিবা প্রোসেস অসি ঐখোয়না মাংদা চংশিল্লকপগা লোয়ননা মহৈ য়ানবা হৌরকখি। মফম খরা, সহর খরা অমসুং বিজিনেস খরাদা খক্তা লৈরম্বা ইজ ওফ দুইং বিজিনেস অসি ঐখোয়না কম্পিতিতিব ফেদরেলিজম অমসুং কোল্লাবোরেসনগী ৱাখল্লোনগী খুত্থঅংদা লৈবাক শিনবা থুংবদা ঐখোয়না উবা ফংলক্লি”, হায়না কম্মর্স অমসুং ইন্দস্ত্রীগী মন্ত্রীনা মখা তাখি।
দি.পি.আই.আই.তি,গী সেক্রেতরী শ্রী অনুরাগ জেন্না হায়খি মদুদি রাজ্য/য়ু.তি.কয়ামরুমগী মরক্তা লৈরিবা খেন্নবা অসি য়াম্না পীকই মরম অসিদা মখোয়বু রেঙ্ক পীবগী মহুৎ তোঙান-তোঙানবা কেতগোরীশিংগী মখাদা মখোয়বু চলহনখি।
বি.আর.এ.পি. ২০২০দা এক্সেস তু ইনফোর্মেসন, সিঙ্গল ৱিন্দো সিস্তেম, লেবর এনভাইর্নমেন্ত, লেন্দ এদমিনিস্ত্রেসন অমসুং লম অমসুং প্রোপর্তী ত্রান্সফর তৌবা, য়ুতিলিতী পর্মিৎশিং অমসুং অতোপ্পা কয়া য়াওনা বিজিনেস রিগ্যুলেতরীগী লম ১৫ কোনশিল্লিবা রিফোর্ম পোইন্ত ৩০১ য়াওরি। রিফোর্ম প্রোসেস মখা তানা হেনগৎহন্নবা অনৌবা রিফোর্ম ১১৮ হাপচিনখি। রিফোর্ম এজেন্দা পাকথোক-চাউথোকহন্নবা অহানবা ওইনা সেক্তর ৯দা মমিং ওইনা পল্লবদা ত্রেদ লাইসেন্স, হেল্থকিয়র, লিগেল মেত্রোলোজী, সিনেমা হোলস, হোস্পিতেলিতী, ফায়র এন.ও.সি., তেলিকোম, মুভি শুতিং অমসুং তুরিজমদা এক্সন পোইন্ত ৭২ য়াওবা সেক্তোরেল রিফোর্মশিং লৈহনখি।
মসিগী মপুং ওইবা পান্দমদি বিজিনেস রিফোর্মস এক্সন প্লান ইমপ্লিমেন্ত তৌবদা মখোয়গী পর্ফোর্মেন্সতা য়ুম্ফম ওইরগা রাজ্যশিং এসেস তৌনবা সিস্তেম অমগী খুত্থাংদা অফবা কম্পিতিসনগী ইলিমেন্ত অমা হাপচিন্দুনা লৈবাক শিনবা থুংবদা ইনভেস্তরগী থাজবা হেনগৎহনবা, বিজিনেস ফ্রেন্দলী ক্লাইমেৎ লৈহনবা অমসুং ইজ ওফ দুইং বিজিনেস লৈহনবনি। মমাংগী চহিদা রাজ্য/য়ু.তি.শিংদা রেঙ্ক পীখিবা অদু তোক্তুনা চহি অসিদা মখোয়বু কেতগোরী মরি হায়বদি তোপ এচিভর্স, এচিভর্স, এস্পায়র্স অমসুং ইমর্জিং বিজিনেস ইকোসিস্তেমসগী মখাদা খাইদোক্লি। রাজ্য/য়ু.তি.শিং এসেস তৌবগী পান্দমদি রাজ্য/য়ু.তি.শিংগী মরক্তা অনেম-অৱাং খাইদোকপগী মহুৎ লৈবাক শিনবা থুংবদা অফবা পাম্বৈশিং পাইখৎপা য়াহনগদাবা রাজ্য/য়ু.তি.শিংগী মরক্তা অমনা অমদগী তমশিন্নবা ফ্রেমৱার্ক অমা শেমগৎপনা ওইরি। এসেসমেন্ত অসিনা রিফোর্মশিং নীংথিনা ইমপ্লিমেন্ত তৌবগী মতাংদা ফীদবেক পীরিবা মীওইশিংগী গ্রাউন্দ লেবেলদা লৈরিবা একচুএল য়ুজর/রেস্পোন্দেন্তশিংগী ফংবা ফীদবেক্তা ফুল ৱেথতেজ পীরি।
২০১৪দগী হৌনা দি.পি.আই.আই.তি.না রাজ্য/য়ু.তি.শিংবু বিজিনেস রিফোর্মস এক্সন প্লান (বি.আর.এ.পি.) এক্সর্সাইজতা পীরিবা রিফোর্মশিং ইমপ্লিমেন্ত তৌবগী মখোয়গী পর্ফোর্মেন্সতা য়ুম্ফম ওইরগা এসেস তৌই। হৌজিক ফাওবদা রাজ্য/য়ু.তি.শিংগী এসেসমেন্ত অসি ২০১৫, ২০১৬, ২০১৭-১৮ অমসুং ২০১৯গী ফোঙদোকখ্রে।
রিফোর্মশিং ইমপ্লিমেন্ত তৌবগী রাজ্য/য়ু.তি.শিংগী থৌওং অসি খঙজিনবা তঙাই ফদে অমসুং ৱাখল্লোন অসিগা লোয়ননা দি.পি.আই.আই.তি.না বিজিনেস এনভাইর্নমেন্ত ফগৎহন্নবা রাজ্য/য়ু.তি.শিংনা পাইখৎপা শীংথানীংঙাই ওইবা রিফোর্মগী খোঙথাংশিং মশক খঙদোক্নবা রাজ্য/য়ু.তি.শিংবু কেতগোরী সেগমেন্তেসনগী মতুং ইন্না এসেস তৌরি অমসুং খাইদোক্লি।
(অল্ফাবেতিক ওর্দরগী মতুং ইন্না মমিংশিং পীরি)
বি.আর.এ.পি. ২০২০গী তোপ এচিভর্সকী মখাদা লৈরিবা রাজ্য/য়ু.তি.শিং:
বি.আর.এ.পি. ২০২০গী এচিভর্সকী মখাদা লৈরিবা রাজ্য/য়ু.তি.শিং:
বি.আর.এ.পি. ২০২০গী এস্পায়র্সকী মখাদা লৈরিবা রাজ্যশিং:
বি.আর.এ.পি. ২০২০গী ইমর্জিং বিজিনেস ইকোসিস্তেমস মখাদা লৈরিবা রাজ্যশিং:
য়ুজর দেতা মতিক চানা লৈতবনা মরম ওইদুনা সিক্কিম, মিজোরাম, অরুনাচল প্রদেশ, লক্ষদীপ অমসুং লদাখকী ওইনা ফীদবেক লৌবা ঙমখিদে।
*****
(Release ID: 1838223)
Visitor Counter : 68
Read this release in:
Bengali
,
Kannada
,
Malayalam
,
English
,
Urdu
,
Marathi
,
Hindi
,
Punjabi
,
Gujarati
,
Odia
,
Telugu


text:
প্রধানমন্ত্রীগী লোইশঙ
প্রধান মন্ত্রীনা পি.এম. – শ্রী য়োজনা লাউথোকখ্রে
প্রধান মন্ত্রী স্কুল্স ফোর রাইজিং ইন্দিয়া (পি.এম.-শ্রী) য়োজনাগী মখাদা ভারত শিনবা থুংবদা লৈরিবা স্কুল ১৪,৫০০ চাউখৎহনবা অমসুং অপগ্রেদ তৌবা
Posted On:
05 SEP 2022 7:01PM by PIB Imphal
ঙসি ওজাশিংগী নুমিৎকী থৌরমদা প্রধান মন্ত্রী, শ্রী নরেন্দ্র মোদীনা প্রধান মন্ত্রী স্কুল্স ফোর রাইজিং ইন্দিয়া (পি.এম.-শ্রী) য়োজনাগী মখাদা ভারত শিনবা থুংবদা লৈরিবা স্কুল ১৪,৫০০ চাউখৎহন্নবা অমসুং অপগ্রেদ তৌনবা লাউথোকখ্রে।
পি.এম.-শ্রী স্কুলশিংদা মহৈ-মশিং তাকপী-তম্বীনবা মোদর্ন, ত্রান্সফোর্মেস্নেল অমসুং হোলিস্তিক ওইবা পাম্বৈ শীজিন্নগনি। শ্রী মোদীনা পি.এম.-শ্রী স্কুলশিংনা এন.ই.পি.গী ৱাখল্লোন্দা ভারত শিনবা থুংবদা লৈরিবা মহৈরোয় লাখ কয়াদা কান্নবা পীরগনি হায়না থাজবা ফোঙদোকখি।
প্রধান মন্ত্রীনা ত্বিত তৌখি;
“ঙসি #TeachersDay অসিদা ঐহাক্না অনৌবা থৌশিল - প্রধান মন্ত্রী স্কুল্স ফোর রাইজিং ইন্দিয়া (পি.এম.-শ্রী) য়োজনাগী মখাদা ভারত শিনবা থুংবদা লৈরিবা স্কুল ১৪,৫০০ চাউখৎহন্নবা অমসুং অপগ্রেদ তৌনবা লাউথোকপদা নুংঙাইবা ফাওই। মখোয় অসিনা এন.ই.পি.গী মপুং ফাবা ৱাখল্লোন য়াওবা মোদেল স্কুলশিং ওইরগনি।”
“পি.এম.-শ্রী স্কুলশিংদা মহৈ-মশিং তাকপী-তম্বীনবা মোদর্ন, ত্রান্সফোর্মেস্নেল অমসুং হোলিস্তিক ওইবা পাম্বৈ শীজিন্নগনি। দিস্কবরী ওরিয়েন্তেদ ওইবা, লর্নিং সেন্ত্রিক ওইবা মওংদা তাকপী-তম্বীবদা মীৎয়েং চংগনি। খ্বাইদগী নৌবা তেক্নোলোজী, স্মার্ত ক্লাসরুমশিং, শান্ন-খোৎনবা অমসুং অহেনবা কয়া য়াওনা মোদর্ন ইনফ্রাদা মীৎয়েং থমগনি।”
“নেস্নেল এজুকেসন পোলিসীনা চহি খরা অসিদা এজুকেসন সেক্তরদা অওনবা পুরকখি। পি.এম.-শ্রী স্কুলশিংনা এন.ই.পি.গী ৱাখল্লোন্দা ভারত শিনবা থুংবদা লৈরিবা মহৈরোয় লাখ কয়াদা কান্নবা পীরগনি হায়না ঐহাক্না থাজৈ।”
*****
(Release ID: 1856966)
Visitor Counter : 28
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা রোতারী ইন্তর্নেস্নেল ৱর্ল্দ কনভেন্সন্দা ৱা ঙাঙখ্রে। প্রধান মন্ত্রীনা রোতারিয়ানশিং অসি “মায়-পাক্লবা অমসুং তেংবাংবগী অশেংবা কাঙবুনি” হায়রদুনা, “মসিগুম্বা স্কেলদা রোতারীশিংনা পুনবা হায়বসি মিনি-গ্লোবেল এসেমব্লী অমগুম্বনি। মসিদা দাইবর্সিতী অমসুং ভাইব্রেন্সী য়াওরি”, হায়না মখা তাখি।
রোতারীগী মোত্তো ওইরিবা “সর্ভিস অবভ সেল্ফ” অমসুং “খ্বাইদগী ফনা তেংবাংবদা মীওই অমনা খ্বাইদগী হেন্না কান্নবা ফংই” অসিবু পল্লদুনা প্রধান মন্ত্রীনা হায়রিবশিং অসি মীওইবা খুন্নাইগী য়াইফ য়ুম্বালগীদমক্তা খ্বাইদগী মরু ওইবা ৱাখল্লোন্নি অমসুং মসিগা ঐখোয়গী সাধু মুনিশিংনা তাক্লম্বগা মান্নরি হায়খি। “ঐখোয়গী লমদম অসি অতোপ্পগীদমক্তা হিংবা অসি করিনো হায়না থবক্না তাকখিবা বুদ্ধ অমসুং মহাত্মা গান্ধীগী লমদম্নি”, হায়না মহাক্না মখা তাখি।
প্রধান মন্ত্রীনা স্বামী বিবেকানন্দগী ৱারোল পল্লদুনা অসুম্না হায়খি, “ঐখোয় পুম্নমক্না অমগা-অমগা মখা পোন্নবা, মরী লৈনবা অমসুং শম্নবা মালেম অমদা হিংলিবনি। মসিনা মরম ওইদুনা, মীওই অমা, লুপ অমসুং সরকারনা ঐখোয়গী গ্রহ অসিবু নুংঙাই য়াইফহন্নবা অমসুং সস্তেনেবল ওইনবা পুন্না হোৎনমিন্নবা হায়বসি মরু ওইরিবনি”। মহাক্না রোতারী ইন্তর্নেস্নেলবু পৃথিবী অসিদা তেংবাংবা তোঙানবা থবক কয়াদা মখোয়গী হোৎনবা কনবগীদমক্তা থাগৎখি।
মহাক্না হায়খিবদা, ভারতনা অকোয়বগী ফিভম ঙাক-শেনবগী মতাংদা হোৎনরিবশিংবু লুচিংদুনা চৎলি। “সস্তেনেবল দিভেলপমেন্ত অসি হৌজিক্কী মতমগী খ্বাইদগী তঙাই ফদবনি। ভারত মচা বিলিয়ন ১.৪না মহৌশা ইমাগা নুংশি চাননা লৈমিন্নবগী চহি কয়া লিরবা চৎনবীদগী ইথিল ফংদুনা ঐখোয়গী পৃথিবীবু হেন্না লু-নান্নবা অমসুং শংহন্নবা পাংথোকপা য়াবা খুদিংমক পাংথোক্লি”, হায়না প্রধান মন্ত্রীনা হায়খি। মহাক্না ইন্তর্নেস্নেল সোলর এলাইএন্স, ‘ৱান সন, ৱান ৱর্ল্দ, ৱান গ্রিদ’ অমসুং লাইফ-লাইফস্তাইল ফোর ইনভাইরনমেন্তকুম্বা ভারতকী খোঙথাংশিংবু পনখি। ভারতনা ইং ২০৭০ ফাওবদা নেত জিরো ওইহন্নবা খোঙফম চেৎলিবা অসিবু মালেমগী খুন্নাইনা থাগৎনরি হায়না মহাক্না পাউদমখি।
প্রধান মন্ত্রীনা রোতারী ইন্তর্নেস্নেলনা থক্নবা অশেংবা ঈশিং পীবা, সেনিতেসন অমসুং হাইজিনগী মরী লৈননা পাংথোক্লিবা থবকশিংবু থাগৎলদুনা, চহি মঙাগী মনুংদা সেনিতেসন কভরেজ মপুং ফারপ তৌনা ফংখিবা স্বচ্ছ ভারত মিসনগী কান্নবগী মতাংদা পাউদমখি। অনৌবা এৱিয়র্নেস অমসুং থৌদোক কয়ানা মরম ওইরগা অনৌবা মওং অমা ফংখ্রবা ঈশিং য়োকশিনবা অমসুং আত্মানির্ভর ভারতকুম্বা ইহৌগী মতাংদসু মহাক্না পনখি। মহাক্না ভারতকী মতিক লৈরবা স্তার্ত-অপ সেক্তরগী মতাংদসু পাউদমখি।
মীওইবা খুন্নাইগী শরুক তরেৎ থোকপগী অমনা ভারত্তা লৈরি, মসিগী চাং অসিদা ভারত্তা মায় পাকপা থৌওংশিংনা মালেমদসু অচৌবা অফবা শাফু পীরিবনি হায়না মহাক্না হায়খি। মহাক্না কোবিদ-১৯গী ভেক্সিনগী ৱারী, মালেমগী পান্দম চহি ওইরিবা ইং ২০৩০গী চহি মঙাগী মমাং - ইং ২০২৫ ফাওবদা তি.বি. মরূ ফংনা মুত্থৎনবা হোৎনরিবা অসিবু খুদম ওইনা পনখি।
শ্রী মোদীনা হায়রিবা থবকশিংদা গ্রাসরুত লেভেলদগী হৌনা শৌগৎনবা রোতারী ইমুং-মনুংদা পাউজেল পীখি। মহাক্না মখোয়না মালেম শিনবা থুংবদা য়োগ নুমিৎপু মশিংনা য়াম্না পাংথোক্নবসু হায়খি।


text:
প্রধান মন্ত্রী, শ্রী নরেন্দ্র মোদীনা ঙসি গান্ধীনগরদা ‘কেতলাইজিং ন্যু ইন্দিয়াস তেকেদ’ হায়বা থিমদা দিজিতেল ইন্দিয়া ৱীক ২০২২ হৌদোকখ্রে। থৌরম অদুদা, প্রধান মন্ত্রীনা তেক্নোলোজী শীজিন্নবা হেনগৎহন্নবা, ইজ ওফ লিবিং ফংহন্নবা অমসুং স্তার্তঅপশিংদা অনৌবা ইনোৎ অমা হাপ্নবা সর্ভিস দেলিবরীবু স্ত্রীমলাইনিং তৌবগী পান্দমদা তোঙান-তোঙানবা দিজিতেলগী ওইবা থৌশিলশিংসু হৌদোকখি। মহাক্না চিপ্স তু স্তার্তঅপ (সি২এস) প্রোগ্রামগী মখাদা তেংবাং পীগদবা অহানবা কাংলুপকী ইন্সতিত্যুসন ৩০সু লাউথোকখি। গুজরাতকী মুখ্য মন্ত্রী, শ্রী ভুপেন্দ্রভাই পতেল, কেন্দ্রগী মন্ত্রী শ্রী অশ্বিনি বৈশনো অমসুং শ্রী রাজীব চন্দ্রসেখর, রাজ্যগী মন্ত্রীশিং, মীয়ামগী মীহুৎশিং, স্তার্তঅপশং অমসুং সেক্তর অসিগী স্তেকহোল্দরশিংনা থৌরম অসিদা শরুক য়াখি।
মীতিন অদুদা ৱা ঙাংলদুনা প্রধান মন্ত্রীনা হায়খি ঙসিগী থৌরম অসিনা ২১শুবা চহিচাদা ভারতপু মতমচা চুনবা ওইহন্নবা ইথিল অমা পীরি। দিজিতেল ইন্দিয়াগী খুত্থাংদা ভারতনা তেক্নোলোজী অসি অচুম্বা মওংদা শীজিন্নবনা মীওইবা জাতি খুমাং চাউশিনহন্নবা করম্না অওনবা পুরকখিবগে তাকখি। “চহি নিপানগী মমাংদা হৌদোকখিবা কেম্পেন অসিনা হোংলক্লিবা মতমগী ইচেলগা লোয়ননা মখোয় মশাবু খুমাং চাউশিলহল্লিবা অসিদা ঐহাক্না নুংঙাইবা পোকই”, হায়না মহাক্না ফোঙদোকখি।
প্রধান মন্ত্রীনা হায়খি, “মতমগী ইচেলগা লোয়ননা অনৌবা তেক্নোলোজী শীজিন্নদবা লৈবাক অদু মতমনা মাং থানা চৎখিদুনা চাউখৎপা ৱাৎনা লৈহৌই। ভারতনা অহুমশুবা ইন্দস্ত্রিএল রিভোল্যুসনগী মতমদা মসিগী ভিক্তিম ওইখি। অদুবু ঙসিদি ঐখোয়না চাউথোক্না হায়বা য়ারে মদুদি ভারতনা মরিশুবা ইন্দস্ত্রিএল রিভোল্যুসন, ইন্দস্ত্রী ৪.০দা মালেমবু লমজিংলি”। প্রধান মন্ত্রীনা হীরম অসিদসু গুজরাতনা মাংজিল থারি হায়না থাগৎখি।
হৌখিবা চহি ৮-১০গী মমাংদা ওইরম্বা ফীভম অদু নীংশিংলদুনা প্রধান মন্ত্রীনা হায়খি বর্থ সর্তিফিকেৎ, বিল থিবা, রাসন, মিং চনবা, ফল হাইদোকপা অমসুং বেঙ্কশীংদা লাইন লেপলমখিবা অদু ভারতনা ওনলাইন তৌদুনা লাইন পুম্নমক লৌথোকখি। সর্তিফিকেৎ, রিজর্বেসন, বেঙ্কিং অসিনচিংবা সর্ভিস কয়ামরুম এক্সেসিবল ওইহল্লি, খোঙজেল য়াংহল্লি অমসুং শেল চংহন্দে। মসিগা মান্নবা মওংদা দাইরেক্ত বেনিফিত ত্রান্সফরগী মখাদা তেক্নোলোজীগী খুত্থাংদা হৌখিবা চহি ৮ অসিদা বেনিফিসরীশিংগী একাউন্তশিংদা হকথেংননা লুপা করোর লাখ ২৩ হেন্না ত্রান্সফর তৌখি। তেক্নোলোজী অসিনা মরম ওইদুনা লৈবাক অসিগী লুপা করোর লাখ ২গা লিশিং ২৩ অরানবা তৌবশিংগী খুত্তা থাখিগদবদগী কলহৌবা ঙমখি” হায়না দিজিতেল ইন্দিয়ানা শেঞ্জা-থুমজা লাকশিনবদা লৌখিবা থৌদাংগী মতাংদা ফোঙদোকখি। মহাক্না হায়খি দিজিতেল ইন্দিয়ানা সরকার অসিবু প্রজাশিংগী য়ুমথোংশিংদা অমসুং ফোনশিংদা পুরকপা ঙমহনখি। মহাক্না হায়, কম্মন সর্ভিস সেন্তর অমসুং গ্রামীন স্তোর লাখ ১.২৫ হেনবনা হৌজিক ই-কম্মর্সপু ভারতকী খুঙ্গংদা পুরক্লি। মসিগা মান্ননা খুঙ্গংগী লন-থুমশিংগী মতিক চানা চে-চাংশিং তেক্নোলোজী শীজিন্নদুনা ফংহল্লি।
লাইচৎ মনুংদা তেক্নোলোজী শীজিন্নবগী মতাংদা প্রধান মন্ত্রীনা হায়খি মদুদি হৌখিবা চহি নিপান্দা লৈবাক অইদা দিজিতেল ইন্দিয়ানা শক্তি পীদুনা কোরোনাগী মালেমগী লাইচৎ অসি লাকশিনবদা ভারতকী চাউনা মতেং পাংখি। “ঐখোয়না শুপ্নগী ক্লিক অমদা লৈবাক অসিগী নুপী, লৌমী অমসুং শিন্মী করোর কয়াগী বেঙ্ক একাউন্তশিংদা লুপা করোর লিশিং কয়া ত্রান্সফর তৌখি। ৱান নেসন ৱান রাসন কার্দকী মতেংগা লোয়ননা ঐখোয়না ইরৈবাকচা করোর ৮০ হেনবদা লেম্না রাসন ফংহনখি”। ঐখোয়না মালেমগী খ্বাইদগী চাউবা অমসুং খ্বাইদগী কান্নরবা কোবিদ ভেক্সিনেসন অমসুং কোবিদ রিলিফ প্রোগ্রাম চত্থখি। ঐখোয়গী কোৱিন প্লেৎফোর্মগী খুত্থাংদা ভেক্সিন দোজ করোর ২০০ কাপখি অমসুং সর্তিফিকেৎশিং ফংহনখি, হায়না প্রধান মন্ত্রীনা ফোঙদোকখি।
মখা তানা প্রধান মন্ত্রীনা হায়খি, “ভারতকী ফিনতেককী খোঙথঅং অসি তশেংনমক মীয়াম্না শাবা, মীয়ামগী, মীয়ামগীদমক্তা সোল্যুসন অমনি। মসিদা য়াওরিবা তেক্নোলোজী অসি ভারতকী মশাগী হায়বদি মীয়ামনা শাবনি। ইরৈবাকচাশিংনা মসিবউ মখোয়গী পুন্সিগী শরুক অমা ওইহনখি হায়বদি মীয়ামগী। মসিনা লৈবাক অসিগী ত্রাঞ্জেক্সনশিং লায়থোকহনখি হায়বদি মীয়ামগীদমক্তা”। মালেমগী থাক্তা তৌরিবা দিজিতেল ত্রাঞ্জেক্সনগী চাদা ৪০দি ভারত্তা তৌরি হায়না প্রধান মন্ত্রীনা মখা তাখি। মহাক্না হায়খি, “ঐখোয়গী দিজিতেল সোল্যুসনশিংদা স্কেল, সেক্যুরিতী অমসুং দেমোক্রেতিক ভেল্যুশিং য়াওরি”।
প্রধান মন্ত্রীনা লাক্কদৌরিবা চহি ৪-৫ অসিদা ইন্দস্ত্রী ৪.০গীদমক নহারোল লাখ ১৪-১৫ স্কিলিং, অপস্কিল অমসুং রিস্কিলিং তৌবা মীৎয়েং চংনবা হায়খি। মহাক্না হায়, “স্পেস, মেপ্পিং, দ্রোনশিং, গেমিং অমসুং এনিমেসন ওইরবসু, দিজিতেল তেক্নোলোজীগী তুংলমচৎ চাউখৎহল্লিবা অসিগুম্বা সেক্তর কয়া ইনোভেসনগীদমক থোং হাংখি। ইন-স্পেস অমসুং অনৌবা দ্রোন পোলিসী অসিগুম্বা প্রোবিজনশিং অসিনা দিকেদ অসিগী তুংদা লাক্কদবা চহিশিংদা ভারতকী তেক পোতেন্সিএলদা অনৌবা ইনর্জী পীরগনি।”
প্রধান মন্ত্রীনা হায়খি, “ঙসি ভারতনা ইলেক্ত্রোনিক্স মেন্যুফেকচরিংবু মথংগী চহি অহুম-মরিদা দোলর বিলিয়ন ৩০০ হেন্না য়ৌহনবা ঙম্নবা পান্দম থম্লি। ভারতনা চিপ তেকরদগী চিপ মেকর অমা ওইবা পাম্মি। সেমিকন্দক্তরশিং পুথোকপা হেনগৎহন্নবা ভারত্তা ইনভেস্তমেন্ত খোঙজেল য়াংনা হেনগৎলক্লি”।
প্রধান মন্ত্রীনা দিজিতেল ইন্দিয়া কেম্পেন অসিনা মশাদা অনৌবা দাইমেন্সনশিং হাপচিল্লগনি অমসুং লৈবাক অসিগী প্রজাশিংগী শেবা তৌগনি হায়না থাজবা ফোঙদোকখি।
হৌদোকখিবা থৌশিলশিংগী অকুপ্পা মরোলশিং:
‘দিজিতেল ইন্দিয়া ভাশিনী’না ভোইস-বেজদ এক্সেস য়াওনা ভারতকী লোলশিংদা ইন্তর্নেত এক্সেস অমসুং দিজিতেল সর্ভিসশিং য়াম্না লায়না ফংহল্লগনি, অমসুং ভারতকী লোলশিংদা কন্তেন্ত শেম্বদা মতেং পাংগনি। ভারতকী লোলশিংগীদমক্তা এ.আই.-বেজ লেংগ্বেজ তেক্নোওলোজী সোল্যুশনশিং শেম্নবা মরু ওইবা থৌদাং লৌগদৌরিবা অসি তোঙান-তোঙানবা লোলশিংগী দেতাসেতশিং শেম্বা অসিনা ওইগদোরিবনি। দিজিতেল ইন্দিয়া ভাশিনী অসিনা ভাশাদান কৌবা ক্রাওদসোর্সিং ইনিসিয়েতিব অসিগী খুত্থাংদা মসিগী দেতাসেতশিং অসি শেমগৎপদা মশিং য়াম্লবা প্রজা কয়া মসিদা থবক তৌবা য়াহনগদৌরিবনি।
‘দিজিতেল ইন্দিয়া জেনেসিস’ (ইনোভেতিব স্তার্তঅপশিংগীদমক্তা জেন-নেক্স সপ্পোর্ত) – ভারতকী তায়র II অমসুং তায়র-III শহরশিংদা স্তার্তঅপশিং থিদোক্নবা, সপ্পোর্ত তৌনবা, চাউখৎহন্নবা অমসুং মাইপাকহন্নবা নেস্নেল দীপ-তেক স্তার্তঅপ প্লেতফোর্ম অমনি। স্কীম অসিগীদমক্তা পুন্না লুপা করোর ৭৫০গী শেনফম অমা কাইথোক্লগনি।
‘ইন্দিয়াস্তেক.গ্লোবল’সু –আধার, য়ু.পি.আই., দিজিলোকর, কোৱিন ভেক্সিনেশন প্লেতফোর্ম, গোবর্নমেন্ত ই-মার্কেতপ্লেস (জি.ই.এম.), দিক্ষা প্লেতফোর্ম অমসুং আয়ুশ্মান ভারত দিজিতেল হেল্থ মিসনগুম্বা ইন্দিয়া স্তেক্কী মখাদা পাইখৎলকপা মরু ওইবা প্রোজেক্তশিংগী গ্লোবল রিপোজিতরী অমনি। গ্লোবল পব্লিক দিজিতেল গুদস রিপোজিতরীদা ভারত খুদোল তৌরিবা অসিনা ভারত অসিবু পোপুলেশন স্কেলদা দিজিতেল ত্রান্সফোর্মেশন প্রোজেক্তশিং শেমগৎপদা লুচিংবা অমা ওইবদা মতেং পাংগদৌরিবনি অমসুং অসিগুম্বা তেক্নোলোজী সোল্যুশনশিং পাম্লিবা অতোপ্পা লৈবাকশিংদা য়াম্না চাউনা মতেং পাংগদৌরিবনি।
‘মাইস্কীম’ – সরকারগী স্কীমশিংদা ফংহনবদা মতেং পাংগদবা সর্ভিস দিসকোবরি প্লেতফোর্ম অমনি। মসিনা ৱান-স্তোপ সর্চ পীবা অমসুং য়ুজরশিংদা মখোয়না মতিক চাবা স্কীমশিং ফংহনগদৌরিবা দিসকোবরী পোর্তল অমা পীনবগী পান্দম থম্লি। মহাক্না প্রজাশিংদা ‘মেরি পেহচান’- নেস্নেল সিঙ্গল সাইন ওন ফোর ৱান সিতিজন লোগিন অসিসু কত্থোক্লগনি। নেস্নেল সিঙ্গল সাইন ওন (এন.এস.এস.ও.) অসি য়ুজর ওথেন্তিকেশন সর্ভিসনি, মসিদা ক্রিদেন্সিয়েল অমখক্না ওনলাইন এপ্লিকেশন নত্রগা সর্ভিস কয়া অমদা এক্সেস ফংহল্লগনি।
সি.২এস. প্রোগ্রামনা বেচলরশিং, মাস্তর্শিং অমসুং রিসর্চকী থাক্তা সেমিকন্দক্তর চিপ্সকী দিজাইন তৌবগী হিরমদা হৈথোই-শিংথোইরবা মীওইশিংবু ত্রেনিং পীনবগী পান্দম থম্লি অমসুং লৈবাক অসিগী সেমিকন্দক্তরগী দিজাইন তৌবদা য়াওরিবা স্তার্ত-অপশিংবু চাউখৎনবগীদমক মখোয়না কেতলিস্ত অমা ওইনা থৌ পাঙথোক্কনি। মসিনা ওর্গনাইজেশনগী থাক্তা তাকপী-তম্বীরগনি অমসুং ইনস্তিত্যুশনশিংদা দিজাইনগীদমক মতম অসিগী খ্বাইদগী নৌবা ফেসিলিতীশিং ফংহল্লগনি। মসি সেমিকন্দক্তরদা য়াম্না অরিংবা দিজাইন ইকোসিস্তেম অমা শেম্নবা ভারতকী সেমিকন্দক্তর মিসনগী শরুক অমা ওইরিবনি।
গান্ধীনগরদা পাঙথোক্কদৌরিবা দিজিতেল ইন্দিয়া ৱীক ২০২২ অসিদা জুলাই ৪দগী ৬ ফাওবা ফিজিকেল ইভেন্তশিং য়াওগনি। থৌরম অসিনা দিজিতেল ইন্দিয়াগী কুমওন পাঙথোক্লগনি অমসুং পব্লিক দিজিতেল প্লেতফোর্মশিং খুদম ওইনা আধার, য়ু.পি.আই., কোৱিন, দিজিলোকর অসিনচিংবা অসিনা করম্না প্রজাশিংদা ইজ ওফ লিবিং ফংহনবগে হায়বদু উৎলগনি। মসিনা গ্লোবল ওদিয়ন্সতা তেক্নোলোজীগী লমদা ভারতনা কয়া য়াম্না চাউখৎলবগে হায়বদু উৎলগনি, স্তেকহোল্দর কয়া অমগা চুংশিন্নদুনা অমসুং বিজনেসকী খুদোংচাবা কয়া অমসু এক্সপ্লোর তৌরগনি, অমসুং নেক্সজেনগীদমক্তা তেকেদকী খুদোংচাবা অদু উৎলগনি। মসিদা স্তার্তঅপশিং অমসুং সরকার, ইন্দস্ত্রী অমসুং একাদেমিয়াদগী লুচিংবশিংনা শরুক য়ারগনি। হিংবদা লাইহল্লিবা দিজিতেল সোল্যুশনশিং অমসুং ভারতকী য়ুনিকোর্নশিং অমসুং স্তার্তঅপশিংনা পুথোকপা সোল্যুশনশিং উৎকদৌরিবা স্তোল ২০০ হেন্না য়াওবা দিজিতেল মেলা অমসুং শিল্লগনি। দিজিতেল ইন্দিয়া ৱীক অসিদা জুলাই ৭তগী ৯ ফাওবা ভর্চুএল মোদতা ইন্দিয়া স্তেক নোলেজ এক্সচেঞ্জসু পাঙথোক্লগনি।
टेक्नोलॉजी का सही इस्तेमाल पूरी मानवता के लिए कितना क्रांतिकारी है, इसका उदाहरण भारत ने डिजिटल इंडिया अभियान के तौर पर पूरे विश्व के सामने रखा है।— PMO India (@PMOIndia) July 4, 2022
मुझे खुशी है कि आठ वर्ष पहले शुरू हुआ ये अभियान, बदलते हुए समय के साथ खुद को विस्तार देता रहा है: PM @narendramodi
समय के साथ जो देश आधुनिक टेक्नोलॉजी को नहीं अपनाता, समय उसे पीछे छोड़कर आगे निकल जाता है।— PMO India (@PMOIndia) July 4, 2022
तीसरी औद्योगिक क्रांति के समय भारत इसका भुक्तभोगी रहा है।
लेकिन आज हम ये गर्व से कह सकते हैं कि भारत चौथी औदयोगिक क्रांति, इंडस्ट्री 4.0 में दुनिया को दिशा दे रहा है: PM @narendramodi
सिर्फ 8-10 साल पहले की स्थितियों को याद कीजिए...— PMO India (@PMOIndia) July 4, 2022
Birth certificate लेने के लिए लाइन,
बिल जमा करना है तो लाइन,
राशन के लिए लाइन,
एडमिशन के लिए लाइन,
रिजल्ट और सर्टिफिकेट के लिए लाइन,
बैंकों में लाइन,
इतनी सारी लाइनों का समाधान भारत ने Online होकर किया: PM @narendramodi
DBT के माध्यम से बीते 8 साल में 23 लाख करोड़ रुपए से अधिक सीधे लाभार्थियों के बैंक खाते में भेजे गए हैं।— PMO India (@PMOIndia) July 4, 2022
इस टेक्नोलॉजी की वजह से देश के 2 लाख 23 हजार करोड़ रुपए गलत हाथों में जाने से बचे हैं: PM @narendramodi
हमने दुनिया का सबसे बड़ा और सबसे efficient covid vaccination और covid relief programme चलाया: PM @narendramodi— PMO India (@PMOIndia) July 4, 2022
हमने देश की करोड़ों महिलाओं, किसानों, मज़दूरों, के बैंक अकाउंट में एक क्लिक पर हज़ारों करोड़ रुपए पहुंचाए।— PMO India (@PMOIndia) July 4, 2022
वन नेशन-वन राशन कार्ड की मदद से हमने 80 करोड़ से अधिक देशवासियों को मुफ्त राशन सुनिश्चित किया: PM
बीते आठ वर्षों में डिजिटल इंडिया ने देश में जो सामर्थ्य पैदा किया है, उसने कोरोना वैश्विक महामारी से मुकाबला करने में भारत की बहुत मदद की है: PM @narendramodi— PMO India (@PMOIndia) July 4, 2022
FinTech का प्रयास सही मायने में by the people, of the people, for the people समाधान है।— PMO India (@PMOIndia) July 4, 2022
इसमें जो टेक्नॉलॉजी है वो भारत की अपनी है यानि by the people
देशवासियों ने इसे अपने जीवन का हिस्सा बनाया यानि of the people
इसने देशवासियों के लेनदेन को आसान बनाया यानि for the people: PM
स्पेस हो, मैपिंग हो, ड्रोन हो, गेमिंग और एनीमेशन हो, ऐसे अनेक सेक्टर जो future digital tech को विस्तार देने वाले हैं, उनको इनोवेशन के लिए खोल दिया गया है— PMO India (@PMOIndia) July 4, 2022
IN-SPACe और नई ड्रोन पॉलिसी जैसे प्रावधान आने वाले वर्षों में भारत के tech potential को इस दशक में नई ऊर्जा देगा: PM
आज भारत, अगले तीन-चार साल में electronics manufacturing को 300 बिलियन डॉलर से भी ऊपर ले जाने के लक्ष्य पर काम कर रहा है।— PMO India (@PMOIndia) July 4, 2022
भारत Chip Taker से Chip Maker बनना चाहता है।
Semiconductors का उत्पादन बढ़ाने के लिए भारत में तेजी से निवेश बढ़ रहा है: PM @narendramodi


text:
লা
ক্লিবা মার্চকী তাং ৫, ২০২০ ইং লমতাগী ১০ নি পানবা শগোলশেন নুমিৎ ইনিংথৌ গম্ভীর সিংহনা তাইবঙ ফাওরকখিবা নুমিৎনি। নুমিৎ অসিমক্তদা অথৌবা নীংশিংলূপ লখিপুরগী থৌরাং মখাদা পয়লাপুলদা নিংথৌ গম্ভীর সিংহগী মীতম অমা মায়খুম হাইদোকপগী থৌরম পাঙথোক্কদৌরি। মীতম অসিগী দমক পূকচেল চাউরবা অয়েকপম কুলচন্দ্র সিংহনা পয়লাপুলদা মফম পীবিখি।
থৌ
রম পরেংগী মতুং ইন্না অয়ুক পুং ৯ মি ১৫ দা লূপকী ফিরাল চিংখৎপা, চিংখৎপিগদবা আর কে সনাহল (লূপকী প্রেসিদেন্ট)। অয়ুক পুং ৯ মি ৩০ দা মীয়ামগী য়াইফ খোঙচৎ। অয়ুক পুং ১০ মি ৩৫ ইনিংথৌ গম্ভীর সিংহগী মীতম মায়খুম হাইদোকপা, হাইদোকপীগদবা মীথুংলেন ডঃ রাজদ্বীপ রায়, এম পি সিলচর। অয়ুক পুং ১১দা - অফোঙবা মীফম, মীফম মপু - আর কে সনাহল, প্রেসিদেন্ট অথৌবা নীংশিংলূপ। থৌরমদা শিলচরগী এমপি ডঃ রাজদ্বীপ রায়না মীথুংলেন ওইনা শরুক য়ারগনি। কাছার জিলাগী দিসি শ্রীমতি বর্ণালি শর্মা এসিএস, এদিসি অমসুং লখিপুরগী এসদিও ইনচার্জ শ্রী রাজীব রায় এসিএস না ইকাই খুম্নজরিবা মীথুং ওইনা শরুক য়াগনি। থৌরমদা এমইউ গী রিটায়ার্দ এইচওদি হিস্টরী এণ্ড ডীন প্রোঃ এন জয়কুমার সিংহ , নেহরু কলেজ পয়লাপুলগী রিটায়ার্দ প্রিন্সিপাল আবিদ রাজা মজুমদার অমসুং লেণ্ড ডোনর শ্রী এ. কুলচন্দ্র সিংহ না অখুন্নবা মীথুং ওইনা শরুক য়াগনি। রিসেপসন কমিটিগী চেয়ারমেন এস. নবদ্বীপ না মীয়াম্বু তরাম্না ওকপগী ৱারোল পীগনি অদুগা অথোবা নীংশিংলূপ, লখিপুরগী জেনরেল সেক্রেটরী য়ুম্নাম নদীয়াচান্দ সিংহনা কি-নোট এদ্রেস পীগনি।
প
নবা য়াই, অথৌবা নীংশিংলূপ, লখিপুরগী ওইনদি হন্দক্কী অসিনা অনিসুবা হোৎনজমনগী মহৈনি। অহানবা ওইনা লূপ অসিগী থৌরাং মখাদা লখিপুর টাউনগী ময়োল মক্তদা হৌজিক লখিপুর সিজিএম কোর্টকী মমাংদা খিল্লিবা বীর টিকেন্দ্রজিৎকী শক্তম অসি মতম অদুগী মণিপুরগী চীফ মিনিস্টর ৱাহেংবম নিপামচা না এপ্রিলগী ২৩, ২০০০ দা মাইখুম হাংদোকপিখি। হন্দক অনিশুবা ওইনা লুপ অসিগী থৌরাং মখাদা ইনিংথৌ গম্ভীর সিংহগী লাইফ সাইজ মীতম অমা পয়লাপুল নেহরু কলেজ লম্বীদা লাক্লিবা শগোলশেন নুমিৎসিদা মাইখুম হাংগদবনি। মীতম অসি মণিপুরগী শর্মা আর্টস্ এন্দ ক্রাফস্ হাউস্ , খোংমন ইম্ফালগী বি. বণমালী শর্মানা শাবনি।


text:
প্রধানমন্ত্রীগী লোইশঙ
পি.এম.না রি-ইনভেস্ত ২০২০ হৌদোকখ্রে
মেগাৱাৎতগী গিগাৱাৎ ফাওবগী থৌরাং হৌজিক চুম্লক্লেঃ পি.এম.
ভারতকী ইন্সতোল্দ তৌরবা রেন্যুএবল ইনর্জী কেপাসিতী হৌখিবা চহি তরুক্তা শরুক অনিমখাই হেনগৎলেঃ পি.এম.
ভারতনা উৎখ্রে মদুদি সাউন্দ ইনভাইরন্মেন্ত পোলিসীশিংনা সাউন্দ ইকোনোমীশিংসু ওইবা ঙম্মিঃ পি.এম.
Posted On:
26 NOV 2020 6:38PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা অহুমশুবা গ্লোবেল রেন্যুএবল ইনর্জী ইনভেস্তমেন্ত মীতিং অমসুং এক্সপো (রি-ইনভেস্ত ২০২০) হৌদোকখ্রে। সমিৎ অসি ন্যু অমসুং রেন্যুএবল ইনর্জী মন্ত্রালয়না শিল-লাংবনি। রি-ইনভেস্ত ২০২০গী থিম অসি ‘ইনোভেসন ফোর সস্তেনেবল ইনর্জী ত্রাঞ্জিসন’নি।
প্রধান মন্ত্রীনা রেন্যুএবল ইনর্জীগী লমদা মেগাৱাৎতগী গিগাৱাৎতা ফাওবগী জেনরেসন কেপাসিতীদা হন্দক্তা ওইরক্লিবা খোংহৌ অমসুং ‘ৱন সন, ৱন ৱর্ল্দ, ৱন গ্রিদ’না অচুম্বা ওইরকপদা হরাওবা ফোংদোকখ্রে, হৌখিবা এদিসনশিংদা মসিগী মতাংদা খন্ন-নৈনখিবনি। শ্রী মোদীনা হায়খি মদুদি হৌখিবা চহি ৬তা, ভারতনা চাংদমনীংঙাই লৈতবা খোংচৎ অমদা চৎলি। মহাক্না হায়খি মদুদি ভারতকী জেনরেসন কেপাসিতী অমসুং ইনফ্রাস্ত্রকচরদা শাফরক্লি। মসিগী ফল ওইনা, লৈবাক অসিগী মীপুম খুদিংনা ইলেক্ত্রিক্ত শিজিন্নদুনা মখোয়গী তৌবা ঙম্বা পুম্নমক শিজিন্নবা ঙমহল্লি। মহাক্না হায়খি মদুদি ভারতকী রেন্যুবল পাৱর কেপাসিতী অসি মালেমগী মরিশুবা থাক্তা লৈরি অমসুং মসি মকোক থোংবা লৈবাক পুম্নমক্তগী খ্বাইদগী খোংজেল য়াংনা হেনগৎলক্লি। ভারতকী হৌজিক্কী রেন্যুএবল ইনর্জী কেপাসিতী অসি গিগাৱাৎ ১৩৬নি, মসি ঐখোয়গী অপুনবা কেপাসিতীগী ৩৬%নি।
প্রধান মন্ত্রীনা অপেনবা ফোংদোকখি মদুদি ২০১৭কী মতুংদগী ভারতকী চহিগী রেন্যুএবল ইনর্জী কেপাসিতী অসি কোয়লাদা য়ুম্ফম ওইবা থর্মেল পাৱরদগী য়াম্না হেল্লে। মহাক্না হায়খি মদুদি ভারতকী ইন্সতোল তৌরবা রেন্যুএবল ইনর্জী কেপাসিতী অসি হৌখিবা চহি ৬তা শরুক অনিমখাই হেনগৎলে। রেন্যুএবল ইনর্জীদা, মমল হোংবা ওইদ্রবসু মতম অদুদসু ইনভেস্ত তৌখি। মদুনা মরম ওইদুনা অচংবা মমলদা হন্থখি। মোদীনা হায়খি, “ঐখোয়না মালেমদা উৎলি মদুদি অফবা ইনভাইরনমেন্তেল পোলিসীশিং অসি অফবা শেন্মিৎলোনশিংসু ওইহনবদা মতেং ওইবা য়াই।” ইনর্জী ইফিসিএন্সী অসি শুপ্নগী মন্ত্রালয় নত্ত্রগা দিপার্তমেন্ত খক্তদা অকক্নবা থমদে, মদুগী মহুত্তা মসি সরকার অপুনবগী পান্দম অমা ওইহনগদবনি। ঐখোয়গী পোলিসী পুম্নক্তা ইনর্জী ইফিসিএন্সী
প্রধান মন্ত্রীনা হায়খি মদুদি ইলেক্ত্রোনিক্স মেন্যুফেকচরিংদা পি.এল.আই. মায় পাকখ্রবা মতুংদা, ঐখোয়না হাই ইফিসিএন্সী সোলর মোদ্যুলশিংদা মান্নবা ইন্সেন্তিবশিং পীনবা ৱারেপ লৌরে। মহাক্না ফোংদোকখি মদুদি “ইজ ওফ দোইং বিজিনেস” ফংহনবা অসি ঐখোয়গী খ্বাইদগী মরুওইবনি অমসুং ইনভেস্তরশিংগী খুদোংচানবগীদমক কৎথোক্লবা প্রোজেক্ত দিবেলপমেন্ত সেলশিং শেমগৎলে। মহাক্না ইনভেস্তরশিং, দিবেলপরশিং, অমসুং বিজিনেসশিংদা ভারতকী রেন্যুএবল ইনর্জীগী খোংচৎতা য়াউরনবা পাউজেন পীখি।
***
(Release ID: 1676351)
Visitor Counter : 113
Read this release in:
Urdu
,
English
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ফিল্ম স্ক্রিনিং পাঙথোকখ্রে, এৱার্দ ফংগদবা ফিল্মশিং ফেব্রুয়ারি ১৬তা লাউথোক্লগনি
ইম্ফাল, ফেব্রুয়ারি ০১: ইপাক ফিল্ম প্রোডাক্সন, মণিপুরনা ফিল্ম ফোরাম মণিপুরগী মীৎয়েং দিপার্টমেন্ট অব সোসেল ওয়েলফেয়ার গভর্ণমেন্ট অব মণিপুরনা স্পোন্সর তৌদুনা পাঙথোক্লিবা অনীশুবা ইন্টারনেসনেল মণিপুরী শোর্ট ফিক্সন ফিল্ম ফেষ্টিবেল ২০২২ গী স্ক্রিনিং ঙসি মণিপুর প্রেস ক্লাব, ইম্ফালগী ওডিটোরিয়ামদা পাঙথোকখ্রে হায়রি।
ফেষ্টিভেল অসিগী কনভিনার রাকেশ নাওরেম্না থাদোরকপা চেরোল অমগী মতুংইন্না ‘লেট’স মেক মণিপুর ড্রাগ ফ্রী’ হায়বা থিমদা পাঙথোক্লিবা ফিল্ম ফেষ্টিভেল অসিদা মণিপুরদগী পুন্না ফিল্ম ২৪, আসামদগী ফিল্ম ২, ত্রিপুরা অমদি বাংলাদেশতগী ফিল্ম ১/১ পুন্না ফিল্ম ২৮ থাজিল্লক্তুনা শরুক য়ারি।
ঙসি পাঙথোকখিবা স্ক্রিনিংগী থৌরম অদুদা ফেষ্টিভেল অসিগী কনভিনার রাকেশ নাওরেম, ফিল্ম ফোরাম মণিপুরগী চেয়ারমেন এস মাঙ্গোলজাও সিংহ, দিপার্টমেন্ট অব সোসেল ওয়েলফেয়ার, গভর্ণমেন্ট অব মণিপুরগী ডিরেক্টর ঙাঙোম উত্তমনা শরুক য়াখি। শরুক য়াখিবা জুরিশিংনা ফিল্ম ফেষ্টিভেল অসিদা থম্লিবা তোঙান তোঙানবা এৱার্দ ১১ ফংলগদবা ফিল্মশিং অমদি স্পেসল জুরি মেন্সন এৱার্দ ফংলগদবশিং য়াওনা পুন্না এৱার্দ ১২গী ফিল্মশিং খনগৎতুনা থম্লমখি। হায়রিবা এৱার্দশিং অমদি ইপাক মীডিয়া ইউটিউব চেন্নেলদা লাইক খ্বাইদগী য়াম্বা ফিল্মদা পীগদবা ইপাক বেষ্ট পোপুলার পিপলস চোইস এৱার্দ-২০২২ গা পূন্না লাক্লিবা ফেব্রুয়ারি ১৬তা ফেষ্টিভেল কমিটিনা পাঙথোক্কদবা ফেষ্টিভেল অসিগী প্রেস কনফারেন্স অমদা মীয়ামদা লাউথোক্কনি।
ইপাক বেষ্ট পোপুলার চোইস এৱার্দ-২০২২ খন্নবগীদমক্তা লাক্লিবা ফেব্রুয়ারি ৫দগী ফেব্রুয়ারি ১৫ ফাওবা ফেষ্টিভেল অসিগীদমক থাজিল্লক্লিবা ফিল্ম ২৮ অসি ইপাক মিডিয়া ইউটিউব চেন্নেলদা থাগৎতুনা পাব্লিক পুল তৌজগনি। পাব্লিক পুল অসিদা লাইক খ্বাইদগী য়াম্বা, মীয়াম্না পাম্নবা ফিল্ম অদুদা লেমজনিংঙাই ওইরবা ফেষ্টিভেল অসিগী ইপাক বেষ্ট পোপুলার পিপলস চোইস এৱার্দ অসি পীজগনি হায়রি।
পনবা য়াবদি, ফিল্ম ফেষ্টিভেল অসিগী বেষ্ট ফিল্মদা লুপা ৫৫,৫৫৫/- সেকেন্ড বেষ্ট ফিল্মদা লুপা ২২,২২২/- অমদি থার্ড বেষ্ট ফিল্মদা লুপা ১১,১১১/- গা লোয়ননা মেমেন্তো অমদি সার্টিফিকেট লোয়নরি। বেষ্ট ডিরেক্টর, বেষ্ট ষ্টোরি, বেষ্ট দেব্যুট, বেষ্ট ইদিটর, বেষ্ট সিনেমাটোগ্রাফি, স্পেসল জুরি মেন্সন এৱার্দ, বেষ্ট এক্টর মেল এন্ড ফিমেল অমদি বেষ্ট চাইল্ড এক্টরদা লুপা ৫,৫৫৫/- গা লোয়ননা সার্টিফিকেট অমদি মেমেন্তো পীদুনা ইকাইখুম্নগনি। লোয়ননা ইপাক বেষ্ট পোপুলার পিপলস চোইস এৱার্দ-২০২২ গীনা লুপা ৭,০০০/- কা লোয়ননা সার্টিফিকেট অমদি মেমেন্তো পীদুনা ইকায়খুম্নগনি। ফেষ্টিভেল অসিগী এৱার্দ পেজেন্টেশন সেরেমোনিনা থা অসিগী ২১ ইন্টারনেসনেল মাদার লেঙ্গুয়েজ ডেগী থৌরমদা খুৎশিন্নগনি হায়নসু চেরোল অসিনা মখা তারি।
সোর্স: হুইয়েন লানপাউ


text:
জোনেল ইদুকেসন ওফিস (জেৎ ই ও), তমেংলোং
জোনেল ইদুকেসন ওফিস, তমেংলোং, ডিষ্ট্রিক্ট হেদ ক্বার্টরগী অরিবা ত্রেজরিগী মনাক্তা লৈ। মসি অহানবদদি ডিষ্ট্রিক্ট ইদুকেসন ওফিস হায়না কৌরমই অদুবু মণিপুর সরকারগী থৌওং মতুং ইন্না জোনেল ইদুকেসন ওফিস হায়না ওনখিবনি।
ওফিস অসিনা প্রাইমারি স্কুল খরা ওটোনোমস ডিষ্ট্রিক্ট কাউন্সিলগী মখাদা লৈরবসু গ্রান্ট ইন এদ স্কুলশিং য়াওনা ইদুকেসন (এস) কী স্কুলশিং, হায়স্কুল অমসুং হায়র সেকেন্দরি থাক ফাওবগী স্কুলশিং য়েংশিল্লী। মরম অসিনা ইদুকেসনগী লমদা ওফিস অসিগী থৌদাং য়াম্না চাউই।
জেৎ ই ও গী মখাদা হৌজিক হৌজিক লৈরিবা স্তাফ কী ফিভম:
- জেৎ ই ও – ১ (ইনচার্জ)
- ডি আই – ১ (ইনচার্জ)
- এ আই – ২ (রিগুলর) ২ ইনচার্জ
- ইউ দি সি – ২(রিগুলর)
- এল দি সি – ১ (রিগুলর)
- গ্রেদ IV – ৩ (রিগুলর)
- চোকিদার – ১ (রিগুলর)
জেৎ ই ওগী মখাদা লৈবা স্কুলশিং:
- হায়র সেকেন্দরি স্কুল – ২
- হায় স্কুল – ১৮
- জুনিয়ার হায়স্কুল – ২৪
- প্রাইমারি স্কুল – ৮৫
- গান্ট-ইন-এদ – ১৭
- আশ্রম স্কুল – ১
জেৎ ই ও তমেংলোংগী মখাদা লৈবা ওজা অমসুং গ্রেদ IV গী মশিং:
- জেনরেল একাউন্টগী মখাদা লৈবা স্কুল ওজা – ১৩৮
- এস এস এ গী মখাদা লৈবা প্রাইমরি টিচর – ৮৭
- এস এস এগী মখাদা লৈবা অপর প্রাইমারি টিচর – ১৭
- আর এম এস এগী মখাদা লৈবা গ্রেজুয়েৎ টিচর – ৬৭
- গ্রান্ট-ইন-এদ কী মখাদা লৈবা ওজা ৩৩
- স্কুল গ্রেদ IV – ১৩
ডিষ্ট্রিক্ট অসিগী মিদ দে মিল স্কিম
ৱাহৌদোক:
শম্লপ্পা ৱারোল: তমেংলোং ডিষ্ট্রিক্টতা মিদ দে মিল স্কিম অসি শক ১৯৯৫ গী নভেম্বর থাদগী চৎনবা হৌখি। ওনরেবল সুপ্রিম কোর্টকী তাং ২০/০৪/২০০৪ দব্লিউ পি (সি) নং: ১৯৬, ২০০১ গী য়াথং মতুং ইন্না ডিষ্ট্রিক্ট অসিগী গভর্ণমেন্ট অমসুং এদেদ প্রাইমারি স্কুলশিংদা থোংদোক্লবা চানবা চিঞ্জাক নবেম্বর ১৪, ২০০৪ দগী পীবা হৌখি। স্কিম অসি প্রাইমারি ক্লাস য়াওনা অপর প্রাইমারিদসু আগষ্ট ১,২০০৮দগী চৎনবা হৌখি। মতম অদুদগী প্রাইমারি স্কুল ৩১৪ অমসুং অপর প্রাইমারি স্কুল ৬০ শক ২০১৮-১৯ ফাওবগী মনুংদা কোনশিনবা ঙমখি।
স্কিম অসিগী মরমদা:
মিদ দে মিল অসি কেন্দ্রানা থৌদাং লৌবা (ফ্লেগশিপ) মরুওইবা প্রোগ্রাম নি। থোং থাকপগী মমল অমসুং পুজারিগী খুৎশুমলগী মতাংদা সেন্ত্রেল গভর্ণমেন্ট অমসুং ষ্টেট গভর্ণমেন্টনা চাদা ৯০:১০গী চাংদা পুথোক্নবনি। হৱাই-চেংৱাই অমদি পুথোক পুশিনগী অচংবা মমলদি কেন্দ্রা সরকারনা চামদা চামা পুথোকপনি।
স্কিম অসিগী মচাকশিং:
প্রাইমারি থাক্কী অঙাং অমদা নোংমগী ওইনা চানবা চিঞ্জাক অসি গ্রাম ১০০ অদুগা অপ্পর প্রাইমারিগীদনা নোংমাগী ওইনা অঙাং অমদা গ্রাম ১৫০ লাইরিক তম্বীবগী মতম খক্তগী ওইনা পীগনি। চাক থোংবগী খুৎশুমন্না প্রাইমারিগী থাক্তা অঙাং অমদা @৪.১৩ অদুগা অপর প্রাইমারিগী ওইনা অঙাং অমদা @৬.১৪ নি। পুজারিগী খুৎশুমন্না থা অমগী লুপা ১০০০/-গী চাংদা লাইরিক তম্বগা মরী লৈনবা থা ১০গী ওইনা পীগনি। চাকথোংমন অমসুং পুজারিগী খুৎশুমল এস এম দি সি, গী একাউন্তদা হাপকনি। থোং থাকপগী মমল শক ২০১৭গী জুন থা ফাওবগী থাদোকখ্রে।
থবক পাঙথোকখ্রবা:
শক ২০১৮ গী জুনৱারিদগী জুন থা ফাওবা গী এম দি এস চেঙ সরকারনা থাদোরকপগী মতুং ইন্না স্কুল পুম্নমক্তা য়েন্থোকখ্রে।


text:
কলচর & হেরাঢেজ
সেনাপটি ডিষ্ট্রিক্টতা পাঙথোকপা হরাউ-কুহ্মৈশিং
-
থৌনি
পৌমাই নাগাশিংনা অনৌবা চহী লাকপগা ইরোয়ননা “থৌনি” হায়বা কুহ্মৈসি চহী খুদিংগী জানুৱারী টরিখ ৫দা পাঙথোকই। কুহ্মৈসিনা চৎনবীবু মাংহন্দনা অমদি হেন্না চাওখৎনবা, খুন্নাইদা অমগা-অমগা ঈ-পাউ ফাওনহন্নবা, ইমুং-মনুংশিং অমুক হন্না পুনশিন্নমিন্নবগী মশক উৎলি।
-
লাওনি
পৌমাই নাগাশিংনা শেংলবা “লাওনি” কুহ্মৈসি ফৌ লিংবা/থাবা লোইরকপদা পাঙথোকই। কুহ্মৈ অসি চহী খুদিংগী জুলাইগী অরোইবা থাখায়দা মহৌশানা তাই। কুহ্মৈসিনা মচিন-মৌপ্বাশিংগী মরক্তা নকশিন্ননা ৱারী-ৱাতাই শানবগী অমদি নুংশিনবগী মরী হেন্না চেৎশিনহন্বগী তঞ্জা পী। মসি মরুওইনা নুপাশিংগী পুকচেল ফজবা উৎপগী কুহ্মৈনি।
-
চিথুনি
কুহ্মৈসি নুমীৎ তরুক্নী (৬) চুপ্না পাঙথোকপা মাও-নাগাশিংগী চহীগী “চিথুনি” কুহ্মৈসি চুথোনিখ্রো (দিসেম্বর থাদগী জানুনারী)থাগী ২৫শুবা নুমীত্তা হৌই। “ফিস ওফ দোন” হায়রগসু খংনরিবা কুহ্মৈসি মাও-নাগাশিংগী ‘কলচরেল হেরিটেজ’বু মাঙহন্দনা তগৎ-তগৎ তেক্না থমহন্ননবা তঞ্জা পীরিবা কুহ্মৈনি।
-
সলেহনি
কুহ্মৈ অসি মাও-নাগাশিংনা ফৌ লিংবা/থাবা লোইরকপদা মরুওইনা সলেখ্রো (জুলাই) থাদা পাঙথোকই। মাও-নাগা নুপাশিংনা কুহ্মৈসিগী শরুক অমা ওইনা অয়ুক অঙনবদা মখোয় মশা শেংদোকচবা ওইনা পুখ্রিদা ঈরু-লুজথোকই।
-
পোংহি
নুমীৎ তরেৎ (৭)নি চত্থবা মরাম-নাগাশিংগী পোংহি কুহ্মৈসি ফৌ লিংবা/থাবা লোইরকুদা পোংহি-কি জুলাই থাগী ২০নি শুবা মুমীত্তা পাঙথোকই।
-
কংহি
নুমীৎ তরেৎ (৭)নি চুপ্না চত্থবা কংহি-কি ডিসেম্বর থাদা পাঙথোকই। কুহ্মৈসিগী মনুংদা খুল্লাকপগী ইংখোন্দা মশাদা ফী অমত্তা থোংদনা মুক্না শান্নৈ। মসি লাই ফত্তবশিংদগী খুদোংথীবা অমদি অশোক-অপন, অনা-অয়েক্তগী কোকথোক-চামথোক্নবা অমশুং ঙাখথোক্নবনি হায়না লৌনৈ।


text:
প্রধানমন্ত্রীগী লোইশঙ
পি.এম.না জুলাই ২০দা কম্মনৱেল্থ গেমস ২০২২গীদমক চৎকদৌরিবা ইন্দিয়ন কন্তিঞ্জেন্তগা ৱারী শাগদৌরি
Posted On:
18 JUL 2022 5:06PM by PIB Imphal
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা জুলাই ২০, ২০২২গী অয়ুক পুং ১০ তাবা মতমদা কম্মনৱেল্থ গেমস (সি.দবল্যু.জি.) চৎকদৌরি ইন্দিয়ন কন্তিঞ্জেন্তগা লোয়ননা ৱারী শাগদৌরি। ৱারী শাবা অসিদা শান্নরোয়শিং লোয়ননা মখোয়গী কোচশিং শরুক য়াগনি।
প্রধান মন্ত্রীগা ৱারী শাগদৌরিবা অসি অচৌবা স্পোর্তিং ইভেন্তশিংদা মখোয়না শরুক য়াদ্রিঙৈ মাংওইননা শান্নরোয়শিংদা ইথিল পীনবগী মহাক্কী মখা চত্থরকপা খোঙথাংগী শরুক অমনি। মমাং চহিদা প্রধান মন্ত্রীনা তোকিও ২০২০ ওলিম্পিক্স চৎকদবা ইন্দিয়ান এথলিৎস কন্তিঞ্জেন্ত লোয়ননা তোকিও ২০২০ পেরালিম্পিক্সকী ইন্দিয়ন পেরা-এথলিৎত কন্তিঞ্জেন্তগা লোয়ননা ৱারী শাখি।
স্পোর্তিং ইভেন্তশিং অসিদা প্রধান মন্ত্রীনা শান্নরোয়শিং অসিনা খুমাং চাউশিনবদা মরু ওইবা মীৎয়েং চংখি। থেংখাং কয়াদা মহাক্না শান্নরোয়শিংনা মাইপাকপা অমসুং থমোয় শেংনা হোৎনখিবশিংদা মখোয়দা ফোন তৌদুনা নুংঙাইবা ফোঙদোকখি লোয়ননা মখোয়না হেন্না নীংথিনা পর্ফোর্ম তৌনবা ইথিল পীখি। মখা তানা লৈবাক অসিদা মখোয়না হল্লকপদা প্রধান মন্ত্রীনা কন্তিঞ্জেন্তগা উন্নখি অমসুং ৱারী শাখি।
সি.দবল্যু.জি. ২০২২ জুলাই ২৮দগী ওগস্ত ০৮, ২০২২ ফাওবা বরমিংহমদা পাঙথোক্কনি। স্পোর্তিং দিস্সিপ্লিন ১৯দা ইভেন্ত ১৪১দা শরুক য়ারিবা পুন্না শান্নরোয় ২১৫না সি.দবল্যু.জি. ২০২২দা ভারতকী মহুৎ শিনগনি।
****
(Release ID: 1842475)
Visitor Counter : 62
Read this release in:
Malayalam
,
Assamese
,
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
ফাউন্দেসন কোর্স মপুং ফানা লোইশিনবা অসিদা নহা ওইরিবা মরুপ পুম্নমকপু হন্না-হন্না নুংঙাইবা ফোঙদোকচরি। ঙসি অসি য়াওশঙগী কুহ্মৈনি। ঐহাক্না লৈবাকমচা পুম্নমক্তা, নখোয়দা, একাদেমী অসিগী মীয়ামদা অমসুং অদোমগী ইমুং-মনুংশিংদা নুংঙাইরবা য়াওশঙ কুহ্মৈগী য়াইফ-পাউজেল পীজরি। নখোয়গী একাদেমীনা সরদার বল্লভভাই পতেলজী, লাল বাহাদুর শাস্ত্রীজীদা কত্থোকপা পোস্তেল সর্তিফিকেৎশিং পুথোকখিবা অসিদা ঐহাক্না নুংঙাইবা পোকই। ঙসি অনৌবা স্পোর্স কম্প্লেক্স শঙ্গংখি অমসুং হেপী ভেল্লী কম্প্লেক্সসু শঙ্গংখি। ফেসিলিতীশিং অসিনা তীম স্পিরিৎ, হকচাং ফনা থম্নবগী ৱাখল্লোন মপাঙ্গল কনখৎহনগনি, সিবিল সর্ভিস অসি হেন্না স্মার্ত ওইহনবদা অমসুং ইফিসিএন্ত ওইহনবদা মতেং পাংগনি।
মরুপশিং,
হৌখিবা চহিশিংদা ঐহাক্না সিবিল সর্বেন্তশিংগী বেৎচ কয়াগা লোয়ননা ৱারী শাখ্রে, উনখ্রে, মতম শাংনা লেনমিন্নখ্রে। অদুবু ঐহাক্কী ৱাখলদদি নখোয়গী বেৎচ অসিদি য়াম্না স্পেসিএল ওই। নখোয়না ভারতকী নীংতম্বা ফংখিবগী চহি ৭৫ শুরকপা অসিদা নখোয়গী থবক হৌরি। ঐখোয়গী ইরক্তগী মীওই কয়া অমদি ভারতনা মাগী নীংতম্বা ফংবগী চহি ১০০ শুরকপা মতমদা লৈররোই। অদুবু নখোয়গী বেৎচ অসিদি মতম অদুদা লৈখিগনি, নখোয়সু লৈখিগনি। নীংতম্বগী অমৃতকালগী মথংগী চহি ২৫ অসিদা নখোয়গী ৱারীনা, নখোয়গী তীমনা লৈবাক্কী চাউখৎ-থৌরাংদা অচৌবা থৌদাং অমা লৌরগনি।
মরুপশিং,
ঙসি ভারতনা লৈরিবা ২১শুবা চহিচাগী থাক অসিদা মালেম পুম্বনা ঐখোয়দা মীৎয়েং থম্লি। কোরোনানা ওইহল্লিবা ফীভমশিং অসিদা অনৌবা ৱর্ল্দ ওর্দর অমা থোরক্লি। মসিগী অনৌবা ৱর্ল্দ ওর্দর অসিদা ভারতনা মাগী থৌদাং হেনগৎহনগদবনি অমসুং খোঙজেল য়াংনা চাউখৎনবা হোৎনগদবনি। হৌখিবা চহি ৭৫ অসিদা ঐখোয়না খুমাং চাউশিনখিবগী খোঙজেল অদুগী শরুক কয়া হেন্না য়াংশিন্না ঐখোয়না মাংদা চংশিনবগী মতম ওইরে। লাক্কদৌরিবা চহিশিংদা অদোম্না জিলা খরগী থবক থৌদাং লৌরগনি, নখোয়না বিভাগ খরগী থৌদাং লৌরগনি। নখোয়গী মীৎয়েং মখাদা মফম অমদা অচৌবা ইনফ্রাস্ত্রকচর প্রোজেক্ত পাইখৎলগনি, মফম খরদা নখোয়না পোলিসী লেবেলদা সজেসনশিং পীরগনি। থবক পুম্নমক অসি পাঙথোকপদা নখোয়না মতম পুম্বদা ৱাফম অমা খঙবা মথৌ তাই অমসুং মসিনা ভারতকী ২১শুবা চহিচা অসিগী খ্বাইদগী চাউবা পান্দমনি। পান্দম অদুদি – মীপাল তাংদবা ভারতকী, মতমগা চুনবা ভারতকী হায়বা অসিনি। ঐখোয়না মীকুপ অসি মাংহল্লোইদবনি অমসুং মরম অসিনা ঙসি ঐহাক্না ঙসি নখোয়দগী আশা কয়া তৌরি। আশাশিং অসি নখোয়গী পর্সনেলিতী অমসুং নখোয়গী এক্সনশিংগা মরী লৈনৈ। নখোয়না থবক তৌবগী মওং অসি ৱর্ক-কলচরগা মরী লৈনৈ। অমসুং নখোয়গী পর্সনেলিতীদা কান্নগদবা ঐহাক্না ৱাফম খরা থমজগে।
মরুপশিং,
ত্রেনিং মনুংদা অদোম্না সরদার পতেলজীগী বিজন, মহাক্কী ৱাখল্লোন অসিগী মরমদা খঙখি। শেবা অমসুং থৌদাং লৌবগী মরু ওইবা অসি অদোমগী ত্রেনিংগী মরু ওইবা শরুক অমা ওইখি। মসিগী সর্ভিস অসিদা অদোম্না চহি কয়া লৈরবসু, অদোমগী লনাই অমসুং শিনফমগী ওইবা মাইপাকপগী ফেক্তরশিং মসিনা ওইগদবনি। মসিনা শেবা সর্ভিসকী ৱাখল্লোন হন্থহনবা নত্তে, থৌদাং লৌবা হন্থহনবা নত্তে অদুবু ৱাহং অসি মতম চুপ্পদা ইশাদা হঙজগদবনি। ইভাল্যুএসন তৌগদবনি, অমসুং করিগুম্বা ঐখোয়না পান্দম অসি উবা ফংলক্ত্রবা, মতম চুপ্পদা পান্দম অদু মাংদা থমগদবনি। মসিদা ভাইভর্জন নত্ত্রগা দাইলুজন লৈহল্লোইদবনি। ঐখোয়না উখ্রে মদুদি সর্ভিসকী ৱাখল্লোন য়াওদবা, শক্তি পাইনীংবগী ৱাখল্লোন লৈবা মীওই নত্ত্রগা সিস্তেম অদু অৱাবা কয়া নংই। খরা অমনা ঙন্না, খরা অমনা থেংথনা, অদুবু শোইদনদি অৱাবা নংই।
মরুপশিং,
ঐহাক্না ৱাফম অমগা থমজগে মসি কান্নরক্কনি। ঐখোয়না সেন্স ওফ দ্যুতী অমসুং সেন্স ওফ পর্পজকা লোয়ননা থবক তৌবা মতমদা ঐখোয়দা থবক্কী পোৎলুম পুবগী অৱাবা পোক্তে। অদোমসু মফম অসিদা সেন্স ওফ পর্পজকা লোয়ননা লাকখি। অদোম্না খুন্নাইগীদমক, লৈবাক্কীদমক, অফবা অওনবা অমগীদমক শরুক য়ান্নবা লাকখি। ওর্দর পীদুনা থবক তৌবা অমসুং সেন্স ওফ দ্যুতীগা লোয়ননা অতোপ্পদা ইথিল পীবা হায়বা থৌওং অনি অসিগী মরক্তা চাউনা খেন্নবা লৈ। মসি নখোয় নশাদা ঐহাক্না দিবেলপ তৌহনবা পাম্বা লুচিংবা ওইবগী ক্বালিতী অদুনি। মসি তীম স্পিরিৎকীদমক তঙাই ফদে। মসিদা কম্প্রোমাইজ অমত্তা তৌরোইদবনি। মসি তৌবা য়াম্না মরু ওই।
মরুপশিং,
ঙসিদগী থা খরগী মতুংদা নখোয়দা ফিল্দদা থবক তৌবা চৎলগনি। নখোয়গী তুংগী পুন্সিদা, অদোম্না ফাইলশিং অমদি ফিল্দকী মরক্তা খেন্নবশিং অদু মুন্না খঙলগা থবক তৌগদবনি। অদোম্না ফাইলশিংদা তশেংবা ফীল অদু ফাওবা ফংলোই। ফীল অদু ফাওনবগীদমক অদোম্না ফিল্দগা মরী থম্বা তাই। ফাইলশিংদা য়াওরিবা মশিং অসি শুপ্নগী নম্বরশিং খক্তা নত্তে হায়বা ঐহাক্কী ৱাফম অসিবু অদোম্না পুন্সি চুপ্পা নীংশিংদুনা লৈবীয়ু। মশিং খুদিংমক, নম্বর খুদিংমক, পুন্সি অমনি। পুন্সি অদুগী মঙলান খরা লৈ, পুন্সি অদুগী অনীংবা খরা লৈ, পুন্সি অদুগী অৱাবা, শিংনবা খরা লৈ। অদুনা অদোম্না নম্বরগী মহুৎ পুন্সি অমমমগীদমক থবক তৌগদবনি। ঐহাক্না নখোয়দা ৱাফম অমতগা হায়জনীংই। অমসুং মন্ত্র অসিদা নখোয়দা ৱারেপ অমা লৌবদা থৌনাসু পীগনি অমসুং করিগুম্বা মসি নখোয়না ঙাক্তুনা চৎলবদি অদোম্না অশোইবা তৌবা হায়বা অসি তাংনা থোক্কনি।
মরুপশিং,
অদোম্না চৎপা মফ, খুদিংদা অদোমদা থৱায় য়াওবা, পুক্নিং লুপ্পা ফাওগনি, অনৌবা থবক তৌবদা থৱায় য়াওরবদি, থবক কয়া পাঙথোকপা ঙমগনি। ঐহাক্না মসি তৌগনি, মদু তৌগনি, মসি অহোংবা পুরক্কনি, মসি লৌথোক্কনি অমসুং হুন্দোকখিগনি, পুম্নমক অসি ৱাখলদা ফাওগনি। অদুবু ঐহাক্না নখোয়দা হায়জনীংবদি, অসিগুম্বা ৱাখল অসি খল্লকপা মতমদা মসি লাল্লি, মসিদা অহোংবা অমা পুরকপা মথৌ তাই খল্লকপদা অদোম্না চহি কয়াদগী মসিগী শিল-লাংলমবা থেংনগনি, অদোম্না চুনবা ৱাৎপা চৎন-কাংলোন কয়া উবা ফংগনি, অদোম্না মদু পামদবা য়াই। অদোম্না পুম্নমক অসি পোৎলুম অমনি খনবা য়াই। অদুবু ৱাখল খন্থরগা ঐহাক্না তাক্লিবা লম্বী অসিদা অদোম্না চৎপা ঙমলোইদ্রা?
করম্বা ফীভমদা মসিবু শেমখিবনো, করম্বা চহিদা শেমখি, মতম অদুদা করি ফীভম ওইরমখি, ফাইলগী ৱাহৈ খুদিংমক অদুদা ফীভম অদু উনবা হোৎনৌ, চহি ২০, চহি ৫০, চহি ১০০গী মমাংদা করি ওইরম্বা য়াই, মদুগী রুৎ কোস অদু খঙনবা হোৎনৌ। মদুগী মরমদা খল্লু, কুপ্না নৈনৌ, সিস্তেম অমা শেম্লবদি মদুগী নুংদা মরম অমা লৈরমগনি, মদুগী ৱাখল্লোন, মদুগী মথৌ তাবা লৈরমগনি। অদোম্না কাংলোন অসি শেমখিবা মতম, মসিগী মরুমদা লৈরিবা মরম অদু খঙনবা মনুং হঞ্জিন্না থিজিন্নবা হোৎনবা তাই। অদোম্না নৈনবা মতমদা, সমস্যা অমগী রুৎ কোস য়ৌবা মতমদা, অদোম্না মদুগী পর্মিনেন্ত সোল্যুসন অমা পুথোকপা ঙমগনি। হোবে-থোবে তৌখিবা থবক অদু মতম অদুদদি অফবা মানগনি অদুবু মদুনা পর্মিনেন্ত সোল্যুসন অমদি ওইরোই। ৱাফমশিং অসি মনুং হঞ্জিন্না থিজিনবা মতমদা অদোম্না লমদম অদুগী এদমিনিস্ত্রেসন অদু মপুং ফানা কন্ত্রোল তৌবা ঙমগনি। অমসুং অদোম্না থবক কয়া তৌরবা মতুংদা অদোম্না ৱারেপ অমা লৌবগী মতম লাকপদা অদোম্না ৱাফম অমগা নীংশিংবীয়ু।
মহাত্মা গান্ধীনা অসুম্না হায়রম্মি মদুদি করিগুম্বা অদোমগী ৱারেপনা খুন্নাইগী অরোইবা ঙমখৈদা লেপ্পিবা মীওই অদুদা কান্নবা পীরবদি ৱারেপ অদু লৌবদা পন্থবা তৌগনু। ঐহাক্না মসিদা ৱাফম অমা হাপচিনজগে, ৱারেপ অমা হেক্তা লৌবদা, সিস্তেম অমা হেক্তা অহোংবা পুরকপদা ভারত পুম্বগী মীৎয়েংদগী য়েংঙু মরমদি নখোয়না ওল ইন্দিয়া সিবিল সর্ভিসেস মশক তাক্লি। ঐখোয়গী ৱাখলদা লৌবা ৱারেপ অদু লোকেল ওইবা য়াই অদুবু মঙলান অদুনা লৈবাক পুম্বগী মশক তাক্লি।
মরুপশিং,
নীংতম্বা ফংবগী অমৃতকাল অসিদা ঐখোয়না রিফোর্ম, পর্ফোরম, ত্রান্সফোর্ম অসিবু নেক্স লেবেলদা পুখৎপা তাই। মরম অসিনা ঙসিগী ভারতনা সবকা প্রয়াস হায়বা ৱাখল্লোন অসিগী লোয়ননা মাংদা চংশিনবা তাই। অদোমগী খোঙথাংশিং অদু পাইখৎপা মতমদা অদোম্নসু সবকা প্রয়াস, মীপুম খুদিংমক্না শরুক য়াবা হায়বা অসিগী মপাঙ্গল অসি করিনো হায়বা খঙবা মথৌ তাই। অদোমগী থবক তৌবদা সিস্তেম অদুদা শরুক কয়া হাপচিল্লি, কর্মচারী অমমম হাপতুনা য়েংবীয়ু, মতুংদা মদুনা অহানবা সর্কল ওইরক্কনি। অচৌবা সর্কল অদুদা সোসিএল ওর্গনাইজেসনশিং হাপচিল্লু মদুগী মতুংদা মীচম প্রজা য়াওহল্লু, সবকা প্রয়াস অসিদা খুন্নাইগী অরোইবা ঙমখৈদা লৈরিবা মীওই অদুসু খোঙথাং অসিদা য়াওহন্নবা অদোম্না হোৎনৌ। অমসুং অদোম্না করিগুম্বা থবক অসি তৌরবদি অদোমগী পাঙ্গল হেন্না হেনগৎলক্কনি। হৌজিক য়েংবীয়ধ অচৌবা শহরগী ম্যুনিসিপাল কোর্পোরেসন্দা সেনিতেসন ৱার্কর কয়া অমা লৈ অমসুং মখোয়না কন্না হোৎন্দুনা শহর অদুবু লুনান্না থম্নবা হোৎনরি। অদুবু মখোয়গী খোঙথাং অসিদা ইমুং মনুং খুদিংমক্না য়াওশিল্লবদি, প্রজা খুদিংমক্না য়াওশিল্লবদি, করিগুম্বা অমোৎ-অকাই চাখাইদনবা ফিরেপ লৌবা অসি অপুনবা খোঙথাং অমা ওইহল্লবদি, ৱাইশিৎপা মীওইশিংনা নুমিৎ খুদিংগী নুংঙাইবা পোক্লোইদ্রা। অদোম্না ফংবা ফল অদু শরুক কয়া থোক্না হেনগৎত্রবসু মীপুম খুদিংনা হোৎনবনা পোজিতিব ওইবা ফল অমা পুরক্কনি। মীয়াম্না শরুক য়ারবা মতমদা, অমা অমসুং অমা পুল্লগা অনি ওইদে অদুবু অমা অমসুং অমা পুনবনা তরামাথোই ওইরকই।
মরুপশিং,
ঙসি ঐহাক্না অদোমদা থবক অমা পীজগে। অদোম্না থবক অসি অদোমগী কেরিয়রগী খোঙচৎ অসিদা তৌগদবনি, অসুম তৌদুনা মসি অদোমগী পুন্সিগী শরুক অমা ওইহনগদবনি, মসি হৈনবী অমা ওইহনগদবনি। অমসুং সংস্কারগী ঐহাক্না পীজবা অচম্বা ৱাহন্থোক অসিদি হোৎনবদগী লাকপা অফবা হৈনবী অসিনি।
অদোম্না মফম অমা হেক্তা অদোম্না থবক তৌরবসু, জিলা অমা হেক্তদা থবক তৌরবসু, অদোমগী ৱাখলদা জিলা অদুদা সমস্যা কয়া লৈ হায়না খনবীয়ু, খুদোংচাদবা কয়া লৈ হায়না লৌবীয়ু। অদোম্না য়ৌফম থোকপা থাক অদু য়ৌবা ঙমদ্রবদি অদোম্না এনলাইসিস তৌবীয়ু। অদোমগী ৱাখলদা অরিবা মতমগী মীওইশিংনা মসি করিগী তৌরমদ্রিবনো, মখোয়না মসি তৌরমদে হায়না খল্লক্কনি। অপীকপা নত্ত্রগা অচৌবা ওইরবসু অদোম্না লম অদুদা শীংনবা ৫ মশক খঙদোকউ। অমসুং লমদম অদুদা লৈরিবা মীয়ামগী পুন্সদা অৱাবা পীরিবা শীংনবশং অদুনা মখোয়গী চাউখৎ-থৌরাংদা অপনবা ওইরিবনি।
অদোম্না মখোয় অদুবু লোকেল লেবেলদা খঙদোকপা য়াম্না মু ওই। অমসুং মসি করিগীদমক মরু ওইরিবনো ঐহাক্না হায়জগে। ঐখোয়না সরকার হেক পাইবগা অসিগুম্বা শীংনবা কয়া অসি মশক খঙদোকখি। শীংনবশিং অসি মশক হেক খঙদোক্লবদি ঐখোয়না সোল্যুসন পুরক্নবা মাইকৈদা চংশিল্লি। হৌজিক নীংতমখিবা চহি কয়া শুজরবসু লায়রবশিংগী পক্কাগী য়ুম লৈফম থোকপ্রা নত্ত্রগা থোক্তব্রা হায়বা অসি শীংনবা অমনি। ঐখোয়না শীংনবা অসি লৌখৎলগা মখোয়দা পক্কাগী য়ুমশিং ফংহন্নবা ৱারেপ লৌখি অমসুং খোঙজেল য়াংনা পি.এম. আৱাজ য়োজনা পাইখৎখি।
লৈবাক অসিদা অসিগুম্বা জিলা কয়ানা চাউখৎ-থৌরাংগী খোঙজেল অসিদা দিকেদ কয়া শোত্থনা লৈরমখিবা অসিসু অচৌবা শীংনবা অমনি। ৱাজ্য অমনা য়াম্না খুমাং চাউশিল্লি অদুবু জিলা অনিনা শোত্থনা লৈ। জিলা অমনা য়াম্না খুমাং চাউশিল্লি অদুবু ব্লোক অনিনা শোত্থনা লৈ। ঐখোয়না লৈবাক অমা ওইনা ভারত ওইনা অসিগুম্বা জিলাশিং অসি মশক খঙদোক্কনবা আইদিয়া পুথোক্কদবনি অমসুং এস্পিরেস্নেল দিস্ত্রিক্তকী কেম্পেন অমা হৌগদবনি অমসুং মখোয় অদু রাজ্যগী লৈরিবা চাংচৎ অদুদা থম্নবা হোৎনগদবনি। করিগুম্বা ওইথোক্লবদি জাতিগী লৈরিবা চাংচৎ অদু য়ৌনবা হোৎনবা আই।
মসিগা মান্ননা, ইলেক্ত্রিসিতী কন্নেক্সন, গ্যাস কন্নেক্সন লায়রবদা ফংহনবগী শীংনবা অমা লৈ। ঐখোয়না সৌভাগ্যা স্কিম হৌদোকখি, উজ্জ্বলা স্কিম হৌদোকখি অমসুং মখোয়দা লেম্না গ্যাস কন্নেক্সন ফংহনখি। সরকার অমনা অসিগী মখলগী থবক পাইখৎপা অমসুং স্কিমনা সেচ্যুরেসন ফংহন্নবা মাইকৈদা চংশিনবা অমসুং মসিগী পোরম য়াৎপা অসি ভারতনা নীংতম্বা ফংলবা মতুংদা অহানবা ওইনা পাইখৎলি।
মসিগী মতাংদা হৌজিক ঐহাক্না খুদম অমা পীজগে। তোঙান-তোঙানবা বিভাগশিংগী মরক্তা কোওর্দিনেসন ৱাৎপনা মরম ওইরগা প্রোজেক্তশিং অসি চহি কয়া পন্দুনা লৈখি। ঐখোয়না ঙসি লম্বী শেম্বা উরনি মথংগী নুমিৎধা তেলিফোন শম্বগী মী লাক্লগা মদু তৌখাইরমগনি, মতুংদা নলা চনবগী অমুক তৌখাইগনি। কোওর্দিনেসন ৱাৎপনা থোকহনবা শীংনবা অসি কোকহন্নবা ঐখোয়না পি.এম. গতিশক্তি নেস্নেল মাস্তর প্লান শেমখি। মসিনা সরকারগী বিভাগশিং, রাজ্য পুম্নমক, লোকেল বোদী পুম্নমক, স্তেকহোল্দর খুদিংমকনা মাংজৌননা ই-পাউ ফংগনি। মরম অসিনা অদোম্না শীংনবা অমা মশক খঙদোকপা মতমদা মদুগী সোল্যুসন থিবা অমসুং মদুদা থবক পাইখৎপা অসি অরাইবা ওইরকই।
করিগুম্বা মদুনা লমদম অদুগী মীয়ামগী অৱাবা কোকহনগদবা ওইরবদি, নুংঙাইবা পুরক্কদবা ওইরবদি ঐহাক্না নখোয়না শীংনবা ৫, ৭ ১০ অপাম্বা মশিংদা খঙদোক্নবা হায়জরি। সরকারদা থাজবা হেনগৎলক্কনি। অদোমবু ইকাই খুম্নবা হেনগৎলক্কনি। অমসুং অদোমগী ৱাখলদা খনজৌ মদুদি ঐহাক্কী তেনর মনুংদা ঐহাক্না লমদম অসিবু মসিগী খুদোংচাদবা অসিদগী কোকহনগে হায়না।
অমসুং অদোম্না তারম্লগনি, ঐখোয়গী শাস্ত্রশিংদা সেল্ফ সফিসিয়ন্ত হায়বা অসিগী মতাংদা পল্লি। করিগুম্বা মতমদা পুন্সিদা থবক কয়া তৌরবদু ঐখোয়না চপ মান্নবা নুংঙাইবা অদু ফংবা ঙমদে, থবক খরদি ঐখোয়না ৱারেপ লৌজরগা ইশানা পাঙথোকই, মসিদা নুংঙাইবা, অপেনবা পোকই। কৈদৌনুংদা চোকথবা তৌগনু। অসিগুম্বা ইশাগী অপাম্বা থাদোকপা অসিনা শীংনবা কয়া মপুং ফানা কোকহনবা ঙম্মি। অদোমগী রিসোর্স পুম্নমক নত্ত্রগা এক্সরিয়েন্স পুম্নমক, অদোমগী তেলেন্ত শীজিন্নবীয়ু।
অদোমগী খোঙথাং অদুনা ৱাখলদা শন্তি পীবা ওইগদবনি অমসুং অদোম্না মদুদগী কান্নবা ফংখিবা মীওইঅদু উবা ফংবা মতমদা অদোমগী থবক্না অফবা ফল পীবা ঙম্লে হায়বা খঙগনি। লমদম অদু থাদোক্তুনা চৎখিবা চহি কুন শুরবা মতুংদসু মফম অদুগী মীয়াম্না লমদম অদুগী মতম অমগী সমস্যা কোকহনবীখিবা সাহেব অদু লাক্লে হায়না ওক্কনি।
অদোম্না ক্বালিতেতিব চেঞ্জ অমা পুরক্কদবা অদুগুম্বা হীরমশিং অদু অদোমদা থীহন্নীংই। মসিগীদমক করিগুম্বা অদোম্না ইন্তর্নেস্নেল স্তদীজ তম্বা তারবদি মদু তৌবীয়ু, অদোম্না লো তম্বা মথৌ তারবদি তম্বীয়ু, তেক্নোলোজী মথৌ তারবদি মদু তম্বী, মদুদা শোত্থনা লৈগনু। নখোয় মীওই ৩০০-৪০০ অসিনা লৈবাক অসিগী তোঙান-তোঙানবা জিলাশিংদা চৎকদৌরিবনি। মসিনা হায়বদি অদোম্না ভারতকী শরুক তঙ্খাই অমদা পুন্না অনৌবা মঙাল অমা পীবা ঙমগনি হায়বনি। মসি অচৌবা অহোংবা অমা পুরক্কনি। নখোয় নথন্তা নত্তে, নখোয়গী মসিগী ৱাখল্লো, মসিগী খোঙথাং অসিনা জিলা ৪০০ হায়বদি ভারতকী শরুক তঙ্খাইদা অওনবা পুরক্কনি।
মরুপশিং,
ঐখোয়গী সরকারনা রিফোর্মশিংগা লোয়ননা সিবিল সর্ভিসকী ত্রান্সফোর্মেসনগী চহিচা অসিবু শৌগৎলি। মিসন কর্ময়োগী অমসুং আর্মভ প্রোগ্রাম অসি মসিগী শরুক অমনি। অদোমগী একাদেমীদা পীরিবা ত্রেনিং মখল অসি মিসন কর্ময়োগীদা য়ুম্ফম ওই হায়না ঐঙোন্দা তাকপীরি। মসিদগী অদোমদা কান্নবা কয়া ফংগনি হায়না ঐহাক্না থাজৈ। অদোমদা ঐহাক্না ৱাফম অমগা থমজগে। তুংলমচৎতা অদোম্না অরায়বা থবক ফংদবা ওইসনু হায়না থৌনীবীয়ু। মসি হায়বদি নখোয়দা শকফম খরা হনজিনবা ঐহাক্না উবা ফংই।
অদোম্না অরায়বা থবক অমত্তা ফংদবা হায়না থৌনীবীয়ু। অদোম্না অসিগুম্বা পাউতাক পীরিবা অসিবু মসি করম্বা মখলগী প্রধান মন্ত্রীনো হায়না খল্লমগনি। চেলেঞ্জিং ওইবা থবক অমা মতম চুপ্পদা থীবিয়ু ঙাইবীয়ু। অদোম্না চেলেঞ্জিং জোব অমা ফংনবা হোৎনবীয়ু। চেলেঞ্জিং জোকী নুংঙাইবা অসিসু মখল অমনি। অদোম্না কমফোর্ত জোন্দা চংনীংবগী ৱাখল হেন্না খল্লিবা মখৈ, অদোমগী চাউখৎপা অমসুং লৈবাক্কী চাউখৎপদা অপনবা ওইগনি। অদোমগী পুন্সি অদু চপ লেপতুনা লৈখিগনি। চহি খরগী মতুংদা অদোমগী ইশাগী পুন্সি অদু ইশাদা পীজবা পোৎলুম অমা ওইরক্কনি। হৌজিক নখোয় রিস্ক লৌবগী কেপাসিতী অসি য়াম্না ৱাংবা চহি মতাংদা লৈরি। করিগুম্বা অদোম্না চেলেঞ্জিং জো অমদা চংশিনবা মতমদা অদোম্না হৌখিবা চহি ২০দা থেংনরকখিবা অদুদগী মথংগী চহি ২-৪দা থেংনবা অদুনা হেনগনি। অমসুং অদোম্না তমশিনবা ফংবা পরা অদুনা মথংগী চহি ২০-২৫দা য়াম্না কান্নবা ওইগনি।
মরুপশিং,
অদোম তোঙান-তোঙানবা রাজ্যশিংদগী ওইরম্বা য়াই অদুবু নখোয়না এক ভারত শ্রেস্থ ভারতকী দ্রাইভিং ফোর্সসু ওইরি। নখোয়গী সেন্স ওফ সর্ভিস, পর্সনেলিতীগী অদোমগী হ্যুমিলিতী, অদোমগী পুকচেল শেংবা অসিনা তুংদা লাক্কদবা চহিশিংদা অদোমবু মশক থোকপা অমা ওইহনগনি। অমসুং মরুপশিং, অদোম্না একাদেমী অসিদা লাকপা মতমদা অদোম্না লম অসিদা চংলকপগী মরমগী অশাংবা এসে অমা ইরম্বা য়াই। করি ৱাখল্লোনো, করি মঙলান লৈবগে, করি ফিরেপ লৈবগে, স্ত্রীম অসিদা করিগী চংলকপনো? অদোম্না করি তৌবা পাম্বগে? সর্ভিস অসিগী খুত্থাংদা মসিনা অদোমগী পুন্সিবু কদাইদা পুগনি? অশাংবা এসে অমা ইরগা একাদেমীদা চৎপীয়ু। মসি ক্লাউদতা থম্মু। অমসুং অদোম্না চহি ২৫ শুরবা মতমদা, চহি ৫০ মপুং ফারবা মতমদা, অদোমদা চহি ৫০গী মতুংগী শোইদনা প্রোগ্রাম অমা লৈরমগনি।
চহি খুদিংগী মন্সুরী থাদোক্তুনা চহি ৫০গী মমাংদা চৎখিবশিংদা চহি ৫০গী মতুংদা অমুক হন্না লাকই। অদোম্না চহি ৫০, চহি ২৫গী মতুংদা ইখিবা অহানবা এসে অদু পাবীয়ু। চহি ২৫গী মতুংদা এসে অসি অমুক হন্না পাবদা, অদোম্না পাম্লিবা অদুগী মাইকৈদা অদোম্না চংশিনবরা য়েংবীয়ু নত্ত্রগা অদোম্না লাপথোক্না চৎখ্রবরা য়েংবীয়ু। ঙসিগী অদোমগী ৱাখল্লোন অসিনা চহি ২০গী মতুংদা অদোমগী গুরু ওইরকপা য়াই। অমসুং মরম অসিনা অদোম্না করিগুম্বা মদু ইদ্রিবা তারবদি কেম্পস অসি থাদোক্তুনা চৎখিদ্রিঙৈ মমাংদা মদু ইবীয়ু।
অনিশুবদা ঐহাক্না কেম্পস অসিদা লৈরিবা মীওইশিং অমসুং দিরেক্তরনচিংবদা হায়জরি… মদুদি নখোয়গী ত্রেনিং তৌফম মফম কবা লৈরি, মফম অসিদা লাইব্রেরী লৈ, অদুবু নখোয়গী ত্রেনিংদা হীরম অনি হাপচিনবা মথৌ তাই, আর্তিফিসিএল ইন্তেলিজেন্সকী লেব অমা মফম অসিদা থমগদবনি অমসুং ঐখোয়গী ওফিসর পুম্নমক অসি ত্রেনিং অসিগী শরুক অমা ওইহনগদবনি। মসিগা চপ মান্ননা ঐখোয়গী ত্রেনী পুম্নমক্কী ত্রেনিংদা দেতা গভর্নান্স অসি শরুক অমা ওইহনগদবনি। ঐখোয়না চৎপা মফম অমা হেক্তদা ঐখোয়না দেতা গভর্নান্সকী মতমদা তম্বা, খঙবা অমসুং এপ্লাই তৌবা তাই। করিগুম্বা হীরম অনি অসি হাপচিনবা তারবদি, হৌজিক লৈরিবশিং অসিদি চৎখ্রগনি কান্নবা ফংলরোই অদুবু তুংদা লাক্কদবশিংগীদদি কান্নবা পীরগনি।
অমসুং অনিশুবদা করিগুম্বা ওইথোক্লবদি অদোমগী কর্ময়োগী মিসন্দা দেতা গভর্নান্সকী সর্তিফিকেৎ কোর্স অমা হৌবীয়ু, ওনলাইন একজাম পাঙথোকপীয়ু অমসুং সর্তিফিকেৎশিং লৌবীয়ু। আর্তিফিসিএল ইন্তেলিজেন্সতা সর্তিফিকেৎ কোর্স অমা হৌবীয়ু। ওনলাইন একজাম পাঙথোকপীয়ু, ব্যুরিওক্রেসীগী মীওইশিং খক্তা থাবা য়াহল্লু অদুগী সর্তিফিকেৎশিং পীয়ু। মোদর্ন ইন্দিয়াগী মঙলান অসি থুংহনবদা চাউনা মতেং পাংনবগী কলচর অমা তপ্না হৌদোরক্কনি।
মরুপশিং,
ঐহাক্না নখোয়গী নরক্তা য়াওদুনা মতম কয়া লেনমিন্নবা পামজৈ। অমসুং ঐহাক্না ৱাফম খরগা থম্বা ফংজরবদি য়াম্না হেন্না নুংঙাইগদবনি। অদুবু মতম লৈতবনা অমসুং পার্লিয়ামেন্ত ফম্মিবা ওইবনা। ঐহাক্না মফম অদুদা লাকপদা খুদোংচাখিদে। অদুবু তেক্নোলোজীনা ঐখোয়বু মতেং পাংলি, ঐহাক্নসু নখোয় পুম্নমক উবা ফংলি। নখোয়গী মাইথোংদা তারিবা মমিশিং উবা ফংলি। অমসুং ঐহাক্কী ৱাখলদা লৈবা ৱাখল্লোন পুম্নমক নখোয়দা ফোঙদোক্লি।
ঐহাক্না নখোয়দা য়াইফ-মঙ্গোল পীজরি। নুংঙাইবা ফোঙদোকচরি।
থাগৎচরি!!


text:
লক্ষীপুর (কাছাড়), ১৯ ফেব্রুৱারী, ২০১২- টেট চাংয়েংদা মায়পাক্লবা কেন্দিদেটশিংগী কন্ট্রেকচুয়েলদা ওজা লৌবগী চহীগী মতাংদা চহী ৩৮ ফাওবা ওইরম্বদু অমুক মখা তানা এদভারটাইজমেন্ট অমা থোক্তুনা মশাগী চহী ৪৫ ফাওবা ইন্টরভিউ ফম্বা য়াবগী অয়াবা পীখ্রে। অসিতা নত্তনা এল পী গীদমক মহৈগী থাক হায়ার সেকেন্দরীদা চাদা ৫০ ফংবা অমসুং এসসি/এসটি/ওবিসি কেন্দিদেতশিংগী ওইনা চাদা ৫ কোমথোকপা অদুগী মথক্তা নৌনা শেমদোরকপা এদভারটাইজমেন্ট অদুগী মতুং ইন্না টেট পাশ তৌবগা লোয়ননা গ্রেজুয়েত দিগ্রী পায়রবা কেন্দিদেটশিংসু এল পীদা ইন্টরভিউ ফম্বা য়ারগনি। পনবা য়াই, টেট চাংয়েংগী মমাংদা কেন্দিদেটশিংদা অকক্ননা থমলমদবা মহৈগী থাক অমসুং চহী মতাং অদু নৌহৌননা ইন্টরভিউ ফমবগী মাংওইননা সারবা শিক্ষা অভিয়াননা থোকপা চেরোলদা অকক্নবা মহৈগী থাক পীরকপা অমসুং এস সি অমসুং এস টিগী চহী ৫ কোমথোক্লগা ওবিসি কাংলুপগী চহী ৩ কোমথোকফম কোমথোরকতবগী মতাংদা মায়গৈ মায়গৈদগী পেন্দবা ফোংদোক্নবা লোয়ননা রাজ্যগী মহৈমশিংগী মন্ত্রী শ্রী হিমন্ট বিশ্ব শর্মাগী মফমদা মহাক্কী ফেসবুক অমসুং টুইটারগী একান্টতা পেন্দবা ফোঙদোকখি।
সরবা শিক্ষা অভিয়াননা থোকপা চেরোল অমগী মতুং ইন্না রাজ্য অসিগী হন্দক টেট চাংয়েংদা মায়পাক্লকলবা কেন্দিদেটশিংগী দমক কনট্রেকচুয়েলদা ওজা লৌনবগী ফেব্রুৱারীগী তাং ১৪ দা থোকখিবা এদভারটাইজমেন্ট অমদা চহী মতাং ৩৮ ফাওবা ইন্টরভিউ ফম্বা য়াবগী ৱাফম অমসুং এল পী গী মহৈগী থাকতা হায়ার সেকেন্দরীদা চাদা ৫০ ফংবা অদুগা এসসি/এসটি/ওবিসি কেন্দিদেতশিংগী ওইনা চাদা ৫ কোমথোকপগী ৱাতমক য়াওখি।
অদুবু ফেব্রুৱারীগী তাং ১৭ তা সরবা শিক্ষা অভিয়াননা না অমুক হন্না খরা শেমদোক-শেমজিন তৌরগা থোরকপা চেরোল অমনা মশাগী চহী ৪৫ ফাওবানা ইন্টরভিউ ফম্বা য়াবা অমসুং এল পী গীদমক হায়ার সেকেন্দরীদা চাদা ৫০ ফংদ্রবসু শকখংলবা ইউনিভাসিটি অমদগী গ্রেজুয়েত দিগ্রী পাস তৌরবদি ইন্টরভিউ ফম্বা য়াবগী অয়াবা পীরকখি।
অদুম ওইনমক এম ই গী মতাংদা মহৈগী থাক সাইন্স কেন্দিদেটসিংগী ওইনা সাইন্সতা টেট পাশ তৌবগা লোয়ননা শকখঙলবা ইউনিভারসিটি অমদগী গ্রেজুয়েট দিগ্রী লৌরকপা ওইগদবনি। অদুগা সোসিয়েল সাইন্স কেন্দিদেটসিংগী ওইনা সোসিয়েল-সাইন্সতা টেট পাশ তৌবগা লোয়ননা শকখঙলবা ইউনিভারসিটি অমদগী গ্রেজুয়েট দিগ্রী লৌরকপা ওইগদবনি। বি-এদ দিগ্রী পায়বা নত্রগা চহী ২গী ইলিমেন্টরী ইজুকেসনগী দিপ্লোমা পায়বা মীওইশিংদা হেন্না খুদোংচাবা পীগনি।
মসিগী দমক অসামদা অহানবা ওইনা পাঙথোক্কদবা ওনলাইনদা ফোর্ম মেনশিনবগী থবক হয়েং তাং ২০ দগী হৌরগা ফেব্রুৱারীগী তাং ২৭ ফাওবা ওনলাইনদা এপ্লিকেসন ফোর্ম মেনশিনবা য়াগনি। সারবা শিক্ষা অভিয়ানগী ৱেবসাইট এস-এস-এ-আসাম-দোট-গোভ-দোট-ইন নত্রগা
টেটকী ৱেবসাইট টেট-আসাম-দোত-কোমদা চঙলগা ওনলাইনদা ফোর্ম সাবমিট তৌবা য়াগনি। সাবমিট তৌরবা মতুংদা ফোর্ম অসি এ-ফোর সাইজগী চে অমদা নমথোক্কনি। নমথোক্লবা চে অসিদা য়াওবা কেন্দিদেটকী সহি তৌফমদা সহি তৌরগা, এটেস্টেত তৌরবা সার্তিফিকেট, মার্কসিট অমসুং টেট সার্তিফিকেটনচিংবা দোকুমেন্টশিং ইন্টরভিউ বোর্দতা পীশিনগনি। ইন্টরভিউগী মতমনা কাছার জিলাগী মফম মফমদা মার্চ থাগী তাং ১০ দগী হৌরগা ১৪ ফাওবা চৎথগনি।
হন্দক কনট্রেকচুয়েলদা ওজা লিশিং ২৮গা ২২৪ লৌগদৌরিবা অসিগী মনুংদা কাছার জিলাদগী এল পী অমসুং এম ই পুল্লগা ওজা লিশিং ১গা চামপন-কুননিথোই থবক লৌগনি। মসিগী মনুংদা এল পিগী ওজা লিশিং ১ চামরি-হুম্ফুতরা-তরুক অমসুং এম ই গী ওজা ১২৪ য়াওরি।
মসিগী মতুংদা লাক্লিবা মার্চ থাদা পারমানেন্ট ওজা লৌবগী এদভারটাইজমেন্ট অমুক থোক্কনি হায়রি। (লক্ষীপুর-ওনলাইন)


text:
লখিপুরওনলাইন দিজিতেল দেস্কঃ য়ুমদা লোয়বা শা-ষন অমদি ঙানু য়েনদা নাবা লৈনা তীন্নদগী করম্না ঙাকথোক্কদগে অমসুং মসিগী দমক ঐখোয় করি করম্বা চেকশিন থৌরাং লৌখৎকদগে হায়বগী মতাংদা নোংমগী ওইবা তম্বী তাকপীবগী থৌরম অমা লখিপুর সাবদিবিজনগী মনুং চনবদা লৈবা পুথিখাল খুঙ্গংদা পাঙথোকখ্রে। হীরম অসিদা Department of Veterinary & Animal Husbandry, Govt. of Assam, গী Dr. Sujay Chakraborty অমসুং Dr. Jerry R. Zoute না ত্রেনিং পীখি। লৌমী লূপ আসাম অমসুং বিন্নাকান্দি দায়েরী ফার্মর প্রদিউসার ওর্গেনাইজেসন না শিল্লাংদুনা বিন্নাকান্দি ব্লোককী পুথিখালদা লৈবা লৌমী লূপকী অফিস হোলদা পাঙথোকখিবা Care and Management of Common Diseases of Cattle and Poultry হায়বা হীরম অসিদা য়াম্না কুপনা নৈনদুনা তাকপিখি। হায়রিবা ত্রেনিং অসিদা হেনরী ইন্সতিতিউত চেন্নাইগী মাইগৈদগীসু মতেং পাঙলকখি হায়রি।
হায়রিবা ত্রেনিং অসিদা লখিপুর, বিন্নাকান্দি অমসুং সোনাই ব্লোককী দায়েরী অমসুং পোলত্রি ফার্মর শিংনা শরুক য়াখি। ফার্মরশিং অদুনা মশা মশাগী ফার্মদা থেংনবা ষণ, য়েন অমসুং ঙানু গী লায়না লায়চৎ অমসুং মসিবু ঙাকথোক্নবগী পাম্বৈশিং খঙননবা হোৎনখি হায়না লৌমী লূপ, আসামগী সেক্রেতরী আশাংবম স্বপন না লখিপুরওনলাইনদা থাদোকরকপা চেরোল অমদা ফোঙদোরকলি । (Pao asi YouTube ta yengbagi damak asida click toubiyu )


text:
মসিগী বজেৎ অসিনা চহি ১০০গী মনুংদা থোকপা খুদোংচাদবা কয়াগী মরক্তা চাউখৎ-থৌরাংগী অনৌবা থাজবা অমা পুদুনা লাক্লি। মসিগী বজেৎ অসিনা শেন্মিৎলোনবু মপাঙ্গল হাপ্পগা লোয়ননা মীচম মীয়ামদসু অনৌবা খুদোংচাবা কয়া পীরগনি। মসিগী বজেৎ অসিদা অহেনবা ইনফ্রাস্ত্রকচর, অহেনবা ইনভেস্তমেন্ত, অহেনবা শাহৌ অমসুং অহেনবা থবক কয়া পীবগী খুদোংচাবা কয়ানা থল্লি। অনৌবা সেক্তর অমগসু হাংদোক্লে। মদুদি গ্রীন জোবকী সেক্তরনি। বজেৎ অসিনা হৌজিক্কী মতমগী তঙাই ফদবশিংদসু মিৎয়েং চঙদুনা লৈবাক্কী হয়েংবুসু য়াইফহল্লগনি।
বজেৎ অসিবু সেক্তর খুদিংনা তরাম্না ওকপগী থৌওংবু ঐহাক্না মমাঙগী পুঙ খরসিদা উরি। মীচম মীয়ামগী মাইকৈদগী মসিবু পাম্নরিবা অসিনা ঐখোয়না মীয়ামগী সেবা তৌনীংবগী চাং অমুক্কা হেন্না হেনগৎহল্লে।
কিসান দ্রোন, বন্দে ভারত ত্রেন, দিজিতেল করেন্সী, বেঙ্কিংগী সেক্তরদা দিজিতেল য়ুনিৎ লৈরকপা, ৫জি. সর্বিস হৌবা, নেস্নেল হেল্থকীদমক্তা দিজিতেল ইকোসীস্তেম লৈবগুম্বা থৌওংগা লোয়ননা পুন্সিগী হীরম খুদিংদা মতমগা চুনরকপা, তেক্নোলোজী লৈরকপনা ঐখোয়গী নহারোল, মিদ্দল ক্লাস অমসুং দলিৎ-শোত্থরবা মীওইশিংদা কান্নবা ফংহনগনি।
মসিগী বজেৎ অসিগী য়াম্না মরু ওইবা ৱাফম অমগা লৈ- লাইরবশিংগী নুংঙাই য়াইফবা। লাইরবা খুদিংগী পক্কা য়ুম লৈবা, তোতিদগী ঈশিং লাকপা, অমাংশঙ লৈবা, গ্যাসকী খুদোংচাবা লৈবা; মসিগুম্বা হীরমশিং অসিদা ঐখোয়না অহেনবা মিৎয়েং চঙখি। মসিগা লোয়ননা মতমগা চুনবা ইন্তর্নেত কন্নেক্তিবিতীদসু ঐখোয়না মান্নবা মিৎয়েং চঙলি।
ভারতকী চিংগী লমদমশিং, হিমালয়গী অপুনবা পরিং, মফমশিং অসিগী পুন্সি মহিং লায়হন্নবা, মফমশিং অসিদগী মীয়াম্না চেন্নদনবা ঐখোয়না নীংথিনা খন্নরবা তুংদা অনৌবা ৱারেপ কয়া লৌখ্রে। হিমাচল, উত্তরাখন্দ, জম্মু অমসুং কশ্মির, অৱাং নোংপোক্কুম্বা লমদমশিং অসিগীদমক্তা লৈবাক অসিদা অহানবা ওইনা চিংগী লমদমগী স্কিম অমা হৌদোকখ্রে। মসিগী স্কিম অসিনা চিংগী লমদমশিংদা ত্রান্সপোর্তেসন অমসুং কন্নেক্তিবিতীগী মতমগা চুনবা খুদোংচাবা কয়া লৈহল্লগনি। মসিনা মরম ওইরগা, লৈবাক্কী ঙাক-শেলগী হীরমগা মরী লৈননা ভাইব্রেন্ত ওইবগী তঙাই ফদবা লৈরিবা ঐখোয়গী লৈবাক্কী ঙমখৈদা লৈবা খুঙ্গংশিংগী মপাঙ্গল য়াম্না হাপ্লগনি।
ভারতকী মীওই করোর কয়াগী নিংজবা, ইমা গঙ্গা শেংবগী থৌওংগা লোয়ননা লৌমীশিংগী য়াইফনবা মশক থোকপা খোঙথাং অমসু ঐখোয়না পায়খৎখ্রে। উত্তরাখন্দ, উত্তর প্রদেশ, বিহার, ঝার্খন্দ, নোংচুপ বেঙ্গোলগুম্বা রাজ্যশিং অসিদা গঙ্গাগী তোর্বান্দা নেচরেল ফার্মিং পাংথোকহন্নবা পুক্নিং থৌগৎখ্রে। মসিনা ইমা গঙ্গা শেংবগী চঙশিল্লিবা খোঙথাং অসিদা ইমা গঙ্গাবু কেমিকেলশিংদগী মনীং তমহনবদসু য়াম্না তেংবাংগনি।
লৌউ-শিংউববু শেন্দোং হেন্না লৈহনবা অমসুং মসিদা অতোপ্পা অনৌবা খুদোংচাবা কয়া শোইদনা লৈহল্লকপা হায়বসি বজেৎ অসিগী থৌওংশিংদা য়াওরি। অনৌবা এগ্রিকলচরেল স্তার্ত-অপশিংবু পুক্নিং থৌগৎনবগীদমক্তা অখন্নবা ফন্দ লৈহনবা, নত্ত্রগা ফুদ প্রোসেসিং ইন্দস্ত্রীগী অনৌবা পেকেজ লৈহনবগুম্বা খোঙথাংশিং অসিদগী লৌমীশিংগী শেন্থোক হেনগৎহনবদা য়াম্না তেংবাংগনি। এম.এস.পি.দা পোত্থোক লৈবগী খুত্থাংদগী লৌমীশিংগী বেঙ্ক একাউন্ততা লুপা করোর লাখ ২.৫ হেনবগী শেনফমশিংসু হৌজিক হকথেংননা পীরিবনি।
কোরোনাগী মতমসিদা এম.এস.এম.ই., হায়বদি ঐখোয়গী অপীকপা ইন্দস্ত্রীশিংগী তেংবাং অমসুং মখোয়বু ঙাক-শেন্নবগীদমক্তা লৈবাক্না লেপ্তনা হোৎনখি, ৱারেপ কয়া লৌখি। তোঙানবা তেংবাং কয়াসু ফংহনখি। মসিগী বজেৎ অসিদা ক্রেদিৎ গেরেন্তীদা হান্না তৌখিদবগুম্না য়াম্না হেনগৎহনবগা লোয়ননা অতোপ্পা স্কিম কয়া অমসু লাউথোকখ্রে। দিফেন্সকী কেপিতেল বজেৎকী ৬৮%বু লৈবাক্কী ইন্দস্ত্রীগীদমক্তা খাকপগী চাউরবা কান্নবা অমা ঐখোয়গী এম.এস.এম.ই.শিংনা ফংগনি। মসিদি মরোমদোম লেপচবা ঙম্নবা হোৎনবগী মাইকৈদা পায়খৎপা মরু ওইবা খোঙথাং অমনি। লুপা করোর লাখ ৭ মখায়গী পব্লিক ইনভেস্তমেন্ততগী শেন্মিৎলোন্দা অনৌবা পাঙ্গল হাপ্পগা লোয়ননা অপীকপা অমসুং অতোপ্পা ইন্দস্ত্রীশিংদসু অনৌবা খুদোংচাবা কয়া ফংগনি।
ঐহাক্না শেল থুম মন্ত্রী, নির্মলা জী অমসুং মহাক্কী কাঙবু পুম্নমকপু অসিগুম্লবা মীয়ামগীদমক্তা খনবা অমসুং চাউখৎপা পুরকপা য়াবা বজেৎকীদমক্তা হন্না হন্না থাগৎলি।
হয়েং অসি ভারতিয় জনতা পার্তীনা অয়ুক্কী পুং ১১দা বজেৎ অমসুং আত্মানির্ভর ভারতকী হীরমদা ৱা খরা ঙাংনবা পাউজেল পীরক্লি। ঐহাক্না হয়েং পুং ১১ তাবা মতমদা হীরম অসিগী মতাংদা শন্দোক্না তাক্কনি। ঙসিগীদি, মসিনা লোইরে। অমুক্কা হন্না থাগৎচরি।